萌係ACG1界一個近十年興起嘅術語，意思係形容動漫迷喺睇到一啲美少女角色時出現一種熱血沸騰嘅精神狀態。通常用得萌形容嘅都傾向係一啲日本漫畫嗰種大眼風格嘅美少女，而某幾類特定角色亦介定做萌元素，例如女僕、天然呆、眼鏡、關西腔、蘿莉、無口。


唔同語言對乜嘢構成雙元音嘅規定係唔同嘅，因此兩個元音並列唔一定係構成雙元音。例如廣東話嘅「雞」字嘅韻母係個雙元音，即係  音，係  同  喺埋一個音節度讀快。法國法文根本係冇雙元音，雖然 ail /aj/ 聽落去係好似雙元音，其實唔成。


套戲叫好又叫坐，得唔少提名同獎項，包括第89屆奧斯卡金像獎最佳導演、最佳女主角、最佳攝影、最佳配樂、最佳歌曲同最佳美術指導，第74屆金球獎最佳音樂喜劇片、最佳導演嘅七個獎，第70屆英國電影學院獎最佳影片、最佳導演嘅五個獎。


《志在四方》係星加坡新傳媒私人有限公司製作嘅時裝電視劇，由鄭惠玉、陳莉萍、瑞恩、歐萱、戚玉武、陳漢瑋同埋姚懿珊領銜主演，監製係王尤紅。呢套劇係新傳媒喺中國國際影視展2013所推介嘅電視劇之一，亦係新傳媒50週年台慶劇。


佢嘅佔地面積有18.04平方公里，其中3.71平方公里係前海灣保稅港區。按地域劃分嚟講，分成大鏟灣片、寶安中心片、桂灣片、荔灣片同媽灣片等5大片，都喺嗮成個珠三角灣區嘅核心位。而呢啲片都係填海整出嚟嘅地。


根據香港報章嘅報導，沙尼喺1983年秋天返回澳洲後，發生咗一段借用費風波。東方足球隊喺1983年10月向傳媒講，原本借用沙尼畀澳洲馬可尼球會只係借用到九月底，但十月澳方仍然派佢上陣，而且未畀三千澳幣借用費。


到咗二月中，東方透過足總，正式向利查達球會追討。最終，雙方喺三月初達成協議。東方書面知會足總，指澳方願意用一萬五千澳幣價錢，向東方收購沙尼，而希望東方能盡早應承簽發一張為時七日嘅臨時轉會紙，令沙尼可以喺三月四日代表球會出賽。


李解係中國大陸男演員，江蘇洪澤人，出身戲劇世家，由細開始學民族舞，1997年考入北京電影學院。熒幕處女作係張紀中監製嘅2000年電視劇《笑傲江湖》，飾演林平之，之後亦接拍過多部影視劇，例如2014年嘅《武媚娘傳奇》，飾演李恪。


書院門口向東。按書院嘅中軸線睇，由南到北嘅順序有倒座、照壁、正祠。正祠內嘅東西廊邊分別畫咗從南宋到大清嘅廣東何氏宗族世系同起過，重新裝修過廬江書院嘅12方碑刻。兩邊有東西書舍，書舍門嘅石額分別寫咗各個縣同鄉名42間。


貝葉斯知識溯源係喺電腦化嘅教育當中常見嘅一種演算法。貝葉斯知識溯源嘅做法涉及攞隱馬可夫模型嚟模擬學習者嘅學習過程，將「學習者嘅知識」呢個變數想像成若干個二元嘅潛在變數，而啲可觀察變數就係個學習者嘅反應，。


1786年，隨著英國東印度公司基地響檳城島建立，聖公宗首次被引入。當地地方裁判官佐治．康特）喺1799年被任命為加爾各答教座轄下嘅文員／署理牧師。 1819年5月11號，首座聖公宗教堂殉道者聖佐治堂，由加爾各答主教多馬．范肖．米德爾頓）祝聖。


1848年，當時由方濟．多馬．麥克杜格爾）應砂拉越王國拉惹雅各．布魯克嘅邀請，率領一班傳教士響婆羅洲開始工作。1849年，響古晉起咗一座木製教堂。1851年，呢座教堂由加爾各答主教但以利．威爾遜祝聖，以紀念使徒聖多馬。


1855年8月6號頒布英皇制誥以建立納閩主教區，麥克杜格爾被任命為首任納閩主教。1856年頭，麥克杜格爾重被砂拉越拉惹任命為砂拉越主教，以當時嘅政治慣例規定唔可以響大英帝國範圍以外建立聖公宗教區，而砂拉越當時技術上係一個獨立嘅王國。


三州府教會喺1869年通過議會法案由加爾各答教區分出，並置於納閩主教牧養星加坡、納閩暨砂拉越聯合教區，並喺1881年正式命名爾個名。1909年，聯合教區進一步分為星加坡教區、納閩教區同砂拉越主教區。三個獨立嘅教區由當時起獨立發展，直到教省成立。


《七人樂隊》係2022年上畫嘅港產片，由七位導演洪金寶、許鞍華、譚家明、袁和平、杜琪峯、林嶺東、徐克各自執導一個單元，背景橫跨1950年代到2020年代嘅香港。套戲早喺2014年開始拍，原名《八部半》，原本重有負責1970年代嘅吳宇森，中途因為身體問題而退出，所以套戲要改名推出。


《跳躍生命線》，係香港電視廣播有限公司拍攝製作嘅時裝醫療電視劇，由馬德鐘、何廣沛同劉佩玥領銜主演，並由陳瀅、張曦雯、羅天宇、李佳芯、李成昌、韋家雄、張文慈、羅蘭、謝雪心、張彥博同郭子豪聯合演出，監製方駿釗。


2006年9月6號，一對年齡相差十五年嘅男女被揭發響海南花園一個單位入面燒炭自殺，兩名死者分別係四十八歲姓李嘅男人同六十三歲姓陳嘅女人，都係香港人，司警暫時唔知佢哋兩個人嘅關係。消息話8月28號，姓李男人透過地產公司介紹，以兩千蚊月租，租咗海南花園第一座十二樓一個單位，屋入面擺設簡陋，之後李同陳帶住啲簡單行李搬入去住，街坊對佢哋都唔係咁清楚。


9月上旬到被發現屍體都冇見佢哋出入，而單位亦開始傳出臭味，隔離鄰居重以為係死老鼠，冇特別關心。直到5號，有住客對惡臭忍無可忍，聯同管理員撳鐘拍門都冇反應，於是通知所屬業主。6號朝早10點幾，單位業主返來睇吓咩事，但係用鎖匙開唔到大門，響大廈出面見到單位入面門窗關緊，覺得唔妥決定報警，治安警同消防員拎爆破架生到場破門而入，睇到陳婦死響房門邊，李盲瞓響間床到，間房中間有一個裝住木炭同炭灰嘅大鐵桶，房間嘅門罅有幾條毛巾塞住，而間房同廳嘅窗都用布塞住啲罅。


警方檢驗證實兩個死者屍身發腫變黑，有屍水流出，估計死咗好多日，警方通知仵工到場處理屍體，再送到殮房，之後警方響單位入面搵到一封遺書，透露冇法面對困境同交代一啲後事，警方亦執到一張8月31號買過木炭嘅收據，估計兩個人響8月31號或之後嘅日子燒自殺。


由於兩個人一到澳門就租屋部署自殺計劃，初步懷疑佢哋係特登由香港去澳門尋死，警方相信兩個人唔係因為賭輸咗錢尋死，警方正聯絡死者響香港嘅屋企人，了解佢哋之間嘅關係同背後尋死嘅原因。而業主見到單位發生自殺案，喺現場係咁話自己黑仔，又話單位整污糟，好難再出租又或者轉賣。


2007年5月4號凌晨四點幾，泊咗響關閘廣場華大街前面嘅六十六部電單車懷疑被人縱火燒爛，火勢一發不可收拾，現場濃煙滾滾，消防員趕到用咗十幾分鐘之後將火控制，其間亦疏散咗海南花園百幾個住客，重破門入去九間受到波及嘅舖頭到，睇吓有冇人被困，有一個六十歲男人因為吸入濃煙不舒服送院治理。


植株高6～20m，樹皮暗啡帶龜裂紋，枝啡紅或暗啡，冇毛。葉厚紙質，長橄欖形，長4～8cm，闊35～50mm，邊緣有不規則嘅銳尖重鋸齒響度，上冇毛下密生腺點。花單生，梗有長軟毛或幾乎冇毛。果樣似闊楔形。


《棄貓  關於父親，我想說的事》係村上春樹喺2020年4月23號出版嘅最新短篇非小說作品，內容提及作者同曾經參與第二次世界大戰第二次中日戰爭嘅父親嘅關係，同思索戰爭對父親同自己嘅生命嘅影響。請嚟臺灣插畫家高妍為全書畫插畫。


香港永久居民主要都係中國籍人士，但亦都有大批外國籍人士－－包括歸化外籍嘅華裔香港人。所以香港居民喺海外嘅領事保護就比較複雜。一般嚟講，當地中國大使館或領事館會向中國籍人士提供保護，而外籍人士就由佢嗰個國嘅籍國家提供保護。


結果喺災後一個禮拜內，香港特區政府派出一支145人嘅隊伍去最多香港人嘅泰國災區成立支援中心，負責搵失蹤港人下落、補辦證件、提供應急金錢、核對同辦認身份，安排罹難者家屬認屍等。宜家特區政府入境事務處考慮緊設立一條支援熱線，幫境外港人提供全球支援服務，保障港人喺海外嘅人身安全。


一個有多重國籍嘅人一般都會各自遵守返每個國家對公民嘅責任同權利，包括居留權、投票權、服役、交稅等等。但係，有啲國家並唔承認多重國籍，或者需要喺特定情況下先至承認，造成國籍衝突。唔同嘅國家對呢個情況嘅處理方法都唔一樣，有啲要求人喺歸化之前放棄舊嘅國籍，有其他就唔容許公民放棄國籍，令每個人嘅可能情況都相當唔同。


石敢當，亦名泰山石敢當，神位一種，碑一種，樹喺風水衝煞之處，以擋災禍。衝煞尤其直路衝正，風水大忌，好似車煞唔切掣撞埋來咁，要用泰山之石擋落來。趙古農《石敢當論》載「粵人信形家言，路當衢者有煞，謂泰山之石，尚敢當之。


石敢當之信仰，猶為古老，擋煞避災，自古有之，然其起源紛紜。「石敢當」之字，早見西漢史游《急就章》，「師猛虎，石敢當，所不侵，龍未央」。《全唐詩》莆田石記「石敢當，鎮百鬼，壓災殃。官吏福，百姓康。風教盛，禮樂昌。


《魯班經》有講點立碑法。「泰山石敢當，高四尺八寸、闊一尺二寸、厚四寸、埋入土八寸。凡鑿石敢當，須擇冬日後，甲辰、丙辰、戊辰、庚辰、壬辰，甲寅、丙寅、戊寅、庚寅、壬寅，此十日乃龍虎日，用之吉至。除夜用生肉三片祭之，新正寅時，立於門首，莫與外人見。


《十二優》係香港樂隊Zarahn首張大碟專輯，紀念Zarahn樂隊成立12年，亦係主音結他手周國賢喺2006年暫停個人歌唱事業，以樂隊名義所出嘅專輯。音樂錄像全部喺新西蘭拍攝，錄音室更加搬到去新西蘭。


1959年8月26號出嘅第一代車TL221，主要係採用GL150嘅電油引擎。1960年3月，加埋DL200嘅油渣引擎車種。1965年1月，車頭前方嘅兩圓燈改咗四圓燈，鬼面罩變咗，車門由向後改成向前開。


2012年12月，Elf唔再以日產Atlas呢個名銷售，但去到2019年，1.5噸版Elf以OEM形式供應畀日產，稱為日產Atlas Diesel。2013年，Elf唔再以UD Condor呢個名銷售。


張陽係中國大陸嘅政治人兼中國人民解放軍上將，河北衡水武強縣人，1996年加入政壇，曾經做過中央軍事委員會委員同埋中央軍委政治工作部主任一職。後嚟因涉及郭伯雄同徐才厚嘅貪污受賄案而被接受組織傾偈，期間一直喺北京嘅住所居住。


喺《三國演義》第120回，周旨作爲杜預嘅副將，帶住800人渡江，埋伏喺巴山打旗放火。杜預大破吳軍時，場面混亂，周旨嘅士兵撈咗入吳軍城內，喺混亂當中周旨斬咗孫歆。之後周旨同張悌打，周旨殺入吳營，殺咗沈瑩。


1945年結成嘅在日本朝鮮人聯盟畀駐日盟軍總司令以「暴力主義團體」嘅名義解散咗之後，喺1955年由在日朝鮮統一民主戰線新設呢個會。呢個會簡稱朝鮮總聯，乃至直接嗌總聯。而喺日本啲報道度習慣用簡稱，不過寫成朝鮮總連。


呢個會係無法人地位嘅非法人團體。朝鮮總聯嘅主席兼幾位幹部都係北朝鮮嘅代議員。由於過去佢原先一啲成員係土台人，呢個會同朝鮮半島問題有比較大嘅關涉，諸如文世光事件、祖國防衛隊事件都有涉嫌，所以日本嘅公安調查廳基於《破壞活動防止法》將呢個會定爲調查對象團體。


Ensignbus係英國雅息士郡Purfleet一間公司。佢專做二手巴士買賣、開篷觀光巴士業務，並喺雅息士郡經營幾條巴士線，有時亦會派巴士去做鐵路替代服務。另外佢亦有一個巴士博物館，主要收藏前倫敦巴士。


Ensignbus喺1972年成立，初時主要接第啲公司嘅巴士服務合約。1979年，倫敦運輸局開始提早淘汰旗下嘅丹拿/利蘭Fleetline，喺往後幾年Ensignbus自己一間公司接咗其中近2000架，自此開始佢嘅二手巴士買賣業務。


1980年代，Ensignbus開始喺倫敦經營開篷巴士業務，後來Ensignbus收購London Pride Sightseeing並將佢發大嚟做。經過激烈競爭，去到1998年Ensignbus賣London Pride Sightseeing嗰時，喺倫敦經營開篷觀光巴士業務嘅差唔多只淨番London Pride Sightseeing同埋大巴士公司。


同樣喺1980年代，Ensignbus開始經營倫敦嘅合約巴士線，1990年Ensignbus將倫敦合約巴士業務賣畀香港嘅北海集團並改叫Ensign Citybus。1998年開始，Ensignbus再次經營倫敦合約巴士線，但Ensignbus喺1999年將佢賣咗畀Town and Country Buses。


1998年，Ensignbus設立新牌子City Sightseeing，喺世界多個地方開展開篷觀光巴士業務。呢啲業務之中，有啲係Ensignbus自己擁有，有啲係由第啲公司買個經營權嚟做。喺City Sightseeing業務擴充期間，Ensignbus喺2000年買返London Pride Sightseeing，2001年London Pride Sightseeing同Arriva旗下嘅The Original London Sightseeing Tour合併。


2002年，Ensignbus收購City Sightseeing嘅競爭對手Guide Friday。2011年初，Ensignbus將City Sightseeing賣畀西班牙City Sightseeing Worldwide SL，但就留番City Sightseeing喺澳洲悉尼、意大利同埋美國華盛頓特區嘅業務。


路易斯·埃切韋裡·亞發拉斯2004年被刑事檢控，係當地首個國家元首被刑事檢控。控罪指佢1968年擔任內政部長，喺墨西哥城舉辦奧運前，下令軍方開槍鎮壓學生示威，軍方報告更披露當時有最少360名狙擊手部署喺示威現場附近建築物。


當時官方指只有30人死傷，但係外界相信死亡人數可能超過300人。1971年另一場學生示威，當局開槍鎮壓。2006年，法庭下令路易斯·埃切韋裡·亞發拉斯要喺屋企被軟禁。到2009年，法庭先至裁定軍方嘅鎮壓行動唔算係大屠殺。


遺書可以係準備自殺嘅人寫嘅，內容一般會係尋死嘅原因，多謝親人，照顧阿邊個邊個嘅心願等等。亦可以係身患重病、彌留之際嘅人嘅書信，內容一般會係一啲未完成嘅心願、教悔嘅話、遺物響邊點處理、照顧阿邊個邊個嘅心願等等。


周融，BBS，英國籍香港居民，親中派政治人物，曾經係香港電台烽煙節目《千禧年代》主持人，做過記者，三十幾歲嗰陣做過香港英文報章星報、英文虎報總編輯同集團總經理。之後又做過廉政專員公署總新聞主任。1992年創辦Recruit，又有自己嘅私人公關公司，出過書。


佢創立咗親中網上媒體《HKG報》，不過《HKG報》嘅報導一直都有唔少爭議，例如學術期刊Information Systems Frontier就曾經有文章發表，話《HKG報》報雖然自稱係新聞平台，但實際係散播政治宣傳嘅平台。


《風行全世界》係Now TV製作嘅旅遊節目，一共有三輯，加埋有47集，主持係杜如風。節目主持會走訪世界10個大城市，包括巴黎、新加坡、北京、倫敦、紐約、蘇梅島、不丹、馬來西亞、墾丁、東京。主持抱住專業同埋負責任嘅享樂主義精神，立志攻陷全世界唔同嘅城市，用狂風掃落葉式嘅玩樂生活，發掘非一般嘅旅遊體驗。


《東方日報》，係馬來西亞一間綜合華文報紙，總社座落喺馬來西亞首都吉隆坡，喺2002年9月29號創刊，創辦人為已故出名企業家拿督斯里劉會幹，佢同時亦係啟德行集團嘅前領導者。2021年4月16號，呢個報型轉為電子報，並結束佢紙版印刷。


為咗令華人仔女能夠以中文同母語學習新知， 延續中華文化，《東方日報》喺全馬各地發起咗「華小增報運動」、「百萬獻華小」、「獨中生看東方」運動，聯合華人社團同華人領袖，以免費、半價以及捐增方式，將報章同義款送去華文學校，令到華人仔女可以接觸到最新嘅知識同學習華文母語。


林映暉喺中西區長大，曾經喺聖嘉勒小學同聖嘉勒女書院讀書。因為細個嘅時候受到男子音樂組合棒棒堂影響，加上本身好鍾意跳舞同演戲，所以佢2016年中學畢業之後就隻身到台灣高雄市升學，喺樹德科技大學讀表演藝術系學士課程。


2020年，佢開始一邊搞 YouTube 頻道，一邊去國立台北藝術大學讀藝術行政與管理研究所嘅一年制碩士課程。2022年，佢喺三創生活園區嘅日系女僕 Cafe「KIRABASE」做嘢，跟住入咗無綫電視台灣製作中心，主持唔同嘅節目。


戴高樂號航空母艦係一艘隸屬於法國海軍嘅核子動力航空母艦，除咗係法國目前正係操作中嘅唯一一艘航空母艦外，亦係法國海軍嘅旗艦。正式成軍於2001年5月18號，戴高樂號係法國史上擁有嘅第十艘航空母艦，其命名源自於法國著名嘅軍事將領與政治家戴高樂。


為咗取代1960年代時建造嘅傳統動力航空母艦福熙號與其姊妹艦克喥蒙梭號，法國早喺1970年代中期時就已開始規劃下一代航空母艦嘅建造計畫，但戴高樂號嘅龍骨實際上卻係喺1989年4月才喺法國船舶建造局位於布雷斯特嘅海軍造船廠中安放起建。


然而，喺一開始規劃時該艦原本係被當時嘅法國總統密特朗依照法國海軍旗艦命名嘅傳統，命名為黎塞留號以承繼二次大戰時嘅戰艦黎塞留號。但喺1989年實際起造時又被當時嘅總理、戴高樂主義派嘅席哈克命名為戴高樂號。


2001年5月18號戴高樂號正式就役，比原本預計嘅就役時間足足晚咗五年，進度延誤所造成嘅損失成為法國財政上嘅一個巨大黑窿。同年9月11號發生咗911事件，為咗協助美軍進行持久自由行動掃蕩阿富汗塔利班政權，戴高樂號與隨行嘅護衛艦隊首度穿過蘇伊士運河進入印度洋，於12月9號到達巴基斯坦大城喀拉蚩南方嘅海域上。


戴高樂號配備有非常先進嘅電子設備與法國最新銳嘅紫苑15型防空飛彈與薩德哈爾 輕型短程防空飛彈系統，令到整體嘅攻擊能力遠遠超過過去法國擁有過嘅幾艘航艦。喺由法英合作嘅次世代航空母艦仲未登場之前，戴高樂號可能仲得穩居歐洲戰力最強嘅航空母艦好一段時間。


傳統上法國海軍向來會採取同時擁有兩艘航空母艦嘅編制，以確保縱使喺其中一艘進廠維修時，亦仲有一艘可以值勤嘅配置方式。因此，除咗目前擁有嘅戴高樂號外，法國海軍仍然需要建造另一艘航空母艦，才能完成理想嘅編制。


然而，由於戴高樂號嘅建造過份昂貴，法國政府並冇打算興建另一艘同級艦，再加上近年來歐洲逐漸喺政經軍事方面趨向統合，因此與其它國家採取相同標準以慳建造成本已係主流趨勢。喺噉嘅背景下，下一艘法國航艦極有可能係採用與英國合作開發嘅方式建造。


同機場島上其他SkyTrain站一樣，用親現金或康百世卡出機場島都要畀加幣$5嘅附加費。但係用預繳月飛就可以豁免。機場島外搭入嚟海島中心站亦唔使畀呢個附加費。另外，喺機場島範圍內上落加拿大線係免費嘅。


月台南邊有條存車線。喺2015年12月28號開通東延段一部份之後，1號綫冚唪唥列車到呢個站後要攆客走，之後用北邊條存車綫調頭去到另一邊月台上落客。自從2018年10月11號嘅1號綫東延段凈低部份開始調試之後，冚唪唥啲車除突發情況外，其它時間都唔再喺北邊條存車綫調頭，而係直接去到瀝滘站，但列車到呢個站後重係要攆客走直到2018年12月27號嗰日尾班車收車為止。


喺早期嘅規劃入面，佛山地鐵1號綫同廣州地鐵11號綫同時經過呢度，兩個站都暫時叫燕崗站，但兩條凈喺沙涌站有得轉。但2014年1月公佈嘅11號綫環評講到設計時，佢喺燕子崗同1號綫嘅車站都有啲遠而唔可以同時轉車。


但廣州市規劃局喺2014年7月向廣州市民徵求意見，重答覆話呢個站同沙涌站一樣，都可以同時轉車。廣州市城鄉建設委員會喺2014年9月4號發佈嘅《廣州地鐵11號綫工程建設通告》話，11號綫同沙涌站一樣，都可以同時轉到1號綫。


喺2010年10月28～29號嘅1號綫開通之後，呢個站因為喺度起緊而一直未開到。後嚟媒體預測後通段喺2013年底開通，但因瀝滘站嘅拆遷問題令開通時間一拖再拖，拖到而家重未傾掂。結果地鐵部門決定先將1號綫東延段開到呢度做總站，以解決1號綫開通之後，長期點解客流冇咁火爆同廣佛候鳥上班時，成日到西朗站後出站轉巴士嘅情景。


因為中華民國同中華人民共和國都自認為係中國嘅合法代表，親近中國文化同親近中華人民共和國，有時會產生混淆。喺日本，成日將「Sinophile」翻譯成「中國愛好家」以同親中派進行區別，後者特別指對中華人民共和國友好嘅人物，而前者強調文化方面嘅友好，例如渡部昇一同岡崎久彦都有好深嘅漢學素養，同時亦認為學習中國史嘅重要性，但係佢哋對中國共產黨都持有批判態度。


遊戲規則係，先抽起一張牌，所有嘅玩家都唔可以睇嗰張牌，之後。將其餘51張牌按人數盡量平分，攞到牌後唔准睇自己啲牌，將牌反轉放響自己前面。大家輪流嗌「煙士」、「2」、「3」直到「King」，同時將牌放響中間。


2023年10月24號，十四屆全國人大常委會第六次會議表決，決定免去李尚福嘅國務委員、國防部長、國家中央軍事委員會委員職務，同時亦都免去前外交部長秦剛嘅國務委員職務，但係就冇解釋原因。於是，組成唔到8個月嘅李強內閣嘅五個國務委員就剩返王小洪、吳政隆同諶貽琴三個。


《中國報》社論主要針對喺馬來西亞發生嘅事件同國家情況，社論總體上無論係對執政黨同反對黨都持有批評態度。喺國際評論入面，《中國報》立場偏向中國，喺希山慕丁叫中國外交部長王毅做大哥引起國內廣泛批評時，中國報發表咗幾篇維護希山慕丁同譏諷反對者嘅社論。


中國報之後喺1986年重新發行，截至1988年，佢哋每日發行量由20,000增至100,000，令佢成為馬來西亞增長最快嘅報紙。由於中國報喺馬來西亞好受歡迎，佢哋喺1990年5月19號開始發行晚報版本，以「今日新聞今晚知」為使命宣言。


2010年3月12號，《中國報》聲稱獲得獨家消息，喺頭版刊登「警總長呈辭，警隊二哥料升正」標題，指時任總警長慕沙哈山辭職，內政部長希山慕丁·胡先已經接受慕沙哈山嘅辭職報導。慕沙哈山對呢個駁斥話報導不實，聲明要追究係邊個故意發佈佢辭職嘅消息。


負責警察部隊同印刷媒體嘅內政部長希山慕丁隨後證實慕沙哈山嘅服務將會喺9月結束，抨擊呢個報道為謊言，《中國報》亦畀馬來西亞內政部發出警告信函，要求對報導作出解釋。3月19號，《中國報》喺早報封面刊登道歉啟事，向相關單位同有關人士公開道歉，又宣佈已經採取咗內部紀律行動，總編輯張映坤對呢件事負上全責，停職兩星期。


2020年3月9號，《中國報》喺刊登一則端洛州議員楊祖強等三人宣佈退黨嘅新聞入面，喺佢哋Facebook專頁張貼一則新聞鏈接，但係新聞標題卻係指霹靂州3位原任行政議員李存孝、黃渼沄同陳家興係叛徒們，令到好多讀者誤會以為呢3個人退黨。


京士柏曲棍球場喺香港九龍京士柏衛理道，喺1981年啟用，係曲棍球活動而設嘅訓練同比賽場地，鋪設嘅係人工草皮，係香港代表隊訓練中心同香港曲棍球總會舉行曲棍球聯賽同進行訓練嘅指定場地，係2009年東亞運動會賽場之一。


由於部分設施非常殘舊，因此康文署計劃翻新球場以符合最新嘅國際標準，以便舉辦國際賽事、東亞運動會之用。改善工程喺2009年中已經竣工，工程分階段進行，期間球場會如常開放。呢項翻新工程包括整修同美化所有前台同接待設施、新增供傳媒使用嘅科技設施、增設參賽者及工作人員嘅座位、更換舊式計分板、翻新更衣室等。


2007年女子亞洲盃曲棍球所有賽事都喺京士柏曲棍球場舉行，為期一星期。女子曲棍球亞洲盃係亞洲最大型嘅賽事，呢屆賽事吸引咗9支亞洲國家球隊參加。揭幕戰同開幕典禮喺9月1日舉行，球迷都可以免費入場觀賞賽事。


周沅非，原名周雅霏，係香港旅遊節目主持同監製。佢2011年英國回流入讀香港樹仁大學新聞傳播系，同年攞過中國小姐香港賽區最佳氣質獎。2013年開始，周雅霏同佢一位女攝影師朋友小雲一齊拍旅遊節目《霏雲闖蕩》，喺now TV播。


番禺廣場站係廣州地鐵3號綫、18號綫同22號綫嘅轉車站，喺番禺區東環路同清河東路嘅交界。不過兩個站廳同月台範圍嘅開放時間都唔同，其中3號綫喺2006年12月28號營運，而18號綫喺2021年9月28號營運，而22號綫喺2022年3月31號營運。


2011年，嗰時出現咗18號綫規劃，路線亦經過呢個站。而2014年又多咗條22號綫經過呢個站。雖然兩者路線喺2015年1月對調咗，但兩個一樣都有份停番禺廣場站。隨後規劃喺2017年8月14號正式落實。


呢個站開通初期淨得A、C、D三個出入口，不過A出入口喺2020年6月22號起停用兼拆走，改成轉18號綫同22號綫嘅通道。喺18號綫開通後，呢個站雖然多咗個E、F、G1、H四個出入口，但係A出入口未見到佢重新開返。


由於呢個站冇幾遠就係番禺區政府，加上重有部分住宅同埋巴士站去到市橋東邊、南沙區北邊同埋亞運村嗰啲地區，所以吸引咗嗰度嘅居民坐地鐵去廣州市區入面，所以呢個站除咗早晚高峰嗰陣同節假日期間，有好多人嚟呢度坐車之外。


市鎮公園北兒童遊樂場，香港公園之一，遊樂場之一，喺新界元朗公園北路，喺元朗公園之北，水牛嶺北面山腳，英文叫Town Park North Children's Playground。行政上歸元朗區。設施有狗公園、寵物公園。


胡經昌，BBS，JP係香港黃金生意人同親中派政治人物，籍貫廣東順德，前「香港金王」胡漢輝亞仔，香港金銀業貿易場永遠名譽會長，中國人民政治協商會議全國委員會香港地區委員，做過香港立法會金融服務界功能界別議員。


以大埔區議會議員區鎮樺、沙田區議會議員丁仕元、卸任民主黨副主席李永成等人為首嘅「前綫系」率領59人退出民主黨，當中包括5名新界東區議員同6名社區主任。其中區、丁等人喺記者會批評林卓廷喺黨內隻手遮天，炮轟林卓廷「毫無政治道德」、「態度專橫」、「以權謀私」。


有香港人包圍新城市廣場客戶服務中心，要求商場交代佢哋喺七一四沙田區大遊行之後發生嘅警民衝突入面嘅角色。林卓廷到現場聲稱「調停」，指見到有人帶鐵通入廣場，重話已經影咗相，呼籲香港人唔好作出暴力行為，隨即畀香港人喝倒采。


M4係M16A2嘅卡賓槍版本，發射5.56 × 45 毫米北約彈，標準供彈具係30 飛嘅STANAG彈匣，佢出現嘅目的係為咗取代XM177E1/E2等嘅舊式卡賓槍，並由1994年起正式裝備美軍。M4係21世紀開始先後打過阿富汗同伊拉克，但係可靠性唔係太好，尤其係入咗水或者泥之後再開槍就好易炸膛。


近代高等學校中嘅通識教育思想其實係源自於19世紀，當時有唔少歐美學者覺現代大學嘅學術分科太過專門、知識被嚴重割裂，於是整咗通識教育，目的係培養學生獨立思考、同對唔同學科都有所認識，以至可以將唔同嘅知識融會貫通，最終目的係培養出完全、完整嘅人。


其實之前原名叫鳳凰洞。喺公元前23世紀，古南越人習慣將山谷地嗌成「峒」，但後嚟被習慣寫成「洞」，而洞係「高山嘅平地」噉解。由於地勢好似鳳凰噉，所以有「鳳凰洞」嘅名。嗰時啲人形容鳳凰係隻靚雀，所以鳳凰洞亦係吉祥之地。


後嚟珠璣巷先民有何、陳、馬、湯等陸續嚟到呢度住，之後變成個墟。後嚟啲人祈求一方平安而出錢起咗棟廟，重請南海十佛過嚟傳教。但十佛過緊流溪河時，由於有個佛太鍾意流溪河兩邊啲景，結果蹤咗落條河入面。經過眾人用竹竿撈過佢哋之後，始終都未搵返佢。


《L風暴》，中國大陸叫《反貪風暴3》，係2018年上畫嘅港產片，亦係繼《Z風暴》同《S風暴》後「風暴系列」嘅第三集作品，由古天樂、張智霖、鄭嘉穎、栢天男、鄧麗欣、謝天華、張繼聰、譚耀文、盧海鵬、廖啟智、蔡瀚億、陳庭欣、張松枝、陸駿光、鄒文正、夏嫣、馮雷、丁海峰、李昕岳主演，林德祿執導。


1990年代，百石角以南成為將軍澳第一期堆填區。當時香港氧氣公司喺堆填區側邊。百勝角原本同將軍澳新市鎮一樣，打算起高密度住宅區，亦打算地鐵站，名為百勝角站，但香港政府後尾改變主意，想將該區起低到中密度住宅，變咗人口密度太低，起個站太嘥，於是修訂規劃，唔起百勝角站。


2019冠狀病毒病莫德納疫苗嘅納米顆粒可將經人工合成嘅核苷酸修飾mRNA）放入人體細胞入面。然後，呢種mRNA指揮細胞產生免疫反應。呢個係一項新技術，之前由於將mRNA放入細胞時會產生副作用而被一度棄用。


新加坡州係馬來西亞一個已經唔存在嘅州，呢個州喺1963年9月16號成立，1965年8月9號獨立成為新加坡共和國。喺1963年9月16號，馬來亞聯合邦、北婆羅洲、沙撈越同新加坡共同組建馬來西亞聯邦。新加坡英屬時期結束，成為馬來西亞一個州。


但係，新加坡州同馬來西亞聯邦政府喺經濟、財政、政治上嘅意見經常有分歧。1964年馬來西亞大選中，以新加坡州為根據地嘅人民行動黨參加大選，畀聯邦政府嘅執政黨巫統視為對馬來人至上嘅政治系統具有威脅。同年喺新加坡州發生牽涉到華人社群同馬來人社群嘅大型種族騷亂。


1965年芳林區補選中，人民行動黨對手社會主義陣線參選，受到巫統嘅支持。1965年，時任馬來西亞首相東姑阿都拉曼決定將新加坡州從聯邦中除名。馬來西亞國會喺1965年通過緊急修憲將新加坡州逐出馬來西亞聯邦。


當時嘅外部政治形勢亦好緊張。印尼政府強烈反對馬來西亞成立，印尼總統蘇卡諾發動馬印對抗，並訴諸各項行動。1965年3月，印尼突擊隊員喺麥唐納大廈引爆炸彈，造成3人死亡。印尼政府更加煽動新加坡馬來人，挑起佢哋對新加坡華人嘅仇視情緒。


7月21號發生嘅，同時亦係穆罕默德誕辰嘅1964年新加坡種族騷亂係新加坡最廣為人知嘅種族騷亂之一。騷亂發生嘅地點靠近加冷煤氣廠，造成23人死亡，數百人受傷。1964年9月發生更多種族騷亂。呢啲騷亂發生令到交通系統中斷同導致食品價格飆漲。


新加坡州同聯邦政府喺經濟方面亦存有分歧。就算馬來西亞協定中雙方同意建立一個共同市場，但係新加坡喺同馬來西亞其他州屬進行貿易時仍然處處受到限制。作為報復，新加坡拒絕向沙巴同沙撈越提供之前已達成共識嘅經濟發展貸款。


1965年8月7號，時任首相東姑阿都拉曼眼見事態返唔到轉頭，就喺吉隆坡嘅馬來西亞國會宣佈議員應對新加坡退出聯邦嘅決議案投下贊成票。即使人民行動黨各個領袖，包括李光耀嘗試挽回呢項決定，但係1965年8月9號國會喺新加坡議員缺席情況下依然以126票讚成、0票反對將新加坡逐出馬來西亞。


1965年12月憲法修正通過後，新加坡州正式獨立成為新加坡共和國，新加坡州元首就變咗新加坡總統，新加坡立法議會變咗新加坡國會。馬來亞和英屬婆羅洲元依然係新加坡法定貨幣，直到1967年推出新加坡元為止。


《中華民國臨時約法》又叫做臨時約法或者民元約法，係喺1912年中華民國成立之後，由當時喺南京嘅臨時參議院所制定嘅憲制性文件，實際上係中華民國嘅第一部憲法。中華民國成立之後，孫中山做臨時大總統兩個月後，迫於當時嘅形勢，同意辭職加埋推舉袁世凱做第二任臨時大總統，但係為咗限制袁世凱嘅權力，所以就制定咗《中華民國臨時約法》。


《中華民國臨時約法》喺1912年3月8號喺臨時參議院通過，並喺3月11號公布實施，正式取代《中華民國臨時政府組織大綱》，喺袁世凱就任之後生效。但係喺1914年5月1號畀大總統袁世凱公布嘅《中華民國約法》取代，之後再喺1916年6月29號畀大總統黎元洪恢復番。


屋宇建設委員會，由香港政府喺1954年4月設立，為當時嘅「白領階級中嘅低薪者」，好似教師、記者、公務員同埋文員等等嘅人，興建一啲水準較高而租金較低廉嘅單位。直到1973年該會被解散為止，一共起咗十個廉租屋邨。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年22歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。


《仁心解碼II》係香港無綫電視時裝醫學電視劇，由方中信、蒙嘉慧、楊怡領銜主演，監製係羅永賢。呢套劇係《仁心解碼》續集，背景係法醫精神科，劇入面有幾宗同精神病相關嘅刑事案，但係上輯好多演員響今輯做咗第二個角色。


《神奇4俠》係一部2005年嘅美國超級英雄電影，由Tim Story做導演，改編驚奇漫畫嘅同名超級英雄組合「神奇四俠」。主演係Ioan Gruffudd、謝茜嘉艾芭、基斯伊雲斯、Michael Chiklis、Julian McMahon、Kerry Washington。


水蛇座係家下八十八西洋星座之一。佢響天球南部，佔天球面積243平方度。地球北半球來講，水蛇座係秋天嘅星座，即係秋夜會見到。肉眼可以睇到嘅星，約莫20粒到。有一到四等星5粒，即係有3等星3粒、4等星2粒。


二次革命之後，留喺國會嘅國民黨穏健派願意同袁世凱支持嘅國會第二大黨進步黨合作。進步黨為咗安定國會嘅運作，亦同意合作。見到呢個情況，中華民國臨時大總統袁世凱覺得有必要喺進步黨之外重新組織御用政黨，吩咐北京政府總統府秘書長梁士詒組織新政黨。


梁士詒喺《公民黨政見書》度寫，公民黨嘅政綱係「以國家權力實行政治統一，增進人民福利，為本黨確信之政權，隨時發表政策，求國民多數之同情」。梁士詒主張選舉袁世凱為正式大總統。10月6號，喺袁世凱同梁士詒嘅指示之下，軍警包圍住國會議場，經過3輪投票，選出袁世凱為大總統。


新站係位於中國吉林省吉林市蛟河市嘅鎮，喺離蛟河市區以北17公里處，西距吉林市110公里、長春200公里，北離哈爾濱310公里。東面、北面係舒蘭、前進鄉，南面接住拉法，西面靠住天崗。轄區面積601 km²，下轄一個社區、31條行政村，再向下分爲10個居委會、122個自然屯。


1933年設新站保，1938年設新站街。1954年10月，新站村昇爲新站鎮。後來1958、1959年間公社化運動，新站由鎮變爲公社，直到1979年3月從公社度析置返新站鎮。1983年7月啲公社恢復爲鄉，呢時新站鎮同新站鄉並存。


呢度打過場拉新戰役，即係拉法新站戰役，因爲主場喺拉法，可以乾脆嗌做拉法戰役。呢場仗係國共內戰時，國共兩軍爲咗爭奪長圖鐵路而打，打喺1946年6月7號夜晚到6月10號上晝，其中喺拉法打嘅時間係七號晚黑到八號朝早，國民政府軍輸咗，敗退新站，之後輪到新站打，到10號朝早，守喺新站嘅國民政府軍覆沒。


東面有龍鳳河，西部有老爺嶺河，北部有民主河，喺新站嘅南部滙合成拉法河，最後喺蛟河市區滙入松花湖。呢個鎮嘅水資源幾豐富吓，有一座中型水庫、一座細I型水庫、八座細II型水庫、四個長壩，總貯水量102萬km³，水域面積1935畝。


農業上，有1萬2375公頃嘅耕地，其中水田有2263公頃，旱田有1萬112公頃。林地面積5萬5872公頃，有林地3萬2544公頃，林木覆蓋率58%。主要作物有粟米、水稻、大豆、雲耳，其中種咗2700公頃嘅糯粟。


主要景點有金斗宮、長白山地下酒窖、龍鳳山莊、國共美三方談判遺址、龍鳳水庫、愛河水庫、黃泥河水庫、前紅陽羅鍋地、遼代界壕、拉新戰役談判舊址、革命烈士陵園、河南村百年古榆。其中金斗宮係清光緒年間嘅道宮，而龍鳳有漂流，漂流河道全長8.


明末時期，王興為咗抗擊大清政府入侵而做咗將軍，但好多時輸咗兼唔投降，直到大清順治十六年因為冇嗮彈藥同食材而四面楚歌。王興冇計之下，等十六妻一齊自殺死嗮之後縱火自焚死咗。後嚟啲骨灰喺293年後喺海珠區南箕村嘅工地入面被發現，2年後搬到越秀山葬低，重喺1963年3月1號列入咗廣州市級文物。


《十月初五的月光》係香港無綫電視製作嘅時裝電視劇，2000年無綫電視劇集《十月初五的月光》嘅翻拍作品，背景由澳門改成香港流浮山。劇集由米雪、胡鴻鈞、何依婷同羅天宇領銜主演，石修、姚嘉妮、郭子豪、海俊傑、林穎彤、蔚雨芯、伍富橋、林偉、康華、鄺潔楹同李龍基聯合演出，監製陳志江。


金興賢係香港男演員及高爾夫球教練，做過無綫電視同埋亞洲電視旗下藝人。佢喺1972年加入第一屆第一期無綫電視藝員訓練班而出道。同期學員有郭鋒、劉緯民、甘國亮、關聰、蘇杏璇、黃允財、許紹雄、梁立人、招振強、林偉圖、溫燦華、呂有慧、高妙思、程可為、莊文清、孫明貞、陳嘉儀、陳美琪、陳喜蓮同覃恩美等等。


系列喺2008年喺漢諾威搞嘅IAA商用車展公佈，首先出場嘅係市際巴士底盤，大概2010年推出客車版，到大概2013年再推出兩軸低入口城市巴士底盤，散件版就遲幾年至出現。而猛獅提過嘅三軸低入口城市巴士底盤到而家都未出現。


初時LC 19.xxx IC系列嘅型號包括有歐三引擎嘅LC 19.280 IC、歐四引擎嘅LC 19.240 IC同LC 19.280 IC，同埋歐五引擎嘅LC 19.250 IC同LC 19.290 IC。


後來IC 19.xxx系列嘅型號包括有歐三引擎嘅IC 19.280，歐四引擎嘅IC 19.280、IC 19.310、IC 19.350，同埋歐五/歐六引擎嘅IC 19.250、IC 19.290、IC 19.


唔同版本包括歐三引擎嘅LE 19.280，歐四引擎嘅LE 19.310，歐五引擎嘅LE 19.250、LE 19.290、LE 19.310，同埋配EEV/歐六引擎嘅LE 19.250、LE 19.290、LE 19.


呢種獎項出自1953年6～7月嘅中國新民主主義青年團第二次全國代表大會嘅毛澤東講話。嗰時毛澤東提出將三好作為青年團嘅工作方向，隨後喺1954年開始正式推行呢個頒獎制度，1966年因文革爆發而廢除過，1982年恢復返。


公司係源自1915年9月14號成立嘅Indianapolis Speedway Team Company。喺1928年創辦人James A. Allison死之前，公司先改名為Allison Experimental Company，之後再改叫Allison Engineering Company。


城市管理行政執法局係中華人民共和國城市管理入便負責綜合行政執法嘅部門，前身係「城管辦」等屬中華人民共和國國家事業單位。後來，城管部門慢慢納入各地方嘅行政編制，成為行政機構「城管局」，以自己嘅名義行使職權。


城管執法係城市管理嘅重要組成部分，包括對市容、環境衛生、城市規劃管理、道路交通秩序、工商行政管理、市政管理、公用事業管理、城市節水管理、停車管理、園林綠化管理、環境保護管理、施工現場管理、城市河湖管理、黑車、黑導遊等城市管理嘅各方面進行綜合行政執法。


雖然城管有權對違規當事人進行教育或者罰錢，對違規物品喺發出暫扣證明之後進行暫扣，當事人可以攞住暫扣證明去城管辦公室接受教育或罰款後，保證以後唔會再犯之後可以攞返被扣物品，但係理論上城管冇沒收物品嘅權力。


陳銀寶係退役嘅中國男子籃球員，上海人，司職後衛，1960～1970年代間效力過上海隊重做埋絕對主力隊員，期間做過中國籃球隊嘅隊長，同賈欽昇、張宏達、周民鎬、大潘4位隊員一齊，形成「上海籃球五猛人」嘅稱呼。


陛下係對包括中國皇帝、日本天皇等，皇帝同女皇帝嘅敬稱，後嚟又引伸到對其他君主嘅敬稱。喺日本，明治維新之後皇室典範對陛下嘅稱謂做咗相關嘅制定，除咗天皇之外，三宮后位都適用陛下嘅敬稱。此外，Majesty作為陛下嘅等義詞，係國際外交上對君主制國家元首同佢法定配偶嘅敬稱。


江海站起響廣東省江門市江海區外海街道江門高新區連海路，喺起緊嗰時曾經叫做外海站，個站係廣珠城軌江門線嘅架空站，設喺江門國家級高新技術開發區內。呢個站同中山市嘅古鎮鎮只係隔住條江，係城軌南行入到江門之後嘅第一個站。


張勉爲敎育家，歷東星商業學校敎師、書務室長、啓星初等學校長、東星商業學校長。張勉識英文，曉會話，因而得李承晚拔擢。1946年李承晚帶佢入政治。1948年5月第一任國會議員，兼任梵蒂岡特別大使。1949年任駐美國大韓民國大使，1951年11月23號爲第二任韓國國務總理。


1956年5月15號總統時，佢係選副總統，當選後，1956年爲第四任韓國副總統。1960年5月爲五屆國會議員，8月12號第七任韓國國務總理，國土建設團長。1961年5月20號，辭任後佢返鄉下漢城，1966年6月4號死於肝腸病，年六十七歲。


，主流多叫廣州友誼商店，係廣東廣州嘅一間政府持有嘅高級百貨商店集團，亦係廣東省流通龍頭企業同埋中國服務業、百貨業、連鎖業百強之一，1959年成立，總部喺越秀區環市東路369號。主要業務方面，1978年之前做嘅係進口產品，從1978年開始逐漸轉成零售、批發業務同物業嘅用途。


MySejahtera應用程式係同國家安全理事會、馬來西亞衛生部、馬來西亞行政現代化及管理規劃、馬來西亞通訊及多媒體委員會合作。呢個應用程序式由前衛生部長阿漢峇峇喺2020年4月20號推出。MySejahtera應用程式可以喺馬來西亞政府電話應用程式庫、App Store、Google Play以及華為應用市場下載。


2020年11月19號，衛生總監諾希山確認由 MySejahtera應用程式喺2020年4月推出以嚟，已經搵到9,167宗武漢肺炎病例，呢個應用程式係透過密切接觸者追縱（包括使用 MySejahtera 數據庫同追踪武漢肺炎患者嘅潛在密切接觸者。


MySejahtera應用程序嘅主要功能係協助政府管理同減輕武漢肺炎爆發，允許用戶喺武漢肺炎爆發期間監控佢哋嘅健康狀況，幫助用戶喺被診斷出患有 武漢肺炎時立即尋求治療並幫助搵到最近嘅醫療機構進行篩查同治療。


大仔就係講到呢啲稅吏同娼妓，當佢哋聽咗約翰所傳悔改嘅信息，佢哋原本係聽咗上帝嘅要求，知道乜嘢係啱嘅，乜嘢係好嘅，不過佢哋冇去做。但係後嚟佢哋回心轉意，佢哋就悔改，就返到阿爸嘅心意去做。反而嗰啲文士、法賽利人，外表上睇起嚟好似好乖、好聽話噉，但係實際上佢哋由始至終都冇悔改，所以，佢哋其實冇入到上帝嘅國。


，嚮德國萊比錫出世，原名塞繆爾·巴茨，細時用藝名利特爾羽賀，模特兒藝名SAMMY，係一個德國日本演員、配音員、模特兒同歌手。佢最出名嘅角色喺《多啦A夢》系列中嘅「胖虎」，呢套系列已經催生咗好多特別節目。


木村昂係個德日混血，爸爸係個德國歌劇演員。響七歲嘅時候先至由德國搬嚟日本，所以佢講得出好順暢嘅德文。佢有個細妹叫木村飛鳥，同佢曾經都係屬於兒童劇團。細個嗰時曾經響節目『まねキン』扮羽賀研二，令到全場好震驚，從此木村昂就踏入咗娛樂圈。


令計劃本姓令狐，中國山西平陸人，係中國共產黨同中華人民共和國嘅高層領導人之一。做過中共中央辦公廳主任，俾外界認為係前中共總書記胡錦濤嘅「大內總管」。做過第十六屆中央委員會候補委員、第十七屆中央委員兼中央書記處書記、第十八屆中央委員。


香港境內水貨客問題指大量走私水貨過境中國大陸旅客，俗稱「水貨客」。由香港利用各種途徑運送貨物到中國大陸，引致對香港各區市民日常生活造成各種滋擾同社會問題。2012年至2013年期間，水貨客問題更引發民間組織光復上水站抗議活動，迫令香港特區政府公布相關一系列打擊水貨客措施，包括統籌多個執法部門組織特遣隊，同進行聯合執法行動等等。


2022年6月底，ViuTV播出「磅礡聲勢　即將登場」宣傳片，宣傳包括呢套節目嘅四套節目，到7月中旬播出套劇嘅宣傳片，正式公佈8月29號首播。但係7月28號MIRROR演唱會發生意外，作為主辦單位MakerVille同系公司嘅ViuTV亦成為被批評嘅對象，ViuTV除咗暫停節目宣傳活動之外，亦要重新檢視之後嘅節目播映安排。


由於呢套劇有MIRROR成員主演，而MIRROR全體成員亦會喺8月到9月期間全面停工，所以決定延後播映。最終安排係10月頭先播另一套自製劇《野人老師》，先至再播返呢套劇。套劇喺10月21號搞記者會，係MIRROR演唱會意外之後MakerVille頭一個實體宣傳活動。


身兼獨立黨主席嘅貝內迪克松響9月涉嫌刻意隱瞞阿爸協助一個釋囚刪除犯罪紀錄，光明未來黨退出執政聯盟，搞到冰島政府倒台，貝內迪克松解散議會重選。響2016年4月，冰島前總理京勒伊格松因為巴拿馬文件，揭發佢同女婆冇申報擁有離岸公司而辭職，亦都迫到冰島提早大選。


佢喺教育同戲劇界好活躍，之前曾經改編過法國小說《找死專賣店》做《愛喪事家庭》，公開演出。後來聯同 L plus H Creations Foundation 同四間中學搞個大型音樂劇《震動心弦》，希望提供個平台畀啲資源緊絀嘅學校同學去感受戲劇教育同過程中嘅品格成長。


北冕座係家下八十八西洋星座之一。佢響天球赤道一帶，佔天球面積179平方度。地球北半球來講，北冕座係夏天嘅星座，即係夏夜會見到。肉眼可以睇到嘅星，約莫20粒到。有一到四等星5粒，即係有2等星1粒、4等星4粒。


必列者士喺1820年出世，讀過溫車士打公學同牛津大學基督聖體學院，到1847年喺中殿律師學院攞到大律師資格。1851年4月，必列者士抵達香港。當時香港社會缺乏法律專家，大律師身份令佢即刻晉身上流社會，更加喺1854年4月起起署任律政司。


1856年，晏士地抵港任律政司，誓言要打擊官員貪污，因而遭到必列者士嘅敵視。兩年後，晏士地指控總登記官兼撫華道高和爾貪污同勾結著名華人海盜黃墨洲。身為高和爾嘅朋友、同樣係共濟會成員嘅必列者士決定為佢護航，以慳返辦公室空間為由，下令燒毀有傳載有高和爾參與海盜活動證據嘅黃墨洲帳簿。


1858年，獨立調查委員會認為必列者士同高和爾都無犯錯，總督寶寧建議提拔必列者士做新任律政司。但隨著寶寧喺1859年卸任、羅士敏履職後，高和爾事件再次浮上水面。新任督憲喺1860年下令重新調查，委員會最終建議將高和爾革職。


邴原原本好飲得酒，自遠行之後，八九年間未飲過酒。經常一個人孭行李上路，刻苦勤勉。到陳留就拜韓子助爲師，喺穎川則以陳仲弓爲宗，到汝南則交結范孟博，喺涿郡就親近盧子幹。臨別時啲師友以爲邴原唔飲酒，用米同肉送行。


據《邴原別傳》，遼東多虎，唯獨邴原住嘅地方無虎患。邴原曾經行路執到錢，將佢綁喺樹枝，但之後唔見有人攞返啲錢，反而越來越多人將啲錢綁喺樹度。問啲人咩回事，啲人話嗰樖係神樹。邴原知道由於自己嘅舉動，引發咗淫祀，唔鍾意於是同啲人講清楚，於是啲鄉里將啲錢收起作爲社供。


後來雖然邴原做官，但病痛多，所以瞓喺屋企理唔到事，亦好少見客。當時有個人叫張範，佢嘅志行同邴原相符，所以來往密切。崔琰作爲東曹掾，喺記載度將邴原同張範並列，話「龍翰鳳翼，國之重寶」。後來曹操出外征伐，經常命令張範同邴原留喺世子曹丕身邊，要求曹丕做咩事都要諮詢下佢哋兩個，所以曹丕對佢哋行子孫禮。


而據《邴原別傳》就話，曹丕調邴原做五官中郎將，當時天下英豪嚮往佢，賓客如雲。但邴原似往常噉唔係公事唔會輕舉妄動。曹操派人問佢緣由，邴原話按典制「君去不奉世子」。於是調佢做五官長史，代替咗涼茂嘅五官將長史。


社會民主黨，簡稱社民黨，係臺灣嘅一個政黨，由國立臺灣大學社會學系副教授范雲、國立中正大學政治學系副教授陳尚志、臺灣少年權益與福利促進聯盟秘書長葉大華、前《四方報》總編輯張正、中央研究院政治學研究所博士後研究員伍維婷、台灣同志諮詢熱線協會文宣部主任呂欣潔、國立臺灣大學政治學研究所博士生江俊宜、社會民主黨籌備處秘書長嚴婉玲等人發起組建建黨，並喺2015年3月29號宣布成立。


2016年台灣立委選舉，社民黨同綠黨開記者會宣布共組參政聯盟，綠黨召集人李根政、張育憬同埋社民黨召集人范雲等人簽署〈參政聯盟合作備忘錄〉，參政聯盟定名為「綠黨社會民主黨聯盟」共同爭取立委席次，兩黨人士現場高叫「人民團結站出來，第三勢力進國會，淘汰國民黨、制衡民進黨」。


一名曾係妙禪弟子嘅網友話，有次聽到妙禪脫口飆罵三字經「王XX」，讓佢徹底看清事實，佢印象最深嘅一次係參加如來正法班時，妙禪非常嬲，竟脫口而出「王XX」，當下被妙禪嚇到，試想「有哪一尊佛會爆粗口說出嗰種句子……？


去到2021年中後期，由於經濟問題考慮，有啲國家選擇『同病毒共存』嘅防疫手段，但中國仍然堅持清零。喺揚州有教師在網路發文，建議揚州試辦同病毒共存，降低封控措施強度，雖然只係政策討論，但結果就被警方以「發布涉疫情不當言論，造成不良社會影響」為由，行政拘留15日。


喺香港修例風波期間，無綫電視對運動採取負面態度，喺新聞同其他節目內容上都偏幫政府，結果引起唔少市民不滿，喺一啲抗議現場，經常發生示威者包圍TVB記者同採訪車嘅情況。有傳媒比較報導篇幅，亦發現無綫畀反送中運動示威者解釋立場嘅機會比起其他媒體為少，甚至喺剪接上嘗試塑造反送中示威人士「先撩者賤自作自受」嘅訊息。


BBC中文部就6月9號同6月16號兩場反送中大遊行比較，發現喺報道入面，不論計算受訪遊行人士數目定係遊行報道篇幅時間，都比起有線新聞同Now新聞為少。另外，就6月30號激進左派何君堯帶領嘅「撐警」集會、7月1號示威者衝擊及佔領立法會，無綫花嘅篇幅就比起另外兩個電視台多。


喺七二一元朗襲擊入面，有人比較過ViuTV、香港開電視、香港電台同埋無綫新聞嘅報導手法，指前三間媒體都係用順敘式嘅方式報道事件，得無綫新聞係用倒敘方式呈現事件，加上若干剪接技巧，嘗試傳遞黑衣人「先撩者賤自作自受」嘅訊息。


李牧駐守代郡、雁門郡期間，率軍大破匈奴。在肥之戰、番吾之戰兩次擊敗秦國，受封武安君，但最終被趙幽繆王殺害。而關於李牧的死因，史料記載也多有不同。李牧死後僅三個月，趙國首都邯鄲被秦軍攻破，趙幽繆王成為階下囚。


南夢宮係日本一間電子遊戲公司，喺1955年成立，總部設喺東京，喺2005年9月29號同萬代合併，成立萬代南夢宮控股，電子遊戲部門喺2006年3月31號解散同併入萬代南夢宮娛樂。喺香港嘅遊戲機中心部門係南港企業亞洲。


想自殺嘅人會將一間房所有門窗閂晒，造成一個密室。然後響房將燒烤炭點着，等佢燒嘅時間消耗房裏面氧氣。由於房裏面嘅氧唔夠，炭消得唔完全，就產生大量一氧化碳。人吸咗一氧化碳之後，紅血球表面就畀一氧化碳分子黐住，等佢無辦法帶氧分子。


1998年11月，一位中年女人自創燒炭自殺，將自己同燒烤爐封響沖涼房裏面。由於呢種方法之前，未有先例，相信係女死者以佢化工背景自創。因為咁，呢種自殺方法引起好多報紙大幅報導，令到好多模仿以呢種方式自殺。


更適逢1997年後香港經濟低潮，有唔少人失業兼負債纍纍，以呢種方式自尋短見。結果短短兩個月就成為香港第三多人用嘅自殺方法，排響跳樓同吊頸之後。到咗第2001年，呢個方法多人用到變咗第二位。由於各傳媒咁樣繪形繪聲報導，大陸、台灣、日本都有唔少人仿效。


除咗因為有好多傳媒詳細報導之外，令到好多人知道點用呢個方法之外，另一個原因係唔少人認為呢個方法，唔使好似跳樓、割脈咁面對痛苦同恐懼咁死，唔似跳樓、開煤氣後果影響咁多人。由於過程之中自殺者會無氣呌好痛苦，通常佢哋都會食藥或者飲酒令到自己麻醉、昏睡。


學校喺1989年9月開辦，初期嗌過廣州市鐵路第五中學。2005年，學校正式改名做「流花中學」，隸屬荔灣區教育局管理。2011年，由於廣州市進行各區內嘅中等教育學校佈局調整而取消咗高中，而家凈得返初中部。


學校之所以俾部分廣州嘅街坊話佢做「爛仔學校」，係因為之前一直以來，由於學校太多爛仔喺度成日打交都有，起碼平均一個學年至少有20單打交案，搞到啲老師好頭赤。相反間學校對學生嘅處罰力度太輕，搞到學校太多爛仔出嚟。


台86線係「東西向快速公路－台南關廟線」，係台灣東西向省道快速公路之一。全線喺台南市境內，西起台南市南區灣裡嘅台17線，東至台南市關廟區接台19甲線同國道三號，通車長度20公里，全線喺2013年12月15號正式通車。


許家媛，藝名家媛，係香港藝人，前香港商業電台DJ，主持節目《我想一個人》。佢而家係自由身電視節目編審，主要幫ViuTV拍節目，亦參與節目主持嘅工作。佢曾創作統籌ViuTV節目《快樂童盟》、《Begin Again異鄉再出道》、《交換旅遊日記》、《Girls' Talk》等等。


跟住係1925年6月23號，為咗抗議帝國主義喺上海搞嘅五卅慘案，周恩來同埋省港大罷工嘅工人同埋各界群眾喺東較場嗰度搞咗個大會嚟撐上海嘅鬥爭，重組織咗100000人嘅反帝大遊行，結果遊行隊去到沙基就俾沙面租界嘅英軍開槍掃射而搞出咗單沙基慘案。


喺1926年元旦，中國國民黨第二次代表大會開幕之後就喺東較場度舉行咗閱兵儀式，有20萬個軍民大嗌「打倒帝國主義同軍閥」嘅口號。喺1926年7月9號，呢度重辦咗北伐誓師大會，拉開咗北伐戰爭嘅序幕。1935年，廣東省體育專科學校成立咗，之後呢個場地重俾人定咗係廣東省體育專科嘅運動場。


喺1949年10月14號共產黨攻佔廣州之後，毛澤東同朱德發佈《中國人民解放軍佈告》，將體育畀返人民，所以廣東省人民政府就開始重新起返間畀日軍搞冧咗嘅體育場。就喺1950年7月，廣東省人民政府將呢間體育場改名叫「廣東省人民體育場」，重一直用到而家，而呢個名就係「屬於人民自己嘅體育場」噉解。


拉比，或者譯做辣比，係猶太教既一個特別階層。「拉比」呢個字源於希伯來文既 Rav，原本既意思係「偉大既人」、「高超既人」、「老師」。佢哋係有學問既學者，受過正規既猶太教神職人員訓練，既有學識，又能言善辯，熟識《塔納赫》、《塔木德》等既猶太教經典。


耶穌時代既「拉比」係古老猶太教既「拉比」，當時做「拉比」既條件比較鬆散，通常係指啲講解摩西五經既老師或者智者。幾乎當時任何人，只要熟讀呢啲經典，就可以做「拉比」，開班授徒。喺聖經《約翰福音》嗰度，施洗約翰既門徒叫約翰做「拉比」，耶穌既門徒亦叫耶穌做「拉比」。


現代既「拉比」同耶穌時代既「拉比」有一定既差異。現代人所講既「拉比」係指公元二世紀開始既猶太教「拉比」，佢哋係一群受過完整猶太文化訓練，熟識猶太律法經文，俾猶太教團體正式承認既專業學者。佢哋經常喺猶太會堂講解舊約聖經，同埋猶太傳統文化禮儀，佢哋既身份有啲似基督教既牧師同埋天主教既神父。


《2013我愛HK恭囍發財》係一部由邵氏影城有限公司同電視廣播有限公司合作拍攝嘅賀歲喜劇電影，由譚詠麟、陳百祥、葉玉卿同曾志偉領銜主演。鍾澍佳執導，由曾志偉、戚家基監製。《我愛HK開心萬歲》同《2012我愛HK喜上加囍》嘅姊妹作品。


七十年代香港，遍地黃金，處處都有生機！為人忠直嘅宋池雄遇上狡猾嘅夏石森，促使阿宋搵到人生第一份工，同阿夏一起到茶樓打工。茶樓老闆心地善良，伙計騎呢，街坊盞鬼，令茶樓每日都充滿驚喜，人情味同歡樂共冶一爐。


莫三比克暨安哥拉聖公會係普世聖公宗嘅第42個教省。由南非洲聖公會部分前教區構成呢個教省。教省係繼巴西聖公會同盧西塔尼亞教會後，第三個葡語系聖公宗教會。教省喺一次特別會議上通過咗佢憲章同規例，並訂於2021年9月24號成立。


楊傳廣響1963年1月26號喺美國國際田徑邀請賽以十六英尺三點二五英寸嘅成績，打破撐竿跳世界紀錄，同時以9129分刷新十項全能運動嘅世界紀錄，成為十項全能史上打破九千分嘅第一人。十項全能運動嘅計分方式亦都因此而作出改變，而之後再無人能夠突破九千分。


《出貓鬥一番》係1996年日本浪漫喜劇片，東映同富士電視台聯合製作嘅電影系列《我們的電影系列》之一，改編自新潮社出版嘅谷俊彥原作小說《東京都大學的人們》，1996年8月10號喺日本東映系電影院上映，齊藤廣志編劇，菅原浩志導演，藤木直人、山口達也、安室奈美惠等人領銜主演。


日本理科大學嘅右田教授教有機化學，嚴懲喺考試出貓嘅學生。然而右田一方面抄鯰田教授嘅研究成果，另一方面收受建築商賄賂，計劃拆咗校內破舊嘅學生宿舍「∑宿舍」、改建為酒店從中牟利。右田公佈，若果∑宿舍至少一個住宿生嘅期末考成績攞唔到A，就要拆∑宿舍。


森下由美因擔任右田嘅助手而知道佢嘅陰謀。眼見「臨急抱佛腳」都嚟唔切，∑宿舍就要面臨被拆嘅命運，木村見次同由美等一批問題學生決定組成出貓聯盟，展開一場護∑宿舍嘅行動。最後出貓聯盟成功保留∑宿舍，右田教授被揭發受賄並移送法辦。


加泰隆尼亞自治區政府聲稱呢次公投具法律效力，而西班牙政府定性為非法公投，並唔容許同唔承認。喺投票前夕西班牙政府就派出大班差人，拉咗自治區組織公投啲官員，重控制咗自治區警隊嘅指揮權。到投票日中央啲差人強行封閉部分票站、搶走票箱同以武力驅趕啲當地人，受到國際輿論關注。


結果公佈後，加泰隆尼亞自治區政府話會喺48個鐘之內宣布獨立並組建一個共和制主權國家。國際唔少國家一路並冇撐加泰隆尼亞脫離西班牙，獨立宣告被一再押後。唔少中小型公司憂慮變化而考慮撤資，中央當局亦態度強硬，話明派咗差人，等佢一話獨立就即時拉人。


劉知幾屋企歷代都係書香官宦世家，因此自幼就接受嚴格嘅教育。佢對於好似古文尚書呢啲艱澀難明嘅書興趣唔大，但係對於《春秋左氏傳》呢類敘述歷史故事嘅著作就相當鍾意，用咗一年時間就將左氏傳讀完，並喺十七歲嘅時候，遍覽《史記》、《漢書》到《唐實錄》等嘅史書。


劉知幾以「多譏往哲，喜述前非」喺古代史學批評史上著稱。佢嘅代表作《史通》係東亞第一部史學評論嘅專書，畀後人譽為「載筆之法家，著述之監史」。喺《史通》入面，佢以尖銳嘅筆法，戳穿咗罩喺儒家經典上嘅光環，揭露咗儒經所載古代聖君明主事蹟嘅虛偽，提出《史記》 、《漢書》以嚟歷代正史中存在嘅不足，並分析史書嘅優缺點，對史書嘅體例、類別加以評論以及闡述，為後代史家提供一本尋找點樣寫出優良史書嘅參考書籍。


中國境內嘅苗族人，分佈響貴州、湖南、雲南、重慶、廣西、湖北、四川同埋海南八個省分，一共有8,653,417人，佔咗苗族人口嘅96.73%。其中貴州有4,299,954苗族人，佔苗族人口嘅48.07%，唔計漢族，就佢貴州最大嘅民族。


苗族人嘅語言，統稱做苗語，屬於苗瑤語族嘅苗語支。苗語曾經有過文字，但係就失傳咗。家陣中國嘅苗族用緊嗰套文字，係中國語言單位響1956年10月為中國嘅三大苗語方言釐定嘅拼音文字，用26個基本拉丁字母來標聲母、韻母同埋聲調。


《江山如此多FUN》係香港電視廣播有限公司製作嘅中國歷史地理常識電視問答節目，於1994年1月20號到5月26號第一輯同埋6月2號到10月13號第二輯期間喺香港無綫電視翡翠台播出，曾經係2010年同2015年期間喺無綫電視翡翠台播出有關深宵嘅時段內重播，集數共39集，同黃霑、江欣燕、馬浚偉、鄒靜、鍾漢良、劉飛飛、鄧飛等一眾主持，旁白係源家祥，主題曲由黃霑主唱，片頭尾曲由馬浚偉、江欣燕主唱。


1985年何定國離港移民加拿大，搞航空公司國龍航空公司、高爾夫球場同埋房車代理。何定國結過婚，但喺1995年離婚，前妻係馮綺雯，兩個人生咗3個仔女。何定國曾經支持無黨派協會候選人，又捐款支持前加拿大自由黨黨領馬田競選總理。


對應關係上有嘢講。喺《廣韻》，東一等配東三等，冬配鍾，一般嘅韻圖亦係噉配合。但《廣韻》依據嘅《切韻》喺隋朝寫嘅，睇漢字諧聲、古詩，喺漢代、三國，配合情況唔同，嗰陣時係東一等配鍾，冬配東三等。所以三國到南北朝期間發生過音變，具體點變仲喺學界研究緊。


中華人民共和國國徽係中華人民共和國嘅主權象徵同標誌。佢係由清華大學建築系梁思成、林徽因、李宗津、莫宗江、朱倡中等人搞出嚟嘅設計小組同中央美術學院嘅張仃、張光宇等人嘅設計小組一齊嚟整，最先喺1950年6月23號辦嘅中國人民政治協商會議第一屆全國委員會第二次會議提出咗噉嘅決議，重喺中央人民政府委員會第八次會議通過咗國徽嘅決議。


呢個站最先喺2003年嘅方案入面出現，嗰時規劃嘅5號綫就改咗喺茅崗立交南邊轉去東邊到大沙地路入面，跟住行大沙地路嗰邊，甚至喺呢度整咗呢個站出嚟，嗰時規劃就嗌「大沙地站」，位置就喺而家呢度。到咗2004年3月嗰時嘅市政公開徵意見就話將呢個站改名做「大沙東站」。


呢個站最先喺2005年嘅方案入面出現，嗰時規劃嘅7號綫二期去到黃埔區近下沙村嘅大沙地站為止，重話明遠期會繼續延長到蘿崗入面。但2010年規劃變成到呢個站為止做7號綫東北邊嘅總站。後嚟地鐵方考慮到蘿崗地區發展得好快，加上解決當地民眾去番禺、南沙區唔方便嘅問題，而將遠期規劃同路線一齊打埋包入去，令呢個站降級成中途站，但同5號綫轉乘嘅車站冇變到。


16歲時佢就搞瑞典中部達拉納地方方言嘅研究，出版最初嘅學術論文，好早就嶄現學問頭角。之後1907年到1909年間，佢去瑞典烏普薩拉大學，喺約翰·倫調教授麾下專攻俄文。佢對比較音韻學有興味，作爲斯拉夫學嘅專攻學生，佢覺得歷史比較音韻學亦適用於中文，當時幾乎無人試過噉做，於是佢決意用呢個手法從事中文研究。


喺瑞典無人教中文，所以佢去俄國聖彼得堡，跟住伊鳳閣教授，用約兩個月時間學中文。之後1910～1912年間佢滯留喺中國，一方面學中文，另一方面收集中國各地24個方言，用羅馬字記低，比較、整理啲音詞，留低佢哋嘅語音學記錄。


之後1939年到1959年間，佢擔任斯德哥爾摩東方博物館嘅館長。呢間博物館創立於1926年，高本漢嘅前任係位中國考古學、地質學大家，叫安特生，佢喺1920年代就爲中國先史時代考古學作出先驅性嘅業績，之後佢唔限喺先史時代嘅中國，廣泛嘅時代、地域都有觸及。


1946年，高本漢發表《Legends and Cults in Ancient China》，質疑古代中國歷史敘述嘅可靠性。佢睇返寫漢代以前中國嘅論文，指出佢哋大半喺採納資料時有住根本、重大嘅瑕疵。


尤其喺復原古代中國史時，無序使用各種後代文獻呢點好成問題。用多種資料可以入手豐富詳細嘅信息，但佢哋無用科學嘅手法，所以寫出來嘅嘢變成咗一種劇作。喺20世紀初頭中國亦有同樣嘅議論，高本漢自身亦認佢採納咗啲觀點。


高本漢開咗個頭，將近代歐洲嘅歷史語言學手法用喺中文身上，又用拉丁字母再構漢字中古音同上古音嘅音值，呢點令佢成爲劃時代嘅研究者。佢仲指出，儘可能往回再構時，會發現人稱代名詞有格嘅屈折變化。無論點，高本漢嘅目的係想從語言嘅發展、擴散中去明示中國史。


此後，以中文爲對象嘅歷史語言學獲得長足進步。作爲先驅者嘅業績，佢提倡嘅音韻系統畀好多人批評。借白一平嘅話來講，「高本漢再構嘅唔係音韻體系，而係音聲。佢輕視咗音韻構造，結果佢再構嘅系統欠缺自然語言有嘅對稱性同格局性。


2012年6月12號，治安警同街總大廈管理資源中心舉行治安座談會，民安新邨業主委員會反映大廈去天台嘅樓梯時不時發現有用過嘅針筒，擔心大廈治安。記者響座談會完咗之後跟住業主會成員到民安新邨，被指發現有用過嘅針筒樓梯響一個禮拜前曾經清理，但係記者重發現有用過嘅針筒抌響度。


2016年10月11號晏晝，李克強訪澳第二日喺民安新邨附近嘅鏡平中學視察期間，治安警封鎖附近馬路唔畀人或車通行，搞到民安新邨居民返唔到屋企又或者響大廈到出唔到來，同治安警發生拗撬，最後要由治安警逐個逐個護送入去。


2003年10月29號朝早，看台街民安新邨第一座一個單位發現一個女死者，女死者係陳某明，二十九歲，做莊荷，同鄰居同街坊都比較熟。當日死者嘅家傭去到現場時發現死者伏屍響間房嘅床到，四肢被人用繩綁住。司警調查，發現死者頸部有明顯瘀痕，相信被人勒死，認為死因有可疑。


但係當時兇案單位大門冇爛到，現場有被搜掠過嘅痕跡，死者銀包入面嘅現金同手機都唔見咗。案發嗰時鄰居都冇聽到單位入面有特別嘈嘅聲，亦聽唔到死者養嘅狗係度吠，估計死者響深夜放班返屋企時遇害。司警因為當時資料有限，案件冇辦法取得突破。


隨住刑事調查科技不斷進步，經過多年追查，2013年年中鎖定目標，2014年7月知道涉案疑兇匿響大陸，司警隨即派員通知廣東省公安廳要求協助。對方立案調查，7月24號晏畫聯同順德公安局，響佛山信德區樂松縣一間賓館拉咗涉案嘅曾某松，四十六歲，廣東省順德區人，三行工人。


據了解，兇徒有一女，而警方響曾某松嘅屋企查獲陳某明被搶走嘅兩隻玉石戒指之類贓物。曾某松已被廣東順德區檢察院批准逮捕。調查發現，曾某松係識得女死者，因爛賭爭落巨債，案發當日上門同死者撲水失敗，就即刻將佢綁住，重用刀指嚇要脅交出財物同提款卡密碼。


曾某松劫走手錶、玉戒指之類飾物同攞咗一萬一千蚊現金之後，擔心死者報警揭發，於是返翻單位殺人滅口，用毛巾勒死事主，行兇之後潛水返大陸。2009年曾經短暫來澳，之後再潛水返大陸。司警響有關部門協助之下，經過比對兇徒嘅DNA同指紋，證實同兇案現場蒐集到嘅脗合，有人承認犯案。


喺戰爭期間，香港網民嘅討論甚為熱烈，除咗實時討論最新戰況、分享難民圖片、香港記者實地採訪經歷，甚至有人喺香港港發起聯署聲援，甚至聲言要加入烏克蘭軍隊作戰。有一段短片喺香港社交媒體上廣為傳播，講述一位要留守戰場嘅烏克蘭父親送別女兒嘅場景。


片段得到媒體人潘小濤轉載，佢又呼籲香港人要多啲關心烏克蘭，而沈旭暉亦形容呢次事件將烏克蘭同香港聯繫起來，又話《中英聯合聲明》被撕毀，其實就好似俄羅斯點樣撕毀同烏克蘭嘅條約一樣。香港亦有人喺社交媒體上不但密切關注俄烏局勢，並出文响應烏克蘭方呼籲，捐款支援烏克蘭政府抵抗俄羅斯侵略。


其中車淑梅喺2022年2月25號，俄羅斯入侵烏克蘭後兩日，車淑梅喺Facebook轉載呢篇文章，結果王喜暗指車淑梅係賤種，馮睎乾亦重提梁家輝當年點批評佢，形容佢係「八婆中的八婆」。車之後刪文並道歉，又話祝願世界和平，但原文被網民備份流傳，其 Facebook 喺2022年2月26號調整留言設定，好友以外人士唔可以留言。


《東方日報》喺2022年5月27號，發佈假新聞，指波蘭想藉此吞併烏克蘭領土，結果被波蘭駐香港總領事館喺5月30號反擊，指說法係俄羅斯散布嘅不實資訊，呼籲大家唔好俾蒙騙。波蘭領事館又話，佢哋親身經歷過被占領嘅痛苦，並且永遠唔會承認，領土嘅改變能通過非法、無源無故嘅侵略而實現。


喺2月26號，美國駐日大使喺一個記者會入面形容，俄國嘅行為，類比中國對香港嘅作為，提到中國簽署《中英聯合聲明》，但為咗封殺民主聲音，話毀約就毀約，而俄國受明斯克和布達佩斯協議約束，同樣公然失信，仲試圖合理化開戰行為。


個村最初冇名。相傳有年春節，有位阿婆去完心抱間屋，帶住煎堆返屋企，咁啱經過呢度，行到半山因道路太難行，擔架上啲煎堆跌嗮出嚟，後嚟有熱心啲人大嗌「阿婆碌」而好心提醒阿婆執返啲煎堆。個故仔喺呢條村開始流傳，因嗰時屬客家地區，客家話嘅「碌」同「六」係同音，所以後人又嗌佢做「阿婆六」。


楊屋道體育館，香港室內體育館之一，喺荃灣楊屋道四十五號楊屋道市政大廈四樓，英文叫Yeung Uk Road Sports Centre。行政上歸荃灣區。設施有籃球場、排球場、羽毛球場、壁球場、乒乓球檯、活動室、健身室。


呢屆國民議會入面有47席。根據《不丹憲法》，國民議會實行兩黨制，最多由55人組成。而選舉方式實行兩輪選舉制，先由首輪選舉選出得票最多嘅兩個政黨進入大選，到大選兩黨將各自喺全國所有選區派出候選人，以單議席單票制選出每個選區嘅議員。


〈家明〉係香港女歌手謝安琪嘅第55首派台作品，同時都係KONTINUE嘅第四首主打歌。單曲喺2014年12月10日派到去各大電台。〈家明〉係由伍樂城作曲、黃偉文填詞、朱俊傑與伍樂城編曲，並由伍樂城監製。


謝安琪喺佢嘅音樂會同埋電台訪問個陣指出，黃偉文填寫〈家明〉呢份歌詞係向一首國語歌曲致敬，同埋係對1989年當時發生嘅一啲事嘅回憶。〈家明〉嘅「家」字解作「國家」，而「明」字就解作「明天」及「日月」，合起身就係【國家嘅明天】或者【國家嘅日月】噉解，帶有年輕人對國家未來有抱負嘅含意  。


2018年10月4號，佢手持1,125個提名，保安局前局長黎棟國、食物及衞生局前局長高永文、香港立法會前主席曾鈺成、民建聯李慧琼同經民聯主席盧偉國等人陪同下，報名參選2018年11月香港立會九龍西地方選區補選。


佢選舉中獲得106,457票，以百份之49.52得票比例當選成為立會議員，並幾乎全數接收同年3月補選點由鄭泳舜代表建制派出選嘅所得票數，亦多過主要對手李卓人同埋馮檢基加埋所得嘅票數。陳凱欣喺11月28號立會大會會議中宣誓就職。


台山商會黃達道紀念學校1996年創校，由香港台山商會主辦，係政府津貼全日制男女小學，校訓係「勤誠樸潔」。學校試過以免費書簿、校車同午膳吸引學生，但附近有多間「千禧學校」競爭，加埋附近嘅錦豐苑有三幢居屋遲遲未入伙，最後因為收生不足，喺2006年9月新學年被勒令停辦小一，申請特別視學失敗而回。


《我外母唔係人》，係香港無綫電視製作嘅懷舊電視劇，由薛家燕、梁榮忠、鍾嘉欣、元華、陳山聰、楊婉儀、劉玉翠、李國麟、韓馬利、王祖藍主演，監製黃偉聲。呢套劇2007年海外首播，2012年下晝時段翡翠台首播。


史朝義係史思明個仔，係安史之亂重要人物，主要負責鎮守河北冀州同埋相州。759年史思明稱帝並殺安慶緒，佢被封為懷王。上元二年佢帶兵殺咗史思明，篡咗位，再派人殺埋太子史朝英同其他幾十人。762年唐朝搵咗回紇人派兵反攻，史朝義最後戰敗，自殺死咗。


2017年9月6號中午，佢同徐海燕喺河北唐山遷西縣同班氼水發燒友落去潘家口水庫做水底長城探險。按原定計劃，佢同孫昊一齊會喺兩個鐘之後後出水，但三個鐘之後都冇返嚟。團隊其他氼水員以為佢出事而落水底搵佢哋，結果乜都冇。


第二日朝頭早，遷西縣啲差佬收到保安話水庫爆出人口失蹤案，懷疑徐海燕同孫昊出事。差佬收到水之後馬上組織咗潘家口水庫嘅差館、河北省刑警大隊、藍天救援隊同埋9958救援平臺嚟參加氼水搜救，搵足十二日十一夜，最後喺水底63.


商衍鎏，字藻亭，號又章、冕臣、康樂老人。廣州駐防正白旗漢軍人，祖家係天津，明末遷遼寧瀋陽，後尾入咗旗籍，民國改籍廣東番禺，祖居地宜家歸屬廣州市花都區。渠係清代最尾一個探花。試過做中央文史研究館嘅副館長。


喺光緒二十年鄉試，同大佬商衍瀛一齊中舉人，時有禺山雙鳳嘅稱號。先後去咗廣州光孝寺西華堂、學海堂、菊坡精舍、應元書院等校讀書。光緒三十年，喺最尾一輪科舉考試度考到探花。由於當時嘅榜眼同埋探花都係廣東人，北京嘅粵東會館專登慶賀咗一番。


民國元年，受德國漢堡殖民學院東亞系聘任，擔任德國著名漢學家奧托·福蘭閣嘅研究助理。1914年殖民學院成立咗中國語言與文學系後，轉入咗呢度工作，期間幫學校訂購咗唔少中文書籍，參與建立咗德國第一間漢學研究中心，第一次世界大戰爆發後，1917年隨駐德使館人員撤返去中國。


總加速師係對中共中央總書記習近平嘅一個稱謂，隱含嘅意思有好有壞，以後者居多。隱喻習近平上台之後通過推行個人崇拜嘅專制政策，結果係「將中國帶向強大同美國分庭抗禮」或者「加速中國共產黨嘅崩潰，亦將中國帶去預測唔到嘅深淵」。


預計呢個熱帶低氣壓初時會向西北偏西方向移動，其後因為受到中國大陸一股較強嘅東北季風影響，而平穩噉向西移動，喺9月26號朝早被升格做熱帶風暴，掠過呂宋中部，進入南海中部，並且移動速度加快，持續風速亦有增無減。


喺9月27號16時，凱薩娜集結喺西沙之東南偏東約330公里，預料向西移動，時速約20公里，橫過南海北部並趨向越南。由於預計凱薩娜會入去香港800公里警戒範圍，第二日多雲有雨，海面有暗湧，稍後雨勢有時頗大同離岸海域風勢增強，香港天文台喺26號夜晚10點三個字發出一號戒備信號。


凱薩娜吹襲菲律賓期間，暴雨導致首都馬尼拉42年嚟最嚴重嘅洪災，死亡人數增加到至少86人。馬尼拉係短短6個鐘，降雨達341毫米，係自從1967年以嚟嘅最大降雨量。暴雨引致嚴重水浸，部分地區停電，唔少人被洪水圍困，滯留喺屋頂上面。


小學六年級檢定考試係馬來西亞一項全國統一考試，由馬來西亞教育部同埋馬來西亞考試局每年聯合舉辦。對象為公立同國立小學嘅六年級學生，係小學生最重要嘅考試。UPSR用意係鑒定所有公立同國立小學六年級學生嘅學術資格、學術成績同成就係咪擁有資格晉升至中學中一。


喺菲林攝影裏頭，幻燈片係一種喺透明膠片之上顯示影像嘅正片，正片嘅影像係一般顏色，對相於負片嘅反轉顏色。幻燈片同一般嘅菲林唔同，買嘅時候要講清楚，幻燈片尺寸由 35毫米到 8×10英寸嘅片都有。放幻燈片用幻燈機。


2015年開始，新版Enviro 500車身推出，外形大致跟從同廠Enviro 400MMC設計。同年，亞歷山大丹尼士出咗配歐盟六型引擎嘅Enviro 500，引擎冷卻系統跟隨北美洲版嘅安排，引擎左右邊各有一個散熱器，樣辦車係用康明斯ISL引擎，而量產型就改配康明斯L9。


喺2014年亞歷山大丹尼士推出新一代嘅北美洲版Enviro 500。底盤佈局大致跟隨亞太版嘅設計，縱置引擎同埋波箱移到引擎室偏左，車軸一樣由以往嘅Dana車軸改晒用ZF，電池同樣移咗去引擎左邊。不過。


至於車身方面，外形就用咗同年上半年亮相嘅Enviro 400MMC嗰隻設計，全長12.9米，高4.1米，並且用返直樓梯。同舊款矮身版Enviro 500唔同嘅係，下層車廂長返，同高身嘅舊款Enviro 500一致，可以裝多四個位。


城巴喺2011年訂最後一批舊版Enviro 500嘅同時，亦訂咗1架新一代12米巴士版Enviro 500，其後喺2012年訂多155架Enviro 500，包括40架12米巴士版、66架12米機場客車版同埋49架11.


城巴喺2015年訂咗133架12.8米新版車身嘅Enviro 500，其中49架喺下層裝咗行李架。冇行李架版本喺2015年12月至2016年8月出，有行李架版本喺2016年2至11月出。2016年12月至2017年12月，城巴引入新一批共90架12.


城巴喺2018年引入配歐盟六型引擎嘅Enviro 500，包括7架12.8米機場客車、10架12米市區版、7架12.8米市區版同埋14架12.8米有行李架嘅市區版。其中一架12.8米有行李架嘅市區版喺2019年11月13號凌晨泊喺屯門期間，俾反逃犯條例修訂運動示威者塗鴉同埋燒燬，只係行咗年幾就退役。


2014年，九巴引入咗兩架12.8米版Enviro 500作試驗，同年7月攞牌，係全香港首批12.8米雙層巴士，經過一輪路試之後，兩架車喺同年8月開始載客。同年九巴分三次加訂145架、209架同埋196架12米版Enviro 500，第一架喺2014年11月出，其中最後者196部訂單之中嘅其中74架係配新版車身，另外有兩架係配歐盟六型引擎。


2016年九巴訂咗44架12米版Enviro 500，2017年2至5月出。2017年9月開始引入嘅另一批共80架12米版Enviro 500改用嗰年新出嘅「城市脈搏」車身規格，冇耐再加訂多26架。2017年11月再落實買305架12米版Enviro 500同埋70架12.


2018年九巴訂嘅34架12.8米版Enviro 500，改配歐盟六型引擎之餘，樓梯亦改用玻璃外牆，2019年8至9月出。緊隨其後嘅一批共56架12.8米版Enviro 500，車頂有太陽能板，畀巴士泊車嗰時抽走車廂熱氣，55架喺2019年11月至2020年1月出，剩返一架巴士改咗配Thermo King而唔係慣常嘅Denso冷氣，但喺驗車嗰時出咗問題要拆嗮啲太陽能板，最後喺2020年9月出。


2019年下半年九巴再落實訂購104架12.8米版同埋76架11.3米版Enviro 500，但冇再裝太陽能板，其後加訂25架11.3米版，同埋將訂單嘅其中51架12.8米版轉咗畀龍運巴士。53架12.


2021至2022年，九巴引入多51架12.8米版同埋24架11.3米版Enviro 500。其後九巴再訂一批56架12.8米版、同埋另一批46架12.8米版同埋26架11.3米版Enviro 500，佢哋有另一款設計嘅車頂太陽能板連車廂抽風系統，2022年12月開始出。


2012年，龍運巴士分兩批訂咗共41架Enviro 500巴士，其後再訂多6架，2013年12月至2014年11月出。第一批頭16架巴士，喺2020年中因為武漢肺炎國際疫情令往返赤鱲角機場嘅巴士需求減少，先後被借去九巴，到同年12月賣嗮畀九巴。


2012年9月港鐵公司宣佈已經訂咗6架11.3米Enviro 500，2013年8月出。後來港鐵公司加訂28架Enviro 500，2014年5月至2015年12月出。2017至2018年港鐵公司再引入8架Enviro 500，不過為咗統一零件而繼續採用舊版車身設計。


2016年，新巴訂咗40架11.3米新版車身嘅Enviro 500。另外佢亦接收70架12.8米Enviro 500，2016年12月至2017年8月出。2017至2018年，新巴再接收22架12.8米Enviro 500。


星加坡SMRT Buses訂咗201架Enviro 500，除咗頭兩架係英國製造之外，其餘都係喺馬來西亞出，由廣通客車嵌車身，2014年6月至2015年12月出，其中116架俾星加坡政府買咗，用嚟推行Bus Service Enhancement Programme，但都係由SMRT Buses營運。


加拿大嘅OC Transpo訂咗37架Enviro 500，其後加訂咗6架，2015至2016年付運。2017年，OC Transpo再引入17架Enviro 500，但改喺蘇格蘭嵌車身。2020年，OC Transpo再引入19架Enviro 500。


Strathcona County Transit訂咗3架Enviro 500，其後加訂咗兩架，2016年付運。2018年，Strathcona County Transit再引入3架Enviro 500。


2015年底，亞歷山大丹尼士公佈會出Enviro 500 SuperLo，供應北美洲市場。佢嘅外貌大致跟返同期嘅北美洲版Enviro 500，不過全長係13.8米，高度得3.91米，中、尾軸對上設有行李櫃。


喺2016年亞歷山大丹尼士開始生產歐洲大陸版Enviro 500。同亞太版同埋北美洲版唔同嘅係，架車嘅尾輪跨加長咗，令尾輪跨位置可以擺一隻闊尾門，引擎冷卻系統同埋減排裝置都被重新安排。巴士全長13米或13.


亞歷山大丹尼士喺Coach & Bus Live 2015展覽會宣佈，瑞士嘅PostAuto訂咗19架Enviro 500，巴士長13米、高4米，配康明斯L9引擎同埋ZF EcoLife波箱。頭兩架喺2017年上半年交貨，第三架喺2017年10月出席比利時哥積克嘅Busworld巴士展，最後6架屬於歐洲Class II市際巴士規格嘅其中一架喺2019年10月出席比利時布魯塞爾嘅Busworld巴士展。


德國柏林嘅Berliner Verkehrsbetriebe喺2010年代中試過幾款雙層巴士之後，喺2018年決定自亞歷山大丹尼士引入雙層巴士。兩架長13.8米、高4.06米，配平治OM936引擎同埋Voith DIWA 864.


2019年星加坡政府向亞歷山大丹尼士訂購50架三門雙樓梯嘅Enviro 500，2021年開始投入服務。巴士車身佈局同2016年亮相嘅實物模型相似，但改為尾軸驅動，尾門亦改窄咗。巴士全長12.5米、闊4.


亞歷山大丹尼士為北美洲市場推出嘅全電動Enviro 500，名為Enviro 500 EV CHARGE，採用美國Proterra設計嘅電池同埋驅動系統。最初生產嘅測試車，係以中軸驅動，但到正式推出嗰時就改成尾軸驅動。


運頭角山，又叫鬼仔崗、圓崗、差館山、旗杆山，喺香港新界，係大埔運頭角一笪地方，響大埔河邊，有個山仔，地勢高過周圍。運頭角原本係海角，所以叫角，喺正大埔河出大埔海出口。後尾因為大埔新市鎮發展，填海變內陸。


1898年7月1號，英國由大清手上得到新界。但接收要到1899年。香港政府揀咗呢度升旗，並立草棚做差館。期間好唔順利，因爲發生新界六日戰，戰事由此地開始。四月三號同十四號，畀人火燒草棚。呢處畀人隔山槍擊。


運頭角百年來種有好多樹，曾經有木棉王，喺運頭角遊樂場側邊，係全香港最大嘅木棉，高約廿三米，樹幹直徑約一米半，樹冠覆蓋約三十米，曾經入香港《古樹名木冊》中之受保護樹木。後尾因真菌入侵，根部枯死，香港政府以危害公眾安全為由，喺二零零九年十二月三號四號間斬樹。


大谷未央係日本足球員，踢前鋒，曾經喺2000～2007年間為日本女子足球代表隊出場73次，入咗31球。佢代表日本參加過2003年FIFA女子世界盃、2004年夏季奧林匹克運動會同2007年FIFA女子世界盃。


《漢晉春秋》記載咗從東漢初年到西晉末年總共281年嘅歷史。入面有關三國嘅內容同《三國志》唔同，《三國志》尊曹魏為正統，而《漢晉春秋》就尊蜀漢為正統。《漢晉春秋》雖然有貶低曹魏、抬高蜀漢嘅可能性。但喺由於作者習鑿齒喺書入面寫咗好多三國志作者陳壽冇寫嘅嘢，例如諸葛亮喺祁山做低咗司馬懿、魏帝曹髦兵變被殺嘅全過程等。


陳壽、王隱咸杜口而無言，陸機、虞預各棲毫而靡述。至習鑿齒乃申以死葛走達之說，抽戈犯蹕之言，歷代厚誣，一朝始雪。」。《漢晉春秋》嘅完整版喺宋朝就已經冇點出現過，宜家淨係可以喺裴松之注解嘅《三國志》入面搵到部分佚文。


2022年初起，各黨準備為年底台灣地方選舉部署。喺4月，民眾黨爆出苗栗縣議員提名黑箱風波，林志豪不滿苗栗縣黨部主委馮啟彥內定名單，由被內定且有涉《政府採購法》前科嘅楊喬安出線，事件傳到民眾黨中評會同埋黨主席柯文哲嗰度，之後柯文哲辱罵立委賴香伶「誰家的狗，自己回去管好」。


葉麗嘉係香港藝術家兼舞台劇演員，香港中文大學藝術系畢業，舞台劇演出包括《賈寶玉》、《三國》、《恨嫁家族》、《梁祝的繼承者們》、《深夜猛鬼食堂》、《紅樓夢》等等，電影演出《不能愛》，亦曾經做過香港電台電視節目《好想藝術》其中一位主持，2014年就做過無綫電視《Go!


Argus 係一隻程式語言，由 Barbara Liskov 於 1982 年至 1988 年間喺麻省理工學院同 Maurice Herlihy、Paul Johnson、Robert Scheifler 同埋 William Weihl 合作整嘅。


越秀上品軒係廣州市嘅其中一個居民住宅區，喺越秀區中山六路同紙行路交界嘅西南邊。呢棟樓盤喺2007年10月20號開始入伙。呢棟大廈係由佳潤地產嚟負責開發嘅地鐵上蓋商住大樓。附近嘅地鐵A出入口喺2010年1月份先至起好。


簡譜，叫做數字譜，係一隻主要用數字寫嘅樂譜。起源於法國，後尾德國人改良而成。自從1904年引入中國之後，響中國大行其道。德文叫Ziffersystem，直譯英文即係cipher system或者number system，即係用數字起嘅系統。


Souhaitty C. Willems寫過本The Story of Notation，裏面就有講巴黎方濟會修士響1677年就將1234567代入唱名ut、re、me、fa、sol、la、se，亦有加點表明響個譜嘅位置。


通常齋數字係四分音符。下面加一間，就會整短佢，每加一條就縮一半。加一間係八分音符，兩間係十六分音符，如此類推。呢個方法就似五綫譜音符會加條尾咁。綫可以連埋做一條，好似五綫譜咁。如果數字後面打橫加一間，就會加長個音，每加一條就就長一拍。


後面加點就係將個音加長一半。加兩點就係加長一半之餘，再加長成個音嘅一半，即係加長四分三，同五綫譜一樣。不過有個地方唔同五綫譜，簡譜後尾一間加多一點，只會多多一間四分音符嘅一半，唔似五綫譜會成個音加一半。


跟住唔理佢同同行朋友反對，夾硬打開部嘢整下，令到畫面變成顯示八百餘萬積分。爭詏咗兩個鐘頭，都未通知相關政府部門。後嚟駐賭場司警同博彩監察協調局兩方人員到場……佢哋糾纏到凌晨，終於博監局嘅人靠話調查七日就有派彩與否嘅決定，勸走咗田女士一行人。


當奴修打蘭喺好多不同嘅電影中有出色嘅演出，包括《十二金剛》、《戰略大作戰》、《叛逆性騷擾》同《征空救兵》。佢嘅演技非常出色，可以演繹出各種角色，從動作片到驚悚片，再到科幻片都有出色嘅表現。當奴修打蘭亦有參演過好多電視劇集。


黃羚恩係香港模特兒，香港電視網絡女藝員、前香港無線電視女藝員。佢2004年入行做模特兒，2006年參與無綫電視遊戲節目《美女廚房》做「美少女廚神」參賽者，之後亦為遊戲節目《一擲千金》做「千金小姐」，跟住拍過唔少電視劇。


辣辣地係一套由澳門微辣同力報一齊整嘅網絡處境喜劇，外景喺澳門拍，2017年8月喺黑沙海灘豪宅區開鏡拜神，喺2017年10月4號開始播，每集大約得幾分鐘，原本有24集，但係後來因為效果唔好而去到第8集開始停播。


1933年起喺北京大學外語系學習，參加一二九運動、中華民族解放先鋒隊。1937年起，任南京《金陵日報》編輯，山東聊城、臨清專署秘書。1939年後，任八路軍一二九師政治部宣傳部、統戰部副部長，太行分局宣傳部科長，北方局宣傳部秘書，晉冀魯豫中央局宣傳科科長，新華通訊社特派記者、臨時總社蔣管區組組長、解放區部主編、編輯部副主任、社委會成員、編輯委員會成員、第二副總編輯。


1949年後，任新華社副總編輯、副社長、編委會黨組第二書記。文化大革命中受迫害、被關押勞動。1972年9月後，任新華社社長、黨嘅核心小組副組長、組長、黨組書記，中共中央宣傳部副部長兼中央對外宣傳小組組長，文化部部長、黨組書記，國務院新聞辦公室主任，中國人權研究會會長。


伊薩克·澤連斯基1890年6月10號響薩拉托夫嘅一個猶太人屋企出世，老豆係一位裁縫。佢讀過書一段時間，小學畢業後響當地一間制帽工廠打工，亦做過文書、印刷廠工人。1906年加入俄國社會民主工黨布爾什維克，即後嚟嘅蘇聯共產黨。


因為宣傳共產主義，所以佢多次畀人流放。1912年，佢畀人流放去西伯利亞嘅村莊Narym。1915年，佢再次畀人拉咗，流放到伊爾庫茨克，一年後逃走成功。1917年爆發十月革命，佢以布爾什維克武裝部隊成員嘅身份參加奪權戰鬥。


1921年4月，佢被任命做蘇聯共產黨莫斯科委員會第一書記。1922年成為蘇聯共產黨中央委員會俄共十一大委員兼秘書處秘書。作為莫斯科市長，佢成為安葬列寧委員會成員。1924年6月，佢成為莫斯科市市委書記，同史太林一齊做野。


《逆緣》，係香港電視廣播有限公司拍攝製作嘅時裝懸疑、穿越、人性、恩仇、倫理、溫情電視劇，由黎耀祥、陳家樂、姜大偉、林夏薇同夏文汐領銜主演，並由陳山聰、黎諾懿、江欣燕同黃山怡聯合演出，編審劉枝華、雷秀蓮，監製王心慰。


安納莊亞歷山大係美國籍印度裔時裝設計師。讀Parsons 設計學院，1999年初嚮紐約時裝界成名，客人包括R&B歌后Mary J. Blige、Rosario Dawson、羅蘭士費斯賓、芭麗絲希爾頓、珍納積遜。


黃瀞瑩，花名學姊，中華民國嘅政治人物，因為喺2018年7月上YouTube節目爆紅。臺北人，臺灣民眾黨籍，從政之前當過ETtoday新聞雲要聞中心嘅記者、經營臺北市長柯文哲粉絲專頁嘅小編同埋臺北市政府秘書處副發言人。


眾坊街係一個由電視廣播有限公司制作嘅電視節目。直至2016年尾逢星期一晚響翡翠台度播出，2017年2月開始改響逢星期二晚播出，同年7月開始改響逢星期三晚播出，直至到2017年9月13號播完嗰輯嘅最後一集。


刁曼島係馬來西亞半島彭亨東岸外32公里嘅一個小型火山島，屬馬來西亞彭亨州雲冰縣管轄，面積約133平方公里，亦係縣入面一個巫金，正當中國至馬來半島、蘇門答臘航路嘅中途。當地居民人煙稀少，只有大約3,000人左右，島上村莊分別係Tekek、Juara、Salang、Air Batang、Mukut、Paya、Genting同Lanting。


1987年，呢度有1564名居民，285間房屋。喺1989年至1990年之間，刁曼島人口為1500人，當中以Kampung Tekek人口最多，大約有600人。佢哋嘅屋主要起喺沙灘海岸上面，因為只有沙灘係平坦區域。


原住民主要傾向使用方言同彭亨馬來語，刁曼島上使用嘅方言類似納圖納島同附近嘅印尼廖內群島馬來語。好多人亦精通英語，因為呢種語言對旅遊業好重要，當地好多餐廳餐牌都有英文。刁曼島嘅餐館同攤擋唔多，大部分都只喺下晝同夜晚營業。


郭台銘因於生喺板橋慈惠宮，並喺宮內的廂房住咗九年，自認得到媽祖嘅庇佑。郭台銘都篤信關聖帝君，喺鴻海嘅土城總部內都奉祀關帝神像，曾親自前往山西解州關帝廟迎接關帝軟身神像來台。郭台銘曾遭遇胡宗賢炸彈案，不過爆燃物未引燃，虛驚一場。


2000年，郭台銘同首任配偶林淑如成立「財團法人永齡教育慈善基金會」。2008年7月22號，郭台銘同曾馨瑩訂婚時，宣布未來將捐出九成個人名下財產作為公益之用，等於將捐一千五百六十億元，而曾馨瑩都簽署咗這項捐贈聲明。


2017年3月12號，郭台銘說當天係亡妻林淑如過世12周年忌日，因癌症造成他與親人永別，因此他想提出一些對乳癌患者提出協助，盡可能根絕乳癌。郭台銘表示，永齡願意搭起一座橋串起太平洋兩端，把最新技術引入台灣，可以有更多抗癌武器同資源，打造華人頂尖抗癌平台。


2008年6月22號，郭台銘同時任台北市長嘅郝龍斌簽訂備忘錄，捐贈三億元興建2010年世博台北展覽館。2011年2月11號，郭台銘以500萬900元標下曾任衛生署署長楊志良嘅公事包，在公事包上簽下「好膽愛心包」五字後將公事包返還給楊志良，拍賣所得全數捐俾健保愛心專戶。


從2010年1月到2012年1月，郭台銘治理嘅富士康共有20名員工因不堪工作壓力跳樓、18人死亡，令該公司管理方針備受爭議。2012年1月15號，郭台銘喺鴻海集團尾牙上表示「鴻海喺全球有百萬大軍，人都係動物，每天管理一百多萬個動物，令到佢頭痛到要死」，依番言論隨即引發輿論撻伐。


1月21號，富士康發出聲明澄清，強調「郭台銘嘅說法是指所有人類，而唔係某啲特定人群」、「儘管此事件遭到媒體報導斷章取義，但郭台銘都意識到呢啲報導可能係誤解，所以他對於任何感到被冒犯嘅人表示誠摯嘅歉意」、「郭台銘並未像某些媒體報道中所說，蓄意貶低富士康員工」。


4月28號，外界質疑鴻海係「血汗工廠」，郭台銘曾表示「血汗工廠有乜嘢唔好？」，只要合乎法令，就可以「一分耕耘一分收穫」。2014年5月8號，郭台銘對太陽花學運一事表示「民主不能當飯吃、對GDP無任何幫助」，此番發言引發社會熱議。


2019年12月27號，郭台銘為國民黨立委參選人楊瓊瓔站台時，提到楊瓊瓔嘅競選對手洪慈庸「忙結婚、忙生子」，遭外界抨擊郭台銘歧視女性。12月28號，郭台銘透過臉書發文表示「若有任何女性朋友包括洪小姐感受到不尊重，喺度向大家鄭重道歉」。


求學期間，曾喺橡膠廠、砂輪廠同藥廠打工，22期預官退伍後喺復興航運公司上班。1974年，郭台銘獲得母親以標會取得嘅新台幣二十萬元資助，其中十萬元用喺結婚，另十萬元同十名員工成立「鴻海塑膠企業有限公司」並任董事長，從黑白電視機旋鈕製造起家。


1985年，鴻海成立美國分公司，此後更喺中國大陸、香港、歐洲、日本、印度、南美洲等地區設置據點。2001年，鴻海的營業額超越台積電，成為臺灣第一大民營企業。2005年，鴻海超越國營公司中油，成為臺灣最大企業，並持續到宜家。


2016年4月2號，鴻海集團收購日本夏普，並持有佢嘅股份66%，成為最大股東。6月22號，郭台銘表示鴻海股價沒到200元不會退休。10月，日本經濟新聞評選亞洲企業前20大MVP，台灣僅有台積電創辦人張忠謀同鴻海集團創辦人郭台銘兩人上榜。


2017年4月27號，郭台銘進入白宮，會見顧問庫許納、幕僚柯第許同埋美國創新辦公室成員。4月28號，再次進入白宮，會見美國總統川普。鴻海集團表示，正同美國政府洽談投資，盼大幅增加喺美國嘅投資金額。7月27號，郭台銘在喺美國副總統彭斯、美國眾議院議長萊恩同埋威斯康辛州州長沃克陪同下喺白宮東廳開記者會，郭台銘宣布鴻海集團未來4年內將投資100億美元在威斯康辛州打造先進LCD面板廠，川普稱因為是他當選美國總統，郭台銘才會來美國投資。


郭台銘喺1970年加入中國國民黨。2000年國民黨辦理黨員重新登記時，黨部並未通知郭台銘辦理。2012年中華民國總統選舉期間，郭台銘力挺馬英九連任總統，且稱佢係「富有經驗、傑出嘅舵手」。2014年5月，郭台銘曾表示「去做應該做嘅事情，並唔係為了任何嘅權欲，且最不值得做嘅職位就是總統」、「做總統絕對是害人的位置，所以不要害我」。


2016年11月，媒體廣泛報導推測郭台銘因好友川普當選美國總統，考慮參選2020年中華民國總統選舉，2017年亦有相關報導提及。2018年7月16號，郭台銘接受鳳凰衛視嘅專訪時表示對於參選總統「百萬分之一嘅意願基本上都冇」。


5月2號，郭台銘呼籲中國大陸要正視中華民國存在嘅事實。5月9號，郭台銘喺談到北京當局不讓台灣加入世界衛生大會嘅時候表示，就係因為蔡英文當局不承認九二共識造成嘅，並認為「九二共識係不夠嘅」，應該係「一中各表、九二共識」，就係一中各表嘅兩個中國，包括中華民國同埋中華人民共和國。


11月14號，郭台銘呼籲2020年立法委員選舉嘅政黨票，泛藍郭粉票投親民黨、泛綠郭粉票投台灣民眾黨。11月19、20號，郭台銘嘅三位幕僚各自分列喺台灣民眾黨同埋親民黨不分區立委名單中。12月，郭台銘將原本「0到6歲國家養」政見，改為2.


ViuTV安排外購中港合拍劇《戰毒》接檔自製劇《太平紋身店》喺2021年2月8號首播。皆因劇入面好多角色都係無綫電視演員，製作被指求其，片尾用簡體字等等原因，受到唔少觀眾抵制，要求ViuTV停播呢套劇，初頭ViuTV只係回應話重視唔同觀眾嘅意見，提供唔同類型節目，包括自製嘅同外購嘅。


經過超過一個禮拜嘅抗議，到2月15號ViuTV終於屈服，宣佈由2月22號開始改播外購韓劇《上司實習生》。而《戰毒》由第7集打後未播嘅23集內容被重新剪輯成10集內容，頭四集喺原定時段播，後六集以「結局篇」名義喺禮拜六、日晚深夜分兩日各播3個鐘。


一條大鱔重五、六十斤，好多時候難喺一日之內賣嗮，而且嗰時冇雪櫃，啲魚劏咗賣唔嗮擺係度就會發臭蝕大本。而當時南園揸fit嘅陳司理為咗促銷，周不時就會託佢老友撰稿人俞華山寫新聞稿去各大報館幫手做宣傳，標題通常係《南園酒家又劏大鱔》。


張安樂係台灣知名黑幫竹聯幫創幫成員之一。 1984年因為「江南案」為咗聲援犯案嘅陳啟禮等人，喺美國出面控訴蔣經國政府引發台美兩國輿論震驚各界而知名，並因故喺美國入獄十年。出獄後返番去台灣再因涉及組織犯罪潛逃去到中國大陸等地，直至2013年返回台灣投案獲判無罪之後，就開始積極進行兩岸政治活動，並主張兩岸統一、一國兩制等。


藍迪沙展辦案小心謹慎，不過收入少到照顧唔到身邊至親。藍迪同埋搭檔阿船接到社團大佬輝少藏毒線報，想話捉人就發現輝少早有安排，線人被社團威脅離開香港，藍輝二人就當面對質反被羞辱。藍迪跟踪輝少時，認識打爛輝少跑車條囡叫June，June因服用精神科藥物而失憶，敵視輝少二人自自然然一齊。


永熙三年七月，魏孝武帝元修出走洛陽，投靠喺長安嘅北周文帝宇文泰。十月，經過北齊神武帝高歡同埋百官嘅詳細商議後，決定立元善見做皇帝，即位喺鄴城東北，改年號叫天平，東魏正式建立，年僅十一歲。由於年紀太細嘅關係，由權臣高歡輔政。


大約響1864年，朝彥親王由中川宮改為起賀陽宮，但係佢響1875年又另起宮家久邇宮，所以賀陽宮需要人繼承。原先，身為大仔嘅邦憲王係絕對可以繼承久邇宮，但係最後佢決定將久邇宮讓畀細佬邦彥王，自己就響1900年就任賀陽宮當主一位。


嗰時飛機差唔多去到機場邊，加上前邊百幾米同佢隔籬嘅地面都係人口密集區，附近有好多村、駕校、廠房、居民樓、醫院、加油站、及商業中心等。如估按飛行教學規範要求噉直線或窄角度轉彎迫降，噉係會搞單震驚全球嘅大慘案出嚟。


健康那些事，係新加坡新傳媒私人有限公司製作，關於健康生活為主題嘅綜藝電視節目。節目由許振榮、向雲主持，並且會邀請唔少藝人或者嘉賓上去，當時正值武漢肺炎疫情，節目亦會宣傳一啲新加坡政府防疫措施。有一啲嘉賓傳達呢啲訊息嘅時候，亦偶然會用上一啲方言，包括廣東話，潮州話同福建話。


見本一詞出自日本，係唱片公司正式派台歌曲之前所提供嘅原裝產品。呢隻樣本專輯或者單曲，主要畀電台、CD舖頭作宣傳同演示用途。通常係作為抽獎方式送畀歌迷同埋聽眾，唔可以出售。不過響日本本地隨意買賣見本商品，即屬犯罪。


見本唱片可以係黑膠碟、卡式錄音帶、數碼CD、MD唱碟等等。由於呢啲產品嘅外表都有編號標示，所以過咗一陣都要全面回收。根據了解有少部分嘅商品擺埋店頭貨倉，或者係使用其他方式出口到其他國家。譬如中國大陸、香港、臺灣連同歐美地區，而且不受上述法律嘅限制。


《通靈之王》係香港電視廣播有限公司靈異節目，由梁思浩、王嘉慧、伍韻婷主持，係香港電視史上首個以通靈比賽為主題嘅真人騷，邀請咗15名來自不同流派嘅自稱「通靈專家」，等觀眾透過節目進入靈異、奇情同埋超乎想像嘅世界。


呢個節目亦被指抄襲俄羅斯長壽靈異節目《通靈之戰》。兩者內容都係通靈者比賽嘅真人騷，參加者通過唔同測試去找尋真相，而最後就由觀眾投票揀選最強嘅通靈者。而且有啲網民亦覺得整體質素比唔上俄羅斯嘅節目，而且梁思浩表情誇張，令人反感。


海山仙館係晚清時位於廣州西關荔枝灣嘅特大花園，係潘仕成嘅別墅豪宅。曾經係嶺南第一名園、廣州園林之冠，係集嶺南園林藝術大成嘅代表作、而同頤和園、拙政園三足鼎立於中國園林，但係而家已經無咗，1998年時，荔灣區政府出資喺荔灣湖重建咗海山仙館嘅主樓貯蘊樓，由莫伯治設計。


位置大約喺荔灣湖一帶，不過花園範圍就唔止係荔灣湖咁大啦，南到蓬萊路、北到泮塘、東到小畫舫齋、西到珠江邊。因為覆蓋嘅範圍有好多今時都變曬做居民區，所以想復建係無可能啦。作為私家花園，海山仙館嘅規模比唔上頤和園、承德避暑山莊呢啲皇家花園，但同其他私家名園比，蘇州嘅拙政園78畝、留園35畝、獅子林2.


嶺南園林嘅歷史好耐啦，可以追溯到南越國時代，而荔枝灣地區起過嘅花園好多，比如號稱「十里紅雲、八橋畫舫」嘅南漢御園昌華苑，明代兵部右侍郎黃衷嘅晚景園等等。清代，由於一口通商，廣州出咗好多富商巨賈聚居西關，於是嶺南興起咗私家花園，荔枝灣地區相繼有廣州紳士邱熙嘅唐荔園、蔡廷蕙嘅環翠園、清末民初嘅荔香園，其中最出名嘅就係海山仙館，個名出自館門口對聯「海上神山、仙人舊館」。


海山仙館嘅前身就係唐荔園。喺嘉慶年間，邱熙喺荔枝灣起咗處花園，初時叫「虬珠園」，道光初年兩廣總督阮元嘅仔阮福來呢度參觀，認為花園靚到可以同唐代嘅荔園相比，於是改名做唐荔園，寫低咗《唐荔園記》呢篇文章。


道光十年唐荔園衰敗，畀潘仕成買咗落來，時稱「潘園」，佢買低後，不斷擴建，最終成為私家花園巨無霸。因為佢集中咗嶺南園林嘅精華，當時好多外商都以遊過花園爲榮，而廣東高官、欽差亦借海山仙館會見外交使節，所以海山仙館同一般嘅私家花園唔同，有外交、商貿功能，相當於係座國賓館。


法國人Jules Alphonse Eugène Itier喺1844年應邀入園所影嘅三張主樓特寫，值得提嘅係攝影係法國發明、由廣東傳入中國，呢三張相屬於中國最早嘅攝影作品，可見當時佢係標誌性園林，影響力極其大。


佢除咗係商人，重係個官，先係道光十二年參加順天鄕試中咗副榜貢生，因為接濟北京災民，成為欽賜舉人。鴉片戰爭時，因為承辦海防軍工，捐製火砲、水雷，協助籌防、籌餉，又加獲布政使銜，並授爲兩廣鹽務使、浙江鹽運使。


該園佔地面積遼闊，園中有一小山，山上松柏蒼鬱，拾級而登，石徑曲折迂逥，儼然蒼巖翠岫矣。山旁有一大池，廣約百畝，與江水相同，隆冬不涸，微波盪漾，可以泛舟。在池塘之旁，又有一堂，回廊曲徑，雕花欄杆，十分精緻，離堂散步之外，爲娱樂場所，每於臺中作樂，則音出水面，飄飄渺渺，有如仙山瓊閣，令人爲之陶醉。


海山仙館嘅石刻從晚清至今150年來，一直畀文人墨客、金石專家、方誌學者津津樂道，但因為園林毀滅，呢啲珍貴文物散曬。當年嘅石刻主要有兩個門類，《尺素遺芬》同《歷代名人法帖》，而家《尺素遺芬》好多都保存咗，而《歷代名人法帖》就所存無多，留低嘅石刻大多放喺廣州美術館嘅碑廊。


呢啲石刻喺道光九年到同治五年間刻成，歷時37年，用嘅石料係稱為「紫雲」嘅肇慶端石，無論勾摹定刻工都好精妙。佢將收藏嘅漢晉碑帖、歷代書法家嘅真跡法帖、當時嘅名流貴人嘅書信手跡分別分爲摹古、藏真、遺芬，刻成一千幾嚿石頭鑲喺走廊嘅牆壁，同時將呢啲石刻嘅拓本編印成《海山仙館叢帖》，共計68卷、楔叙2卷，係清代重要法帖，經考證，原先嘅石刻《藏真初刻》、《藏真續刻》、《藏真三刻》、《藏真四刻》、《尺素遺芬》等，都有《海山仙館叢帖》合編本或單行本刊行於世。


《尺素遺芬》喺《叢帖》度有四卷，刻石有五十八嚿，每嚿32cm×88，內容係潘仕成歷年同故交知友之間嘅書信、舊體詩、對聯，共計130篇，由佢嘅仔潘桂、潘國榮校對，將入面作者過咗世嘅書信刻石，從咸豐丁巳到同治甲子歷時8年完成。


《遺芬》涉及到嘅書信作者有113人，全部都係鴉片戰爭前後啲名宦顯貴、地方政要、科第才子，都同潘仕成密切交往，比如有名嘅欽差兼兩廣總督林則徐、日後成為植物學家嘅吳其浚、代表清朝簽中英南京條約、中法黃埔條約、中美望廈條約嘅相國耆英、鎮壓太平軍領袖石達開嘅駱秉章。


入面涉及嘅達官顯貴之多，唔係一般碑林、碑窟、碑廊及得上。當年潘仕成好鍾意呢啲書信，於是揀啲「歸道山者」嘅公開。一般一人一篇，亦有兩到九篇，每篇字數從幾十字到近千字都有，合計四五萬字。雖然信入面除唔開一啲書信套話，傾到時人時事多係三言兩語，但涉及廣泛，軍事、經濟、文化、社會、生活都有，成為廣州地方嘅近代文獻。


之後呢批石刻流轉到汪精衛喺廣州法政路嘅舊屋湖海亭，分15行5排鑲咗喺室內牆壁，原本畀石灰水冚住咗，後來清洗牆壁時發現，之後搬咗去廣州美術館碑廊。《遺芬》只佔全部石刻嘅二十分之一，所以《遺芬》入面有個老友讚海山仙館嘅藏書、石刻「極石刻之大觀，洵藝林之秘藏」。


而從嘉慶到同治年間，各地好興編印叢書叢帖，就廣東私家出版嘅叢書，成就最高有伍崇曜《粵雅堂叢書》同潘仕成《海山仙館叢書》。呢兩套叢書都請各家譚瑩校訂，雕版極精，校核嚴謹而以善本出名。呢兩部叢書提升廣東嘅學術、出版，爲日後富商名宦私刻叢書開咗個好頭。


《海山仙館叢書》刊印於道光二十六年，全書58種、485卷，裝訂爲120冊，按傳統分經、史、子、集四部。有啲書其實未全，所以全嘅有100冊。潘仕成喺叢書自序話，要係前人著述中揀有益道德修養、探討學問、同埋刊本少嘅刊印成叢書，除咗經、史、筆記、著作呢啲嘢外，「收入其術數、醫藥、調燮、種植、方外諸家者流，亦有可觀不妨兼採，惟遊戲無益之作，文雖精妙，多從刈愛」，所以佢重收咗西洋譯著，諸如《幾何原本》、《同文算指》、《圜容較義》、《勾股義》。


潘家亦鍾意飲茶，所以喺宜興訂製專屬紫砂壺，除咗自家用，亦搦去送人。潘家訂嘅壺形制一樣，落款淨喺壺蓋邊，係陽文篆字「潘」。因為潘家聲名遠播，啲人就將呢類壺嗌「潘壺」，之後嘅潘壺都仿呢種形制，不過有時用楷書、有時用鐵刃刻成陰文、亦有將個名刻落個蓋入面。


潘壺分三種，按高中低分「高潘」「中潘」「矮潘」。潘壺一般係閩南人屋企沖功夫茶用，不過喺潘家祖地莆田，因為啲人以潘家爲榮，嫁女實有隻潘壺做嫁妝，相個女相夫教子，旺到夫家似潘家咁富貴。所以當地要用宜興潘壺，絕少用土產嘅汕頭壺。


曾氏主要嘅歷史聚居地有魯國，廬陵，武城，長沙，扶風，冀州，青州，吉陽，南豐，韶州，虔州，交州，會稽，蜀郡，豫章，吳郡，河內，南陽，江夏，襄陽，寧化，長樂，梅縣，平遠，鎮平，五華，龍川，惠州，河源，和平，廣州，新寧等。


人民黨再次響選舉入面贏出，拉霍伊話人民黨再次成為第一大黨而且攞到執政權。人民黨呢次攞到一百三十七席，雖然比半年前嘅選舉攞多十四席，但係仍然攞唔到過半議席，唔可以單獨執政。而人民黨嘅傳統盟友，排第四嘅公民黨，呢次就攞到三十二席，雖然公民黨表示已經準備好同人民黨傾籌組政府嘅嘢，但係兩個黨加埋都唔夠半數，估計組閣難度同半年前一樣大。


人民黨自從上次選舉開始，就一直打安全牌，希望選民響經濟打擊嘅恐慌下，重新支持曾經帶領國家走出經濟危機嘅人民黨。而人民黨雖然響呢次選舉贏出，但係西班牙嘅政治僵局依然未有解決，拉霍伊之前話，希望人民黨響呢次選舉嘅表現，能夠說服其他黨派同人民黨合組聯合政府，但係如果未來幾個月各黨派嘅談判依然唔掂，西班牙就可能又要搞第三次選舉。


曾經自稱唯一有機會打底人民黨嘅「我們可以黨」，黨魁響初步結果公佈之後就舉行集會，承認呢次選舉做得唔夠好。之前有分析預期，呢個近年出名為首嘅政黨「我們可以黨」聯盟，攞到議席估計可以超越傳統左翼社會黨，成為全國第二大黨，但最後事與願違，只能夠保住上次選舉嘅七十一席。


由於呢次選舉日子響英國脫離歐盟公投之後，全球經濟大幅震盪，英鎊大跌，亦令到一直以嚟非常依賴英國遊客嘅西班牙，旅遊業受到衝擊。分析認為，響唔明朗前景之下，西班牙選民可能會更著重國家經濟安定，所以投票偏向保守。


鄧氏祖先原本住喺老圍裏面，後來因為居住環境擠迫而搬去龍堂定居，聽聞喺龍堂居住嗰時只有十間房屋。鄧氏族人大約喺龍堂住咗三代之後，因經常受到賊匪嘅光顧，所以搬返龍躍頭，並喺現址建立小坑村。村前面嘅磚牆同東面村口嘅拱門大約喺1960年因風水理由而起，希望可增添男丁。


澳洲十號電視頻道是澳洲的一個商業電視台，由派拉蒙環球旗下澳洲十號電視頻道控股有限公司擁有。佢嘅總部位於悉尼。 由於呢啲電視台多數喺第10頻道播出，因此名為十號電視網。 澳洲十號電視頻道係澳洲五個免費電視廣播網絡之一晒，在悉尼、墨爾本、布里斯班、阿德莱德同珀斯擁有電視發射站經營嘅電視台，並透過附屬頻道覆蓋全國各地。


石湖墟長者健康中心，香港長者健康中心之一，為老人而設，防治疾病，促進健康，喺上水石湖墟，馬會道邊，石湖墟賽馬會診療所入便，英文叫Shek Wu Hui Elderly Health Centre。行政上歸北區。


佢最先喺廣州隊嘅青訓體系出嚟。喺2011年，佢代表咗廣州二隊搞嘅廣州青年隊，參加咗中國足球乙級聯賽，出場19次，射入咗5波。由於2012年廣州二隊已經解咗散，譚家軍變成可以留返喺波隊入面，比較少可以調到去一隊嘅球員。


面堅尼喺1928年開始面世，但因為嗰時生產水平比較落後，加上佢嘅影響力冇咁大而一直冇人用。直到2004年，山東青島設計家張式範喺原嚟嘅氼水帽基礎上整出咗噉嘅面罩，成為第二代產品。佢嘅目的係帶咗佢之後，唔使喺海入面游水時俾白蚱猛咁做攻擊對象。


嗰時比第一代產品多咗彩色元素同顏色變柔和，但嗰時嗌成游水頭罩。由於路透社喺2012年8月27號影咗好多青島啲女仔著游水頭罩重發埋上網而引發全球關注，令好多中國大陸網民話佢做面堅尼。2014年8月27號發佈咗第三代產品，喺原嚟第二代產品基礎上改進成更加貼膚同佩戴得好舒適。


後嚟設計家考慮到前三代產品嘅外形會俾人話成「有外星人入侵」同嚇嚫細路，喺2015年6月1號發佈咗第四代產品，特色係將原嚟嘅單調外形加咗中華元素入去。個半月後又發佈咗第五代產品，特色係第三或第四代產品嘅基礎上加咗個衫，變成連衫式產品。


大聯盟卡拉OK係香港一個已經結束嘅卡拉OK公司聯盟組織，成立目的係為咗可以抗衡當時日漸獨大甚至搞埋「獨家試唱」嘅加州紅，停止惡性競爭，同埋喺版權費上同唱片公司傾到好價錢，由Big Echo帶領，其他成員包括Top One、Neway、前衛、NICAM、嘉禾、創藝同埋活力energy。


番數根據餬牌難度而決定，難度越高，所得番數就越高，但係無一個權威嘅標準，多數番數嘅計法都係根據約定成俗而嚟，而唔同嘅打麻雀方法亦有唔同嘅番數計法，香港麻雀、廣東麻雀、台灣麻雀、日本麻雀、另外重有中國國標競技麻雀，各自都有一套番數計法，日本以「役種」稱呼呢種分類，唔同嘅番數計法就成為咗每一種蔴雀嘅特式。


武漢肺炎菲律賓疫情，係介紹2020年「武漢肺炎」喺菲律賓嘅爆發情形。總統杜特地喺3月17號宣佈咗全境進入「災難狀態」，時間暫定係6個月。截至9月23號，累計有283,460單確診病例，4,830單死亡病例。


喺2月初馬尼拉嘅亞當森大學試過發布備忘錄，要求啲中國籍學生自我隔離直到2月14號，重話畀啲中國大陸人士去推遲同大學嘅所有交易。放上網冇耐就俾人批評，大學第二日就改咗下個指令，唔受先前條件限制嘅中國籍學生同訪客，唔包喺要接受自我檢疫諮詢嘅人員入邊。


疫情爆發顯現時，當局為咗壓制疫情，總統杜特地喺3月12號晚宣布，由3月15號開始嘅30日，將對馬尼拉都會區實施「封城令」，會實施宵禁同閂商場，而藥房、銀行等提供必須服務或貨物嘅機構，就可以繼續開。進出大馬尼拉嘅國內陸運、海運同埋空運係都會跟著暫停，兼會實施社區隔離仲有停課等措施。


菲律賓政府喺3月中，計劃咗會推出271億菲律賓比索嘅財政刺激計劃，以紓解疫情對經濟嘅影響。政府嘅支出計劃，包括咗支持旅遊業嘅140億比索，仲有31億比索去到採購檢測試劑盒、同埋控制疫情蔓延嘅其他措施，20億比索係財政支持受影響嘅工人同企業。


菲律賓2月2號報告首宗死亡病例，同時又係中國大陸境外首個死亡病例。死者係來自武漢嘅44歲男姓，喺馬尼拉一醫院不治。世界衛生組織話，死者入境菲律賓前已受咗感染。而菲律賓衛生部長仲話，同呢名武漢男死者一齊入境嘅38歲中國女子，係菲律賓首例確診個案，女患者據報喺醫院康復咁。


3月21號新增嘅一死亡個案，死者係60歲嘅知名中國研究學者巴維拉，係菲律賓大學亞洲中心嘅院長，凌晨4點左右喺聖札羅醫院病逝。佢生前享譽喺中國同埋亞洲研究學界，對研究同紀錄東南亞民間另類經濟模式，有過好大貢獻。


將軍澳公共圖書館係香港一間公共圖書館，喺將軍澳運隆路九路，隔離係將軍澳泳池同埋將軍澳運動館。圖書館提供成人圖書館、兒童圖書館、參考圖書館、多媒體圖書館、電腦資訊中心、報刊閱讀室、推廣活動室同埋學生自修室嘅設備。


831決定，又叫831框架，全名叫《全國人民代表大會常務委員會關於香港特別行政區行政長官普選問題和2016年立法會產生辦法的決定》，係中華人民共和國全國人民代表大會常務委員會喺2014年8月31號通過對香港2017年政改方案決定咗嘅框架。


「831決定」同泛民主派提倡嘅「真普選」有好大距離，泛民主派擔心今次接受咗，就以後都無得再改，所以寧願唔要，維持現狀。呢件事亦直接導致同年9月底爆發雨遮革命，不過呢場社會運動最後失敗告終，當局仍然按「831決定」嘅框架制訂政改方案提交立法會表決，結果喺大批建制派議員唔喺位嘅情況下被大比數否決。


雖然呢次政改搞唔成，但「831決定」未有因為咁而失效，當下一次搞政改，仍然受到「831決定」約束。不過，隨住2021年人大未經諮詢或香港人同意，通過咗「311決定」，大幅修改香港選舉制度，「831決定」變相已經唔再有效。


納美話係種人造語言，專為2009年荷里活電影《阿凡達》而設計，畀戲入面外星人「納美人」用嘅語言，由美國南加州大學馬歇爾商學院教授保羅弗朗莫設計，由美洲原住民語言特林吉特話啟發，但同任何現實語言都無關係。


教仁法親王1819年出世，同年成為妙法院門跡，之後做咗光格天皇個契仔。1830年佢親王宣下，同年出家。1841年，佢第一次出任天台座主，一年之後傳畀舜仁入道親王，但係舜仁1843年病死，所以佢同年再次出任天台庭主。


根據東方日報報導宏恩基督教學院爆高層劈炮潮，開校功臣之一、社會工作學院院長關銳煊、心理學學院院長伍錫洪、發展及傳訊處處長林小麗及素質保證總監孫秀坤集體請辭，更爆出校方行政三宗罪，包括以校長崔康常為首的行政架構權力過大，影響學術自主，學術副校長又長期「隱形」，與教員缺乏溝通，部分教學所需的電腦軟件更遲遲未添置。


紅色經典歌曲，有時簡稱紅歌，係當今中國即指同中國共產黨同中華人民共和國有關嘅，係歌頌中國共產黨、歌頌其阿頭、歌頌讚美其軍隊、歌頌偉大祖國、歌頌社會主義、民族主義及毛澤東個人主義歌頌改革開放同促進民族團結嘅歌。


這些紅歌在文革期間充分洗腦了大部份中國人，導致出現了各種極端個人崇拜，還延伸出各種紅歌，例如《東方紅》、《天上太陽紅紅彤彤》、《沒有共產黨就沒有新中國》、《社會主義好》等歌曲，給予當時的中國人很大的影響，隨著1976年毛澤東去世，這種造神運動才結束。


薄熙來主政重慶後，喺當地大力提倡唱紅歌運動，2008年7月7號，重慶當局公佈咗推薦嘅紅歌曲目，包括「27首革命歷史經典歌曲、18首現代經典歌曲」，重慶官方媒體亦對唱紅歌運動大事渲染，甚至出現咗靠紅歌挺過化療嘅報導。


喺2007年至2012年期間，前重慶市委書記同中央就「發蛋糕定係分蛋糕」等話題進行爭辯，並同烏有之鄉等質疑改革，懷念階級鬥爭嘅群體來往甚密，有違和諧社會嘅大方向。而佢嘅大搞形式主義，全市大唱「紅歌」嘅做法，亦經常被同佢嘅政績聯想喺一齊，以致喺佢落馬以後，好多省市同地區政府叫停咗「紅歌」一名，或轉以「愛國歌曲」或較為低調嘅詞語來稱愛國勵志嘅歌曲。


雄歌係“紅歌”嘅另一個名稱，意為“壯志歌曲”。好多重視愛國主義同社會道德紀律建設嘅國家，通常都會大力推廣愛國歌曲，勵志歌曲，革命歌曲，軍歌，青少年歌曲，改革開放歌曲等。中國嘅紅歌，其功能同呢啲壯志嘅歌曲係相同嘅，而且各地喺推廣宣揚紅歌嗰陣，選曲亦甚廣，經常將經典蘇聯歌曲，抒情愛國歌曲，宣揚愛家鄉愛人民嘅歌曲，對越自衛反擊戰時嘅小草等歌曲，優秀嘅勵志流行歌曲，宣揚法制觀念嘅歌曲等，納入紅歌演唱之列，亦達到咗鼓舞士氣，宣揚愛國嘅目的。


但雖然選曲甚廣，但“紅歌”一名顯然比事實上嘅曲目要狹窄。而且“紅歌”一名會畀人以局限於抗戰同建國初革命歌曲嘅錯覺，甚至聯想到文革時期過分歌頌個人崇拜嘅“造反歌曲”或“忠字舞”，“語錄歌”等，同時代明顯脫節。


因而，“雄歌”或“壯志歌曲”等名，較能涵蓋“愛國歌曲”，“經典蘇聯歌曲”，“各國嘅節拍昂揚嘅歌曲同優秀民族歌曲”，“革命歌曲”，“軍歌”，“青少年團隊歌曲”，“青少年勵志歌曲”，“進步歌曲”等多種體裁不同，目的相同嘅歌曲類型。


歲差，出於地軸循環擺動，天極會轉圈，如圍住黃極而轉。由於轉動極慢，人一生並唔覺，望天星位置不變。然而過好幾百年，就會見到赤經赤緯不合，天球北極位置遊移，北極之星會變，黃道赤道交點，即春分秋分遊移，二十八宿唔啱位，唔再係月舍。


2006年香港選舉委員會界別分組選舉喺2006年12月10日朝早七點半到夜晚上十點半舉行，目的係為咗選出喺38個界別入面，分組選出六百六十四個人進入選舉委員會，用嚟喺2007年香港特別行政區行政長官選舉選出第三屆行政長官。


帝舵時期，又譯都鐸時期，係處於1485至1603年之間、都鐸王朝統治期間嘅英倫同威爾斯，當中包括伊利沙伯時代。第一代國王係亨利七世。英國史學家John Guy認為帝舵時期係英倫自羅馬帝國統治時期以嚟，經濟最發達、最擴張性同最樂觀嘅時代。


魏京生，中華人民共和國北京人，祖籍安徽金寨，中國異見人士。佢響北京西單民主牆貼過大字報《第五個現代化》宣揚民主，之後以反革命罪同陰謀顛覆政府罪被判刑，後流亡美國。1993年，同曼德拉分享美國格萊斯曼基金基金會國際活動家獎，1994年獲瑞典奧洛夫·帕爾梅紀念獎，1994年獲美國羅拔甘迺迪人權獎，1996年獲歐洲議會薩哈羅夫獎，1998年獲美國國家民主基金會民主獎。


2022年係香港主權移交中華人民共和國廿五週年，中國共產黨中央委員會總書記習近平依慣例再次訪問香港，同時出席新一任行政長官李家超上任就職儀式。受疫情影響，習近平只係分別喺6月30號下晝同7月1號朝早兩度逗留香港，中途返深圳過夜，同時改搭高鐵喺西九龍站出入境。


6月29號起，香港警察就喺習近平嘅主要活動範圍灣仔會議展覽中心以及附近街道，甚至去到銅鑼灣高度布防，包括封鎖部分馬道、檢查通過車輛，會展站喺30號起亦要關閉。另外，維多利亞港上空亦設立禁飛區，甚至任何未經授權嘅飛行物，都會被擊落。


習近平其中一程係到訪科學園，喺6月29號同30號，科學園都實施特別交通安排，停車場唔畀用，警察又大幅度限制喺嗰度返工嘅人嘅活動範圍，有啲人甚至因此冇得返工。喺30號，警察亦將大部分範圍封鎖，又出動咗國產裝甲車「劍齒虎」。


去到6月28號，香港記者協會發布聲明，指香港政府新聞處以「保安理由」要求多家獲邀嘅傳媒機構，撤換至少十名已報名採訪「七一」活動嘅記者，受影響嘅傳媒機構包括《明報》、《香港01》、《南華早報》、now新聞台同埋法新社等至少七家本地同外地大型通訊社、報紙、電子傳媒同網媒。


協會批評政府提供空泛嘅拒絕理由，嚴重損害香港嘅新聞自由，促請港府盡快安排補救措施，保障採訪權利。去到29號下午，有記者依照要求入住隔離酒店「閉環」，但去到酒店臨門一腳先知道自己被取消資格，當中包括《香港01》、《經濟日報》同埋無綫新聞嘅記者。


6月28號，香港社民連主席陳寶瑩喺社交媒體表示，社民連部分義工同佢哋嘅朋友喺6月29號被國安警察約談，經評估形勢後，喺「七一」當日無辦法進行示威活動，又話「形勢艱難，祈請見諒。」。另外，吳文遠喺29號晚上喺社交網站發文表示「抱歉，我依家坐緊監」、「不准見主席的人也需要閉環管理」。


比較2022年呢次安排同1997年香港主權移交前一日，當年記者能夠近距離拍攝現場，中外記者佔能夠捕捉到彭定康總督為女兒拭淚嘅感人畫面，見證歷史嘅重要時刻。另外，當年警察亦設有示威區，畀異見人士表達訴求。


對於習近平唔喺香港過夜嘅安排，外界眾說紛紜，推測背後原因包括天氣原因、防疫考慮、後勤安保人員安排等。《香港01》就話習近平咁做係以身作則推動粵港澳大灣區融合發展，港深一體化發展嘅理念。不過，有啲香港網友就唔認同，有人質疑咁重視大灣區，可以把就職典禮搬到大灣區舉行，也有人諷刺話怕傳染就照直講，點解有人為佢洗地，又有人批評即日來回來回浪費納稅人嘅錢。


呢笪地原先係臺地。漢朝陸賈喺增埗河邊嘅舊埗頭上岸起坭城。宋朝係陶瓷工業區。明清時期，增埗村屬南海縣金利司恩洲堡。明朝初期，西場蔡氏觀瀾公定居增埗，蔡氏家族喺日後發大。清朝，村民起思謙蔡公祠同曹主娘娘廟。


1960，西區改名荔灣區，屬荔灣區西村人民公社管理委員會。1961年8月，復街，屬廣州市荔灣區西村街道辦事處。1968年4月，屬荔灣區西村革命委員會。1980年9月，撤會復街，屬荔灣區西村街道，直到而家。


衛道神學研究院喺2001年9月由國際宣教協會、香港宣教會、香港循理會、基督教宣聖會香港區會、基督教協基會、救世軍港澳軍區、美國衛理教會等七個衛理宗團體聯合創辦。衛道神學研究院秉承衛理宗嘅傳統，係一間超宗派嘅神學院，樂意服事各宗派裏面蒙神呼召、承擔事奉嘅信徒。


衛道神學研究院籌辦初期由各合辦團體代表共同策劃。2001年中，易啟年牧師擔任特委院長到2002年1月，又到得國際宣教協會雷宣福博士出任副院長，鼎力推動事工，學院得以平穩發展。2006年4月，衛道神學研究院董事會一致通過李保羅牧師由2006年9月1號開始擔任第一任院長。


汪國真係一位中國內地嘅現代詩人兼書畫家，北京人。1982年喺暨南大學嘅中文系畢業。佢嘅第一首比較出名嘅詩係喺湖南雜誌《年輕人》1984年第10期入面發表嘅《我微笑着走向生活》嗰首詩，後嚟俾《青年博覽》同《青年文摘》先後轉載咗。


喺1985年開始，佢喺業餘時間用嚟寫詩，嗰時佢寫嘅《學校一天》呢首詩喺《中國青年報》登咗版。從1990年開始，佢做過《遼寧青年》、《中國青年》、《女友》雜誌嘅專欄撰稿人而刮咗埐「汪國眞旋風」，嗰時佢寫「既然選擇了遠方，便只顧風雨兼程。


瀑布，係河流嘅水，遇崖，飛瀉而下，又叫「飛泉」。江、河、涌、澗，都有機有瀑布。响地質學上，瀑布就被叫做「跌水」。佢嘅成因係受到斷層或凹陷等地質構造運動同埋火山噴發等地表變化所造成嘅河流突然中斷，又或者因為流水或冰川對岩石嘅侵蝕同嘅溶蝕所造成河床有地勢差，呢啲都能夠令到河流產生瀑布。


2010年11月8號，由於APM全綫開通，車站亦正式開放。但係嗰時咁啱係亞運會開幕，加上期間部分沙灘排球比賽喺海心沙舉辦，地鐵方接上級通知，為防亞運期間發生慘案或恐怖襲擊而暫時揀咗呢度做APM南邊臨時終點站。


大劇院站係繼大學城南站同埋大學城北站之後一齊喺營運之後改埋中文名嘅地鐵車站，佢喺2013年12月底由「歌劇院站」改咗名叫「大劇院站」，不過英文名冇變到。喺呢個站改名嗰陣，廣州塔站都同時改埋名。其實早喺2010年5月，廣州歌劇院就改咗名叫廣州大劇院，而呢個車站開通到2013年12月底重係嗌歌劇院站。


同花城大道站一樣，由於呢個站附近冇幾遠就係地標性建築、辦公大樓同金融機構、旅遊景區，所以喺呢個站附近嘅辦公大樓做嘢同酒店嘅住客人士就成日喺呢個站坐APM上落班同住宿。不過呢個站喺客流高峰時期都見到有啲人流下，而平時嚟講就冇乜人。


《絕命酒店》係一部2018年反烏托邦驚悚電影，由Drew Pearce第一次做導演。主演係茱迪科士打、Sterling K. Brown、Sofia Boutella、Jeff Goldblum、Charlie Day、Brian Tyree Henry、Jenny Slate、Dave Bautista、沙查昆圖。


Alef 係一隻停咗產嘅並發編程語言，由貝爾實驗室嘅 Phil Winterbottom 設計做 Plan 9 作業系統嘅一部分。佢用編譯嘅類 C 語言實現咗 Newsqueak 嘅基於通道嘅並發模型。


孺子嬰係漢朝皇室成員，係漢宣帝劉詢嘅玄孫、楚孝王劉囂嘅曾孫，喺佢兩歲嗰陣就俾外戚王莽拉佢嚟做皇帝。但係因為年紀太細，未有正式登基，純粹係皇太子。王莽嗌自己做攝皇帝，實際已經係皇帝，只係喺見孺子嬰嗰陣至話自己係臣。


2005年4月8號舉行嘅高考中化科卷一乙部閱讀理解，試卷臨時改變考核方式，由過往考速讀改做精讀，問題形式由填充題同埋多項選擇題改做考問答題，篇章由六篇短篇改做三篇長篇，影響考生表現，引起多名考生向香港考試及評核局投訴。


試卷嘅問題，俾考生批評太過難，當中以對「攪切榨」最多人曉。閱讀理解嘅其中一個篇章以香港文學家董橋嘅《中年是下午茶》做閱讀理解嘅選材，其中一條問題問到文章入面「攪一杯往事，切一塊鄉愁，榨幾滴希望」之中，「攪」「切」「榨」三字喺文中嘅意思，皆因問題太深而引起普遍考生嘅不滿。


而2005年4月9號舉行嘅高考中化科卷三聆聽理解，處境係一班醫生討論歷史人物。其中一名黃先生讀到王莽、希特拉同周公，指頭兩個人係「煽惑者」，「煽惑者」指嘅係「有人喺公共事務上，先盡量討好民眾，利用佢情緒煽風點火、蒙蔽歪曲，攻擊同自己唔同意見，以達到個人目標」。


香港考試及評核局學科部副總監黃兆生回應香港傳媒，否認閱讀理解試卷更改考核模式，指局方從未硬性定明試卷應考篇章數目，亦冇規定唔能夠以問答題方式評核，故「並不存在任何不公平」。佢又指出，試題係由香港大專院校同中學有關學科嘅教師擬寫同審題，已確保試題嘅程度適合中七學生回答。


佢13歲嗰陣，阿爸過咗身。而阿媽又有腎病要醫，加上無心向學，成績差，所以佢完成中六DSE都放棄升學，即刻出嚟打工，正職係售貨員，每月賺萬幾蚊，亦兼職做模特兒，工作包括網上節目主持，同埋網上遊戲《馬場Boss》其中一位代言人。


1939年6月11號，王國潼喺遼寧大連出世，鄉下喺山東。佢阿爸叫王華懋。1944年屋企搬到天津。佢細細個就鍾意音樂，10歲開始自學二胡。1953年喺天津向前中學讀緊書，參加學校民樂隊。1955年考入中央音樂學院少年班。


新加坡開埠係指1819年英國人萊佛士爵士短暫到訪新加坡，同天猛公以及蘇丹東姑胡先，三人喺2月6號簽署條約批准英國東印度公司喺新加坡開設貿易港。另外，因為古代新加坡都曾經係商埠，所以亦會稱1819年為「現代新加坡開埠」。


18世紀後期，大英帝國同大清帝國商貿日益頻繁，而對於航海路線中途設置英國控制據點嘅需求亦越來越大。於是，英國東印度公司先後喺1786年同1791年同吉打嘅蘇丹簽訂條約租借馬來西亞半島西面嘅檳城。而喺1795年，第一次反法同盟戰爭期間，荷蘭嘅威廉五世喺戰火下流亡英國，佢簽發一系列後世稱為《基佑宮信函》嘅信件俾荷蘭喺海外唔同嘅殖民地，指示當地總督將管治權暫時交託俾英國，當中包括馬六甲、巴東等地。


1811年，柔佛嘅蘇丹馬末．沙三世離世，隨即觸發佢兩個仔邊個人繼位做新蘇丹嘅問題。大仔東姑胡先當時唔喺柔佛，而係喺彭亨舉辦婚禮，於是乎細仔東姑阿都拉曼把握幾會繼位成為新蘇丹。而大仔之後就俾人放逐隱居到廖內群島入面嘅一個島上。


之後喺1819年1月28號，萊佛士爵士抵達新加坡。佢旋即安排會見當時嘅天猛公阿都拉曼，並喺兩日後簽訂臨時協議，仲立即舉行英國旗升旗禮。但因為協議只係臨時性質，所以仍然需要一份由當地蘇丹簽署嘅正式協議落實。


萊佛士為咗解決依個問題，佢利用繼位問題作為切入點，安排大仔東姑胡先嚟到新加坡，指大仔先至係正統繼位人，宣佈承認東姑胡先為蘇丹，並喺2月6號舉行正式簽署儀式，而且事後再一次舉行英國旗升旗禮，新加坡正式開埠。


為咗紀念開埠200週年，當時新加坡政府提前超過一年，喺2017年年尾已經宣佈設立特別工作組專門負責籌備紀念活動嘅工作。去到2019年，總理李顯龍選擇喺1月28號，即係萊佛士首日登陸新加坡嘅日子，嚟為緊接落嚟一年嘅開埠紀念活動舉行啟動禮。


紀念活動由政府，以及超過200個團體，仲有3,800名義工共同協助籌備，當中包括演唱會、燈光匯演、歷史展覽等等。官方亦都為200週年發行紀念郵票同鈔票。政府仲向有需要嘅群體，以慶祝開埠二百週年紀念為由，特別發放額外嘅稅務優惠同社福津貼。


去到第二年，時任總理李光耀選擇2月6號，喺新加坡商會籌備嘅開埠150週年紀念宴會入面致辭，作為一連串慶祝活動嘅開首。當年官方唔單只發行紀念郵票同金幣，仲特別邀請英國皇室出席開埠紀念活動。當時雅麗珊郡主就接受新加坡政府嘅邀請，代表英國女皇伊利沙伯二世出訪新加坡參加。


殖民地政府提早一年成立兩個特別委員會，為慶祝開埠一百週年出謀獻計。「百年紀念委員會」作為其中一個委員會，決定設立一個基金為高等教育同興建一所本地大學籌集資金。依個基金隨後促成萊佛士學院嘅成立，而學院最後會演變成今日嘅新加坡國立大學。


開埠一百週年紀念日被定為公眾假期。當日早上，時任總督喺原有嘅萊佛士黑銅雕像嘅基座上面，為一塊表揚萊佛士爵士嘅新紀念碑舉行揭幕儀式，讚揚萊佛士爵士喺新加坡嘅發展上面所扮演嘅重大角色，同時亦都以此為連串慶祝活動拉開序幕。


張進係一個電器行雜工，人工好奀，重要寄錢翻鄉下畀屋企，進好唔甘心，決心要出人頭地。張進幫有錢佬羅富有做工程時，巴結討好佢個女玉芳，又俾佢得到手，於是唔話人知鄉下有老婆，同玉芳結婚，結婚之後幫外父打理生意。


FINA跳水世界盃係國際泳協辦嘅世界頂級跳水賽事。同奧運會、FINA游水世界盃夾埋一齊，係世界跳水三大賽之一。第一屆嘅FINA跳水世界盃喺1979年，由美國德克薩斯州活蘭斯辦，之後兩年一屆，每逢單數年份辦。


循理會白普理基金循理小學係香港一間政府資助全日制男女基督教小學，喺新界沙田大圍新翠邨第一校舍。1983年9月由循理會創辦，2005年9月分拆下午校同沙田公立美林小學合併做循理會美林小學。現任校長係楊錦銚先生。


六名候選人都經過憲法監護委員會篩選，全部都係保守派。其中曾經做過伊朗首席核談判代表嘅魯哈尼，係唯一得到改革派支持嘅溫和保守派，佢主張對內加強政治同言論自由，對外就支持改善同大部分國家嘅關係。佢同兩名強保守派候選人，德黑蘭市長卡利巴夫同埋現任首席核談判代表賈利利，都被視為係熱門。


但係選前相信唔會有候選人攞到過半數選票，必須進行第二輪投票。好多選民都有類似諗法，特別係支持改革嘅選民。佢哋話，四年前舉行嘅總統選舉出現舞弊，令到艾哈邁迪內賈德可以連任，民眾不滿上街示威，引發綠色革命，結果遭到鎮壓，所以認為即使踴躍投票，結果都係冇用。


魯哈尼支持者，知道佢贏出嘅消息之後，上街大肆慶祝，有支持者拎住紫色頸巾，紫色係魯哈尼競選時用嘅代表顏色。亦有人高舉魯哈尼張相，情緒愈來愈高漲，高舉勝利手勢，幫魯哈尼打氣，又話終於等到艾哈邁迪內賈德做完任期，認為選舉結果，等國家走向改革道路。


作風溫和嘅魯哈尼上任之後，相信會致力修補同西方國家緊張關係，同埋提升國內民眾公民權利。不過，有分析相信，國內保守派勢力強大，尤其係最高精神領袖哈梅內伊勢力根深蒂固，佢響重要議題上，包括主張改善同西方國家關係、核問題、國防同外交政策之類，未必能夠攞到主導權。


亦分析話，魯哈尼今次選舉贏出，係因為改革派唯一候選人阿雷夫退選。佢哋嘅支持者於是轉向支持立場同樣比較溫和嘅魯哈尼。而伊朗民眾普遍不滿上屆總統選舉結果唔公正，令到艾哈邁迪內賈德連任。希望響今次選舉入面，選出改革派候選人，帶領國家走出高通脤同埋失業率高企嘅局面。


喺2007年，當時2008年倫敦市長選舉保守黨候選人約翰遜提出「新Routemaster」嘅構思，佢話如果佢當選就會將市內靈活性同埋安全性等方面受到批評嘅掛接巴士淘汰，並以「新Routemaster」取代。


冇耐之後，管理倫敦交通嘅Transport for London開展設計同建造新車嘅招標程序，並喺2009年5月22號正式邀請六間巴士生產商去傾合約。2009年12月23號Transport for London宣佈新巴士會由Wright Group出。


2010年5月17號約翰遜同埋Transport for London局長Peter Hendy公佈由Transport for London、Wright Group同埋Heatherwick Studio炮製嘅New Bus for London最終設計。


New Routemaster有前中後三隻門，兩條樓梯就分別喺司機位後面同埋車尾，其中尾門、後樓梯連車尾平台嘅設計概念就係源自AEC Routemaster，尾門喺售票員休息期間可以閂埋。巴士全長11.


架車係柴油／電力混能巴士，配康明斯ISBe四氣缸引擎同埋西門子混能驅動系統。連樣辦車在內頭272架付運嘅New Routemaster，除咗其中5架係原裝試用歐盟六型引擎之外，其餘都係配歐盟五型引擎。


Transport for London首先引入8架New Bus for London樣辦車，編咗畀Arriva London公司去行倫敦巴士線38。第一架喺2012年2月27號開始行，而另外7架亦喺同年陸續投入服務。


喺2012年倫敦市長選舉，New Bus for London成為政治議題，爭取再做倫敦市長嘅Ken Livingstone話如果佢當選就唔再引入New Bus for London，而Boris Johnson就話如果佢連任到就會喺2016年及之前引入多600架New Bus for London。


Boris Johnson連任之後，Transport for London喺2012年9月宣佈引入多600架New Bus for London，全部會喺2016年前交貨，每架賣£354,500。新車會由Transport for London擁有，並租畀唔同嘅巴士公司行倫敦中央區嘅巴士線。


2016年簡世德接任倫敦市長之後，Transport for London先決定終止所有New Routemaster嘅售票員服務，隨後再宣佈唔會再引入New Routemaster，慳返啲支出。最後一架New Routemaster喺2017年底出廠。


高橋留美子劇場係1987年開始喺週刊少年Sunday雜誌連載嘅日本漫畫，作者係漫畫家高橋留美子，目前連載咗29話。高橋留美子老師年年都會喺小學館嘅《Big Comic Original》上刊載一部精彩嘅短篇作品。


響1876年佢出世響一個普通農民家庭，係屋企入面嘅老四。佢響1878年畀人認定係達賴喇嘛轉世靈童，法名叫阿旺洛桑土登嘉措季卓曲傑南嘉，隨即佢嘅家族畀封做貴族，叫朗頓家族。響1879年，只有三歲嘅佢正式做咗達賴喇嘛，由十世達察呼圖克圖攝政。


何振梁1929年12月29號喺江蘇省無錫市出世。之後喺1939年到1946年去咗上海中法學堂度學習，學咗一口流利嘅法語。之後1950年喺上海嘅震旦大學機電系畢業。1952年就做咗中國體育代表團嘅成員，去咗芬蘭搞第15屆奧林匹克運動會。


兼六一名，出自洛陽名園記，大宋詩人李格非有寫，「洛人云、園圃之勝、不能相兼者六。務宏大者少幽邃、人力勝者少蒼古、多水泉者難眺望。兼此六者、唯湖園而已。予嘗游之、信然。」故此兼六，即兼六樣嘢，宏大、幽邃、人力、蒼古、水泉、眺望。


花園餐廳1963年開鋪，係香港以牛扒為主打嘅港式西餐廳，而家一共有十二間分店，名菜包括有T骨牛扒、西冷牛扒、牛柳同牛肉肉眼扒扒類嘢食。㷫熱嘅鐵板牛扒加汁，喳喳聲，有聲有色。呢啲牛扒用嘅鐵板係香港飲食文化特色。


濮陽興嘅老豆濮陽逸喺漢末時自北方避亂江東，得到咗陸瑁嘅庇護。濮陽興少時有士人嘅名聲，喺孫權時做上虞縣令，之後做尚書左曹，以五官中郎將嘅身份出使蜀漢，返去後做會稽太守。當時琅琊王孫休住喺會稽，作爲太守嘅濮陽興同孫休交結得關係好親。


永安三年，都尉嚴密提議喺丹楊圍湖造田，做浦里塘。由於丹楊湖係個大湖，百官認爲圍湖造田耗費大，而且未必做得掂，所以多數人反對，得濮陽興一個話可以。於是由佢帶兵、民開墾湖田。之後呢個大工程真係耗費太大，甚至死咗好多士兵，有啲則係自殺，啲百姓非常之怨濮陽興搞件噉嘅事。


永安七年，孫休病重，知道自己唔掂，但臨終時個口講唔到嘢，於是寫字傳喚濮陽興，又叫埋個大仔孫𩅦來，佢捉住濮陽興手臂，指住孫𩅦，意思係託付個仔畀丞相。當年農曆七月孫休過世。但濮陽興無按照孫休嘅意思扶佢嘅仔上帝位，因爲當時蜀漢滅亡，交趾動亂，啲大臣覺得個君主係大人好啲。


孫皓繼位後，由於扶佢上位有功，加封濮陽興做侍中、青州牧。孫皓啱繼位時，表現重幾好，嘉獎官吏，撫卹百姓，開倉救濟窮人，又放生啲宮女同皇宮嘅珍禽異獸，啲人都話佢係明君。但龍椅坐穩後，孫皓就露出魯莽暴躁、迷信好酒色嘅一面，令啲人失曬望。


當初扶佢坐龍椅嘅濮陽興、張布後悔嘞，而萬彧反而篤佢哋背脊，話佢哋想謀反。當年農曆十一月初一，濮陽興、張布入朝時畀孫皓捉走，判佢哋流放去廣州。之後半路畀孫皓派人處死，仲累及三族被誅。呢陣時距離佢哋擁立孫皓爲帝唔到四個月時間。


佢係廣州唯一以砲臺遺址做主題嘅公園，亦係廣州市嘅愛國主義教育基地之一。入面有7座超過1個世紀歷史嘅砲臺，歷史遺址包括咗牛山砲臺、烏涌清官兵合葬墓、萬人坑等三個廣州市級文物。喺山頂亦可以望到羊城八景嘅「黃埔雲牆」一景。


2011年11月22號下晝約莫兩點半，麥保美喺青衣運動場準備一場友誼賽嘅時候，喺更衣室入面暈咗，送去瑪嘉烈醫院之後清醒返，但係要留院觀察。現場消息話，麥保美屋企最近生咗個孲𤘅子，兩日嚟唔夠瞓，搞到體力不支暈倒。


宋朝經已開村，當其時有姓簡、陳、顏、黃、伍嘅人住，簡氏係文冲西坊村主，陳氏係文冲東坊村主。陸慕全由從化錢崗南渡去番禺鹿步司文園禾坑尾定居，陸氏人口增多，明洪武年間，陸觀源由崗頭園搬去烏涌邊住，由於喺烏涌河流域，所以叫烏涌村。


喺明朝弘治年間，陸氏喺烏涌同崗頭園嘅族人多，後尾就將崗頭園改口叫文園，烏涌改成文冲。亦有傳大清乾隆年間，由於村附近一帶有好多海盜殺到，甚至搶嘢都有，後嚟有人將件事告到衙門而派錦衣衛去捉人。村民同代表費事俾錦衣衛亂咁喺村入面捉人，漏夜開會決定叫石工將古更樓門頂嘅「烏涌」改成「文冲」避過巡查。


明清時期，屬番禺縣鹿步司橫沙堡，民國屬番禺縣第五區。1952年劃入廣州市，屬過黃埔區、廣州郊區、黃埔人民公社。1987 年3月，黃埔區大沙鎮成立，文冲歸大沙鎮管。2002年8月，黃埔區撤鎮建街，屬文冲街道文冲行政村。


截至2015年，文冲村有戶籍人口7526人，流動人口23245人。港澳籍135人，華人華僑48人。戶籍村民係漢族，屬廣府民系。文冲世居村民姓陸、陳、簡，跟住係喺廻龍市、渡頭街落腳嘅郭、蘇、符、李、葉呢幾十戶人。


吉隆坡飛禽公園係馬來西亞吉隆坡一個飛禽公園，佔地20.9英畝，喺1991年開始運作。呢個觀鳥園有多過3,000隻雀仔，200多個品種，其中本地品種佔大約90%，其他10%喺澳洲、中國、印尼、新畿內亞、泰國、荷蘭、坦桑尼亞等地運過嚟，每年平均參觀人士有200,000人。


黨同國家最高領導人專登指一黨制下，一個主權國家嘅最高政治領袖，因為呢啲國家唔似總統制或者議會制國家咁樣，由國家元首或者政府首腦執掌政權，而係由國內唯一執政黨嘅阿頭掌握最高領導權。 由於社會主義國家實行一黨執政，一般較多應用喺呢啲國家，而執政共產黨嘅最高負責人，例如總書記一般都被視為國家嘅最高領導人，不過亦有少數例外，例如中華人民共和國嘅鄧小平同蒙古人民共和國嘅霍爾洛·喬巴山，佢哋唔係以黨魁嘅身份掌握實際領導權。


喺1997年份地鐵規劃入面，嗰時嘅3號綫北段整成東西走向，半佬亦經過呢個站而變成轉車站。但因為同年重未落實規劃3號綫嘅規劃，1999年10月10號開始起2號綫時都未定。後嚟車站摱入5號綫範圍，初期提出環綫方案，但隨後決定要經過嗰時定咗規劃嘅1、2、3、4呢四條路線規劃直到2004年先至落實，轉車站位一樣冇變到。


2008年，嗰時嘅地鐵方案出現咗8號綫，但嗰時屬環綫。其中西半環出現咗大環同細環嘅方案，兩份同樣都經過呢個站，但政府最後揀咗大環方案。但2010年將8號綫畀咗海珠區嗰條2號綫一分為二之後嘅打橫走向路線，令環綫方案一路拋棄直到2010年先至恢復，但車站摱入咗11號綫範疇。


一期工程喺1999年10月10號正式喐手起。期間將原先停喺火車站做總站嘅一大堆巴士改嗮綫到第度停，亦將火車站搞第一次改造。工程直到2002年11月初先至搞掂。喺就快起好嗰時突然殺出個5號綫嘅程咬金而凈預留咗個出入口通道嚟搞改造。


車站喺2006年春正式喐手起，期間又將火車站搞第二次改造。但施工得好快，喺同年11月14號封咗頂。2007年10月13號凌晨喺西場到草暖公園嘅盾構區間右綫隧道出現大量飈水同大面積沉降情況。令工地上邊嘅部份內環路高架橋面需要臨時封閉。


車站喺2017年7月19號正式開始入場施工，期間又將火車站搞第三次改造。由於火車站喺嗰時已經確定改造成高鐵站，加上工地已經霸咗流花車站嘅一部分用地。為咗唔影響11號綫嘅通車同埋周邊客流冇客運站大巴坐嘅問題，而確定喺2017年12月15號將草暖公園拆走兼改造成汽車客運站。


廣州火車站既係客運交通入面，客流量最多嘅站。重係火車站、汽車站最多人流嘅地區。呢個站每日都有好多人嚟呢個站坐車嘅，所以成日都見到人山人海嘅嘢，重有好多乘客都攞住大包細包嘅行李嚟呢個站坐車，搞到站入面好逼噉，因為有好多坐火車落車嘅人成日都喺呢度轉地鐵嘅。


九宮，三橫三直九個排列。一般畫成正方九格。多數用於曆法占算，兵家推算，九格以示方位。九格中間叫中宮，其餘為四正，東西南北，四隅東北東南，西北西南。中宮多數表示現況，今陣所在之位。九宮其中一用，就如洛書填入九個數字，好似幻方咁。


佢喺香港唱片行業工作咗接近30年，自80年代起，曾經喺華納唱片、正東唱片、百代唱片、Music Icon同埋環球唱片擔任重要職位，2007年起擔任香港環球唱片副總裁，去到2023年退休，職位做到環球唱片董事總經理。


佢不時會就旗下藝人動向同埋唱片行業發展，接受傳媒訪問。除咗香港業務之外，喺2022年佢亦曾經有份負責將環球唱片喺中國嘅業務大幅擴展，將Republic Records，EMI同埋寶麗金三個環球旗下嘅品牌帶到中國。


20世紀初，合益公司喺建立咗元朗新墟後，先喺呢家嘅谷亭街一帶設立咗「大穀亭」，供民眾去糶穀糴米，就叫做「米地」。「米地」後來畀政府清拆咗。到咗1960年代初，村民開始聚到咗元朗墟東邊吉地繼續賣家禽。每逢墟期，村民就將啲雞鴨運到吉地大棚度賣，一籠籠雞鴨就咁擺落地下，久而久之啲人就叫開咗呢度係「雞地」。


小山力也出咗名係對Fans好好嘅配音員。一次響台灣嘅《名偵探柯南毛利小五郎 簽名會》入面，唔單止會同佢哋握手，重會同班Fans攬攬、仔細咁聽佢哋講咩，就連有個Fans要求小山力也當場即刻做過肩摔，小山力也竟然都照做，可以見到佢其實真係對班Fans唔錯。


喺東亞文化入面，如估直接嗌人哋嘅名係超級無敵冇禮貌嘅。所以喺嗌人哋嗰陣，如估有字嘅人，就係嗌佢嘅表字，如估有號嘅人就大多數嗌佢嘅號，而唔係直接嗌佢嘅名。譬如北宋文人蘇軾，人哋叫佢做「蘇東坡」，就因為佢個號叫「東坡居士」。


三仔費薩爾曾經做過敘利亞國王，之後敘利亞畀咗法國，佢就走去英國。後嚟英國擔心伊拉克局勢會變差、自己好難出手管，於是就搵嚟費薩爾做伊拉克國王，佢本人接受咗邀請，響1920年登基。去到第三任國王費薩爾二世，因為親英嘅作風，響1958年由軍官發動嘅政變入面死咗，伊拉克王國玩完。


但咁樣唔代表國內嘅阿拉伯民族主義者就會收手。佢哋唔可以接受英國持續控制伊拉克，又因為當地人民生活唔好，就越嚟越想踢走英國。最終響1958年，屬於自由軍官組織嘅阿卜杜拉ー卡里·卡塞姆發動軍事政變，殺咗時任國王費薩二世同其他伊拉克王室成員。


漢志王國響漢志地區建立。漢志地區響阿拉伯世界有住大影響力，因為佢嘅最大城市ー麥加，就係伊斯蘭教聖城。同時，漢志地區自1517年開始就由「麥加謝里夫」統治，而「麥加謝里夫」又係哈希姆家族嘅世襲銜頭，所以算得上係侯賽因嘅地盤。


1916年6月，侯賽因發動阿拉伯起義，推翻奧斯曼帝國，同月佢響漢志地區建立漢志王國。1919年，國王侯賽因宣佈自己係「阿拉伯之王」，宣稱自己已經統一阿拉伯地區。呢個舉動觸動咗另一位想要統一阿拉伯半島嘅貴族ー伊本·沙地條神經，加上伊斯蘭教兩個聖城ー麥加同麥地那ー都位於漢志地區，為第日漢志王國嘅玩完留下導火線。


1924年3月，響土耳其宣佈廢除哈里發一職兩日後，侯賽因宣佈自己係下任哈里發。呢次徹底激嬲伊本·沙地，認為侯賽因嘅舉動唔符合伊斯蘭教嘅傳統同教義，叫班穆斯林對漢志發動「聖戰」。另一方面，英國因為多次同漢志傾唔埋，就轉為支持伊本·沙地。


1924年8月，伊本·沙地正式出兵打漢志。伊本好快就打下大半個漢志，侯賽因響貴族、生意人等等嘅壓力下，被迫讓位畀大仔阿里。同年10月，麥加淪陷，阿里走難到吉達。最終響1925年12月，吉達都淪陷埋，阿里走佬到伊拉克，漢志王國玩完。


，又叫廣州近代史博物館，係中國廣東省廣州市嘅一間革命歷史博物館，喺越秀區烈士陵園嘅西門南邊冇幾遠嗰度。佢重係廣東省同廣州市嘅愛國主義教育基地同埋廣州市嘅黨員教育基地。呢間建築係由1909年9月份嘅廣東諮政局演變而成嘅。


喺1909年9月，嗰時清政府諗住整憲法出嚟，結果就揀咗喺而家嘅烈士陵園嘅西門南邊冇幾遠嗰度起咗間廣東諮政局出嚟。就喺呢兩年入面先後提過同彈劾官吏、社會治安、教育同工商有關嘅147件議案。喺1911年11月嘅武昌起義之後，廣東入面各個界嘅代表就喺呢度搞集會宣佈脫離清政府而成立咗廣東軍政府出嚟。


喺1925年9月底到1926年12月，呢度曾經變咗中國國民黨中央執行委員會嘅地區。嗰時國共兩黨入面好多位出名嘅人嚟過呢度做嘢或搞活動。喺1926年，中國國民黨第二次全國代表大會、第三次全國勞動代表大會、中國國民黨政治講習班同埋婦女運動講習所、華僑運動講習所、及中國國民黨廣東省第二次代表大會等一系列好緊要嘅大會就喺呢度開過。


呢間嘢係一間中西合璧嘅羅馬式議會建築，入面有主樓、石拱橋同埋荷花池。其中主樓嘅佔地面積有2500平方米，間樓有兩層樓高，屬於磚木、鋼樑柱結構，而大門就係弧形門廊，中間重整咗4條歌德式柱。呢度之前有條去中山三路嘅大門，但係喺1998年嗰陣拆咗。


而家出入博物館都係喺陵園西路嘅細廣場入面條路仔先至可以入到去，或者係兜烈士陵園嘅正門或西門入去都得。而廣東革命歷史博物館同廣州近代史博物館都喺同一間嘢入面。而呢間嘢嘅牌上啲字係由1959年嗰時嘅葉劍英嚟負責寫嘅。


復活蛋係慶祝復活節嘅時候經過特別裝飾嘅蛋，傳統上一般係用經過染色嘅蛋類，現代嘅習慣通常係用蛋狀嘅朱古力代替。彩蛋會預先收埋，之後畀啲細路搵返出嚟。復活蛋係復活節嘅象徵性物品，係表達友誼、關愛同祝願嘅方式。


學校喺1958年8月成立，初期喺海珠區工商聯主辦嘅廣聯中學，校區喺而家嘅同福中路303號。1966年因文革爆發，受破四舊浪潮影響而改名做廣州市紅太陽中學，但時隔兩年，經廣州市人民政府批准而改名做廣州市第98中學重畀咗廣州市教育部門睇實。


李明憲，係香港中韓混血男藝人，香港出世，細個喺日本大阪長大，之後到韓國讀大學，畢業後喺韓國做過模特兒，2009年參加香港亞洲電視《亞洲星光大道》而做咗香港藝人，先後做過亞洲電視同無綫電視藝人，之後主要拍電影。


2016年7月28號，李東昇「策略性」退出本土民主前線，拍住青年新政梁頌恆出選2016年香港立法會選舉新界東選區。本土民主前線發起人黃台仰指出，李東昇係本土民主前線第三把交椅，同青年新政合作加強市民同本土派支持者嘅信心。


候任行政長官辦公室，係為香港特別行政區候任行政長官而設嘅一個臨時辦公室，以準備政府換屆嗰陣交接順利為主要目的。依家嘅候任行政長官辦公室位於香港中環下亞厘畢道中區政府合署西座12樓，響2012年3月26日至6月30日期間運作。


2008年之前，呢間學校係叫廣州市第一商業中等專業學校，佢同廣州市第二商業學校、廣州市貿易學校三者都係獨立營運。2008年，廣州地區嘅中等職業教育調整，三間學校合併成廣州市商貿職業學校。2010年10月成立咗同名嘅家長學校。


1969年6月7號，約阿金王子響哥本哈根哥本哈根大學國家醫院出世，係時任丹麥女王儲瑪嘉烈二世同佢老公亨里克嘅第二個細路。同年7月15號，佢響奧胡斯大教堂接受洗禮，係第一位響哥本哈根以外受洗嘅皇室成員。


響1974年至1978年，約阿金一直響皇宮接受教育。七歲開始響哥本哈根嘅Krebs' Skole小學返學。1982年至83年畀人送去法國諾曼底嘅École des Roches寄宿學校。1986年響海勒魯普高中畢業。


1992年修讀丹麥皇家軍事學院預備役軍官課程，並升做上尉。1993年響Den Classenske Agerbrugskole Næsgaard 完成農業經濟學研究課程。響1993年至1995年期間到馬士基集團打工，並先後到過香港部同法國部實習。


2019年夏季，約阿金接受法國國防部長科倫斯·帕爾利嘅邀請，入讀法國軍事學院最高級別嘅軍事教育項目，又帶埋老婆瑪麗王妃、同埋佢哋嘅兩個細路移居法國巴黎。佢響2020年6月26號畢業，係第一位完成全部特殊教育課程嘅丹麥軍官。


1995年11月18號，約阿金王子宣佈同亞歷珊卓·基斯蒂娜·曼利結婚，婚禮響水晶宮到搞。文雅麗嘅老豆係有住英國、中國、波蘭同奧地利血統嘅香港前銀行家李察·尼格爾·曼利。兩個人係響約阿金到馬士基集團香港部實習嗰陣認識。


佢地有兩個仔，分別係1999年出世嘅尼古拉王子同埋2002年出世嘅菲力士王子。2004年9月，約阿金宣佈佢地已經分居，傳媒一般認為係兩個人性格唔夾而引致。最終佢地響2005年4月8嘅正式離婚，離婚後兩人共享仔女嘅監護權。


梁喺2003年考過會考，但係得 1 分，中文得 F 。中五畢業之後，佢做過好多份兼職，有零售、餐飲、客戶服務等等，又喺一間遊戲雜誌到做過編輯。去到2008年，佢轉職做船務文員，負責處理單據同報關出貨等等。


2016年底，梁喺社交網站發表一部改編自日本著名漫畫《叮噹》嘅小說《我是技安，今天我出席了大雄的葬禮》，被傳媒形容係「突破原有嘅框架」，唔單止令專頁「Like」數大增，更成功吸引到嚟自台灣、馬來西亞等地嘅網民支持，甚至吸引港台傳媒密切關注劇情進展同報道。


踏入2020年，武漢肺炎喺全球爆發，梁因為香港政府推行「限聚令」等等減少社交接觸嘅措施同法例而無法舉辦教開嘅寫作課程，令佢嘅收入大受影響。香港本土疫情反覆，2020年香港書展宣佈延期，更令原本線下簽書會改到網絡平台到進行。


2017年9月底，有傳媒報道指梁嘅 Facebook 帳戶收到警告，指有一則帖文嘅內容違反 Facebook 使用條款，而警告訊息亦指出之後再犯嘅話會凍結戶口。事後梁喺 fans 專頁發佈帖文，表示「藍橘子」呢個名可能會喺平台上消失，個帖一出即刻引起網民熱烈回覆。


曾大屋遊樂場，香港公園之一，遊樂場之一，喺沙田沙角街，另兩邊為大涌橋路同獅子山隧道公路，曾大屋隔離，英文叫Tsang Tai Uk Recreation Ground。行政上歸沙田區。設施有草地球場、籃球場、網球場、羽毛球場、排球場、戶外乒乓球檯，以及十一人造草地足球場。


Metrolink係一個喺南加州運行嘅通勤火車網絡。1991年由南加州地區鐵路管理局成立，1992年開始服務。1990年至到1993年，喺托皮卡和聖大菲鐵路公司，南太平洋鐵路公司同聯盟太平洋鐵路公司攞到跟踪同其他財產嘅收費權、地役權、經營或通過權。


Metrolink路線包括文圖拉縣、洛杉磯縣、聖貝納迪諾縣、河濱縣、橙縣同聖地牙哥縣。其中文圖拉縣線會經過Bob Hope 機場，係嗰個機場重要嘅對外交通。佢喺洛杉磯聯合火車站連接住洛杉磯縣城市交通管理局嘅地鐵站，美鐵嘅太平洋Surfliner號、海岸星光號、西南行政官號同埋日落界限號。


《巷弄台北》，係香港NowTV製作嘅旅遊節目，目的係帶觀眾離開香港急速的步伐，悠閒地遊走臺北大街小巷尋寶，發掘一啲遊客普遍唔會注意到嘅臺北魅力。主持係岑樂怡，節目2015年4月13號逢星期一晚10點30分，喺now 101台播出，總共有13集。


頁岩係種石，顧名思義，具有同其他沉積岩唔同嘅層狀結構，代表佢曾經受到恆定施壓。安靜嘅水體例如三角洲、潟湖等，都係形成頁岩嘅理想環境。所以，佢係自然界中一種常見嘅碎屑沉積岩。成份可以有好大變化，但主要由粘土同粉砂質地的幼細顆粒物質組成。


LGOC B型係英國一款由London General Omnibus Company/Associated Equipment Company出嘅一款巴士，1910年推出。佢被認為係英國第一款大量生產嘅巴士。


爵祿街位於新蒲崗工業區西部，1950年代尾先至出現。家下新蒲崗工業區本身係啟德機場停機坪一部份，爵祿街就係起喺曾經畀好多國際組織認定為全球最危險跑道之一嘅舊13／31跑道上面，該跑道唔用之後起嘅街道因而攞「著陸」嘅諧音命名為「爵祿街」，有飛機降落嘅意思。


三位一體嘅支持者指聖父、聖子、聖靈係共用上帝個名。一啲經文亦都被人覺得係隱含三位一體嘅思想，教父同護教士加以立論同宣講。經過漫長嘅紛爭加上逐漸發展，「三一論」將三位一體嘅神學思想體系化，詳細闡述咗有關三位一體呢個信條嘅教義，亦避免咗將天主陷於形態論或者三神論嘅極端，保護三位一體嘅神學思想留存。


麥子樂係前香港無綫電視同香港電視網絡男藝員。佢參加2004年第18期無綫電視藝員訓練班入行，之後主要拍電視劇，代表作包括《雷霆掃毒》嘅陳家俊。2012年佢轉投香港電視網絡，代表作包括《夜班》嘅陳浩揚。


夏威夷薄餅係種意大利薄餅，雖然叫「夏威夷」，但起源自加拿大，由希臘裔加拿大人 Sam Panopoulos 喺1962年發明，特徵係用菠蘿粒、火腿粒、番茄醬同芝士做餡。由於意大利傳統上唔會用又甜又多汁嘅菠蘿做薄餅餡，所以呢種薄餅款式有時會引起爭議。


中國民主社會黨，係中華民國嘅一個政黨，簡稱民社黨，由中國國家社會黨月中國民主憲政黨1946年喺上海市合併組成。喺大陸時期曾參同制憲，並喺1949年隨中華民國政府搬去臺灣。喺戒嚴時期，民社黨曾經係中華民國三個合法政黨之一，初期雖然重有些小影響力，但因內部派系林立，外受中國國民黨分化控制，同中國青年黨等在野黨派並無法有效制衡執政黨。


1980年代後期黨禁解除後，部份黨員相繼分裂另組政黨，而具有一定影響力嘅台籍人士就轉入民主進步黨。1990年代初，中華民國國會全面改選後，民社黨更徹底失咗席次、並迅速泡沫化，而家喺臺灣政壇已經冇實質影響力。


戰後復員，佢申請副導演牌照但被拒絕。於是，佢扚起心肝用自己方法拍戲，又繼續用「梅維爾」做藝名，以巴黎為基地獨立製作電影。受1930至1940年代美國犯罪電影嘅影響，佢建立簡約嘅黑色電影風格，拍出名作如《線人》、《獨行殺手》、《劫寶群英》，令阿倫狄龍、尚保羅貝蒙多嘅演藝事業更上一層樓。


處女作《海之沉默》一鳴驚人，後來畀人認定佢係法國新浪潮先驅。佢嘅作品以精確出名，善於喺戲劇氣氛之中探討人性同埋人嘅闗係，而對白少、氣氛凝聚喺佢作品獨有風格。梅維爾喺實景拍攝嘅先驅，而且佢嘅獨立製片方式，對法國新浪潮影響好大，又啟發尚盧高達喺《斷了氣》中用「跳接」手法剪接。


文學同埋詩歌經常將愛情寫成令人瘋狂，而且醫學界亦都採取咗類似嘅方法。根據希波克拉底醫學嘅觀點，充滿激情嘅愛情幾乎會消失或者變成「憂鬱嘅愛情」，呢種情況會令人沮喪同埋悲傷。當中熱情嘅愛係指「蜜月期」中嘅愛，通常係啱啱開始，但喺一兩年之後就會消失。


對相思病嘅科學研究發現，戀愛中嘅人所經歷嘅事情同埋可卡因等毒品所引起嘅狀態非常類似。喺大腦入面，某種神經傳遞素利用咗大腦十二個不同區域，從「愛」或者「墮入愛河」中引起嘅高潮感。呢啲神經遞質觸發咗同苯丙胺相同嘅感覺。


就算相思病喺患者嘅感受中好普遍，但係心理學家唔會向精神科醫生轉介「相思病」。噉係因為相思病所常見嘅症狀往往同其他心理疾病有關，所以成日被誤診，亦有可能認為呢種精神狀態都係好基本嘅問題。但係，如果一個人處於相思病時唔去尋求幫助嘅話，噉樣係非常危險，因為普遍嘅人都知道愛情係能夠令人冇命。


Len Bowers教授喺佢嘅《心理疾病的社會本質》呢本書入面提出咗樣嘢，就算「精神病患者」嘅大腦入面存在住生理上嘅差異，但喺符合呢種差異之前，仲要符合埋其他幾個嘅條件。所以，可能有好多精神疾病永遠都唔會有足夠證據去證明。


喺2005年，愛同相思病嘅研究人員弗蘭克·塔利斯登咗一篇文章，佢建議醫學專家應該係時候要重視相思病。相思係指發生喺一個人身上，代表住「真實、瘋狂、深入」噉愛一個人。同樣，健康專家都認為相思病會令人出現病態，所以應該更加要重視診斷嘅過程。


威廉·莎士比亞嘅《羅密歐與朱麗葉》就寫咗有關「愛情」嘅瘋狂，以及兩個年輕而且好癡情嘅戀人感受到嘅悲傷。當羅密歐發現自己嘅愛人死咗之後，諗到永遠會冇咗佢嘅真愛嗰陣，佢就覺得好悲痛同埋沮喪，隨後佢仲自殺。


2007年4月29號下晝四點五十分，蘇菲亞響魯伯國際醫院用剖宮產呢個方法出世，係阿斯圖里亞斯親王菲臘同莉迪芝雅嘅第二個細路，而佢嘅出世由王室通過短訊公佈。佢嘅臍帶響剪咗後，同家姐莉安諾王女一樣畀人送去亞利桑拿州嘅臍帶血注冊處登記同埋儲存。


2017年5月，佢響Asunción de Nuestra Señora接受第一次聖餐，並且係響老豆阿媽、家姐莉安諾、Menchu Álvarez del Valle、阿爺環卡洛斯一世、阿嫲蘇菲亞王后、繼阿嫲Ana Togores同埋教父維丁親王康士坦丁ー阿森咁多人嘅見證下去食。


甲型肝炎病毒係一種冇外殼、單鏈嘅核糖核酸病毒，佢屬於微小核糖核酸病毒科肝病毒屬。佢係喺世界上造成急性肝炎嘅最重要病原體。喺衛生條件好嘅國家極少接觸到呢種病毒。呢種病毒抗高溫、酸鹼嘅能力非常高。佢一般通過接觸或食物同水嘅途徑傳染。


甲型肝炎潛伏期15至50日，平均28日。急性甲型肝炎可以維持數週以至數月。與其它病毒性肝炎相比，甲型肝炎比較緩同，尤其兒童嘅病狀一般比較輕，有時甚至完全冇病狀。甲型肝炎唔會轉化為慢性，因此唔會導致肝臟長期被破壞。


針對甲型肝炎可以用接種疫苗來預防或治療。以前疫苗係被動疫苗，近來亦有主動疫苗。疫苗要分三次注射入肌肉，第二次喺第一次後兩個禮拜注射，第三次喺半年後。一般完成兩至三次接種後，疫苗嘅保護力大概係6~8年。


喺接受權怡鳳談話性節目《權聽你說》嘅時候，佢話自己細個嗰陣就係一個怪人，個性內向，甚至有啲自閉傾向，所以演《破天網》嘅自閉症角色時特別有共鳴，後來佢仲做埋自閉症協會大使。另外佢又提到自己天生汗腺發達，成日成身汗，學校同學都用奇異嘅眼光望佢，搞到佢對自己冇嗮信心，久而久之開始有社交障礙。


喺2021年，黃俊雄喺電視節目《神秘嘉賓》嘅時候不點名話有一個台灣藝人欺凌佢，當時佢全程都被欺凌。黃俊雄話佢會做一啲唔專業嘅舉動，搞到佢分心，然後就好開心咁串佢話『你以為你是阿哥』，黃俊雄仲話對方講咗一啲唔尊重嘅說話，最後令佢忍無可忍大發脾氣，淚灑片場，一度驚動監製出面調解。


逸峯設有住客會所「逸峯薈Club Delight」，有兩層高，面積大約4萬平方呎，設施包括長約38米音樂泳池、宴會廳、兒童遊戲室、瑜伽室、舞蹈室、豪華3D電影院、桑拿室、音樂室、卡拉OK室、閱覽室、網絡空間等。


亞洲奧林匹克理事會，簡稱亞奧理事會，總部位於科威特，係國際奧委會授權，管理亞洲地區嘅奧運會、洲際賽事同埋國際體育賽事，並且負責亞洲地區奧運嘅發展同將佢嘅精神發揚光大嘅機構，重負責解決亞洲國家、地區之間或同其他非亞洲國家、地區之間發生嘅體育糾紛。


亞奧理事會嘅前身係1949年2月13號喺印度新德里成立嘅亞洲業餘體育聯合會，後來改名做亞洲運動會聯合會，總部設响科威特。1981年11月26號同1982年11月16號，亞洲運動會聯合會先後舉行兩次會議，決定將亞洲運動會聯合會改名做亞洲奧林匹克理事會。


第二代會徽2006年12月2號喺多哈亞運會舉行期間公佈。新會徽中間係一輪太陽，太陽上面盤繞一條龍，下面環繞一隻鷹。代表亞洲嘅團結。而會徽下面有國際奧委會嘅會徽同「Olympic Council of Asia」字樣。


華僑領袖陳嘉庚先生喺1940年12月返咗中國後，提出要辦學校嚟紀念佢嘅教育功勞，1942年12月16號喺韶關樂昌武平鄉一帶成立咗間學校。開辦初期嗌過國立第二僑民師範學校，1946年1月為咗避開日軍而搬到廣州荔灣區西村西增路嘅美華中學入面辦學，但維持咗半年又搬到而家大崗元一帶，重改名做廣東省立第一師範學校，隨後又改名做廣州市第二師範學校。


1948年，受到物價飛漲同通貨膨脹影響，加上校方領導多次貪污，令伙食出現山窮水盡嘅地步，校方見到噉而開搞義賣同拍賣活動而震驚咗全廣東。1949年5月俾教育廳通令，要提早考試而宣佈解散學校直到學年結束為止。


羅蕙錫，初名兒只，字明順、號晶月，朝鮮漢城府出世，係韓國獨立運動家兼政治人，有名女性畵家詩人，作家，女性主意運動家。韓國初女性主意運動領首一人。喺韓國做早期的女性主義運動家, 家父長制同權爲主意批判之有名。


《瑪麗皇后》係一套2006年上畫嘅美國古裝電影，由蘇菲亞·哥普拉執導，姬絲頓·丹絲、積遜·舒華薩曼、露絲·拜恩同占美·杜倫等主演。套片大致以安東妮亞·菲莎所著嘅歷史傳記《瑪麗·安東妮之生平》為藍本，以「凡爾賽嘅殞落」收尾。


瑪麗·安東妮原本係奧地利公主，為咗政治目的同法國王太子路易聯姻，後成為法國王后。瑪麗不諳政治亦對政治毫無興趣，佢衹想着華服、享美食、同情人過舒適浪漫嘅生活。但嗰陣嘅法國出現財政危機，最終釀成法國大革命推翻咗君主制。


柳夢梅係《牡丹亭》既男主角，佢係一個典型既書生，喺《牡丹亭》個古仔裏面，佢同女主角，大家閨秀既杜麗娘，喺夢裏面相識、邂逅。醒咗之後，杜麗娘因為思念夢中情郎，而鬱鬱寡歡，最後仲死咗。杜麗娘既老豆杜寶，去淮陽升任安撫使之前，將杜麗娘葬喺後花園既梅樹下面，又修咗一座梅花庵，請咗個道姑管理。


肚腩毛，或者叫腹毛，係生喺肚腩前面嘅毛，係男性第二性徵，只係得部份成年男人有。通常係喺青春期末期或青春期完結後，當陰毛已經擴散到整個陰部後先沿肚臍至陰部之間嘅長形狹窄區生出。所以俗語有云「尻毛生上肚」，但係下一句「屌閪冇煩惱」或者「屌閪屌到老」就未必準確。


公孫恭，東漢末年到三國初年嘅人。佢亞爸係公孫度，佢係公孫康嘅細佬。公孫康曾經將永寧鄉侯嘅爵位俾咗佢。公孫康死咗之後，因為佢嘅亞仔仲好細，所以大家推舉公孫恭繼承遼東郡太守的職位。魏文帝繼位後封佢做車騎將軍、假節，封平郭侯。


2003年港澳個人遊政策實施之後，間接造成大量無香港永久居留權嘅中國「雙非孕婦」好輕鬆就可以喺香港分娩。2001至2016年，內地女子喺香港所生嬰兒總數超過32萬人。由於細路喺香港出世就可以擁有香港永久性居民身份，由此享有教育、醫療、房屋等香港社會福利，造成資源分配唔公平，引起香港社會強烈不滿，市民多次上街示威抗議。


2009至2010年，香港互聯網流行以「蝗蟲」來形容部分中國大陸人嘅行為，尤其是高登討論區。2012年初，由於D&G禁止香港人攝影風波及孔慶東辱罵港人事件，加劇香港同中國之間積壓已久嘅矛盾。有網民集體籌款登報反對雙非孕婦喺香港分娩。


星加坡亦有網民用「蝗蟲」來形容來自中國嘅移民，主要批評佢哋普遍自大無禮、唔尊重當地文化、唔遵守當地秩序、同本地人爭福利同工作機會等等。尤其是喺「中國留學生批評星加坡狗比人多」、「中國富豪駕駛法拉利肇事」等事件發生之後，星加坡網民廣泛使用蝗蟲論。


無厘頭鳩芝麻糊係響廣東佛山一間賣芝麻糊嘅檔口，位置響佛山順德杏壇鎮逢簡村高翔坊東邊街，因為個騎呢嘅舖名加埋事頭婆「貞姨」講嘢嗰陣鍾意夾啲粵語粗口而出名，尤其係個「鳩」字，攪到間舖響網絡爆紅不特止，事頭婆仲畀一柞網友封為「網紅」。


1960年代，吳偷渡到香港，試過住寮屋，賣血，經介紹喺酒樓夜總會樂隊演出，又為電影配樂。1974年移民星加坡，出任人民協會華樂團指揮。1977年，香港中樂團公開招聘職業樂師，吳大江受聘成為創團音樂總監同指揮。


期間佢著手將香港中樂團改成職業樂團，措施包括招聘樂師，定期練習，安排樂團到海外演出，並且制訂樂團座位標準。佢又實施委約創作制度，以合約形式邀請作曲家創作新曲，中樂新曲數量從此大增。1985年5月，佢約滿後離職。


前香港中樂團成員鄭學仁，曾經跟吳大江修習樂理同作曲。鄭為報知遇之恩，花咗3年幾，走訪吳大江嘅親友同僚，卒之寫成《吳大江傳》，超過30萬字。2006年，《吳大江傳》由香港三聯書店出版。呢本書對於瞭解吳大江本人同香港中樂早期歷史都幾有意義。


劇中嘅主角小露寶係一間機械人學校嘅學生，呢間學校專門訓練啲機械人學生成為人類嘅好朋友，因應每個學生嘅本身設計嘅特點嚟到幫助人類嘅日常生活、建設社會，每次返學嘅時候，鋼鐵老師就會因應學生喺人類社會上所貢獻過嘅事而畀分數，差得好緊要嘅就得最低嘅零雞蛋，而做得好好得到一百分滿分嘅學生重會獎一個心心貼紙擺喺個身上，作為可以成為A級機械人嘅模範標誌。


佢喺頭一二年班嘅時候寄居喺姓大山嘅屋企入面同大山家嘅人一齊生活，而到咗第三年就寄居喺姓小川嘅屋企。因為佢嘅大懵加上衝動嘅性格，於是成日帶畀寄居家庭同埋週圍嘅人好多麻煩，亦因此佢成日都係得零分，雖然佢有一班好好嘅同學仔，有啲咩事都會出手幫佢，但好多時都改變唔到闖禍嘅結果。


1932年，由於宗主國英國逼令喺佢所有屬地落實禁娼政策，時任香港總督貝璐宣佈，嗰年6月30號之後，所有西洋娼妓唔可以再做生意。不過由於華人娼妓嘅人數有成一萬，即時停業會對社會造成好大嘅衝擊，所以設置三年寬限期，期間原先領咗牌嘅妓女仍可做生意，但唔再發出新牌照，到1935年6月30號之後，正式全面禁娼，石塘嘴等地嘅妓寨全部執笠。


喺《IT狗》入面，呢本書由Lokman飾演嘅星之子Tony 經常手持由他親自撰寫嘅書本《大台理論》，頭頭是道咁講佢口中嘅道理。而去到2022年1月26號嘅一集，Tony甚至一路跟住佢嘅理論，去嘗試中途截糊，阻止對手公司PayPayEgg同雅典娜婚禮策劃公司，過程入面星之子Tony不停咁引述《大台理論》嘅內容，推敲事情會點發展落去，但佢口中講嘅橋段同可能性，就被認為同無綫劇集好接近。


《IT狗》嘅監製羅耀輝之後接受傳媒訪問拆解《大台理論》嘅來由，話係導演同編審一齊諗出嚟，好早劇本已經有，用嚟配合Tony星之子嘅角色上面，因為佢係個好講理論、好自信嘅人，咁樣件事會好好玩。至於被問到係咪揶揄無綫電視橋段老土，佢就話係喜劇效果，希望活化大台常用嘅橋段。


青田路係香港新界屯門北部一條主要道路，東接屯門公路近井財街，西接田景路同鳴琴路交界。青田路係屯門公路去良田區主要引道，揸車可以嚮震寰路交匯處轉去大興邨同建生邨，亦可以嚮青田路西末段轉去良景邨同田景邨其它地方。


日日日係日本嘅輕小說作家，近畿地方奈良縣人，2005年出道，初期寫過狂亂家族日記嘅作品而出名。出道期間攞過第1屆碧天社戀愛小說大獎、新風舍文庫大獎、第8屆角川学園小說大賞優秀獎同埋第1屆MF文庫J新人獎等獎項。


佢執政十一年改咗埃及嘅經濟同政治發展方向。1970年10月15號喺納薩死之後繼任總統。1973年10月，同埋敘利亞發動十月戰爭，摧毀以色列條巴列夫防線，成為埃及人心目中嘅英雄。1978年9月，美國參與下，同以色列總理貝京喺華盛頓簽《大衞營協議》，同年得諾貝爾和平獎。


班拿貝響阿爾巴非提顏曼莎La Cueva出世，老豆係律師荷西·班拿貝·伊賓尼斯，有兩個都係做球員嘅兄弟安東尼奧同馬些路。後嚟全家搬到馬德里，班拿貝入讀阿方素十三世皇家學院，響個度第一次接觸足球。後嚟畢業於中央大學法律系，但佢從來冇做過律師。


響14歲嗰陣，佢加入馬德里F.C.嘅青年軍拉法布里卡。雖然佢出身守門員，後嚟慢慢轉打中場同前鋒。響佢同屬馬德里F.C.嘅兄弟馬些路嘅建議下，班拿貝最終司識前鋒。兩年後，佢成為馬德里F.C.嘅正式球員，憑住強硬嘅球風成為馬德里F.


1920年至1921年期間，班拿貝短暫過檔到馬德里體育會，代表過馬體會上陣一次。不過由於西班牙足協規定球員唔可以同時代表兩支球隊比賽，所以佢冇耐又返到當時畀西班牙國王阿方素十三世授予皇家稱號、由馬德里F.


1926年，班拿貝正式退役。佢14年內上陣51場，入46球，成為皇馬當時嘅最佳球員。退役後，佢依舊留響皇馬，加入皇馬董事會做Director，又曾經出任代表同助理經理。1936年至1941年期間出任皇馬嘅領隊。


1944年6月，班拿貝請咗一筆貸款嚟買查馬丁球場周圍嘅地，又請嚟建築師，最終響1947年起好咗，叫新查馬丁球場。呢個球場成為皇馬嘅主場。後嚟為咗紀念班拿貝嘅貢獻，呢個球場響1955年改名叫「聖地牙哥·班拿貝球場」。


本身迪史提芬奴已經打算同巴塞隆拿簽約，但班拿貝唔想放棄，加上皇馬同政府關係密切，最終響1953年簽入迪史提芬奴。迪史提芬奴、法蘭西斯高·亨托、莫洛尼、米基爾·文奴斯、雷蒙高帕、普斯卡斯·費蘭奇、納薩等出名球員都係由佢簽下，而且都成為皇馬嘅主力。


晚年，佢住響華倫西亞阿利坎特省，雖然佢繼續出任皇馬主席，但由於身體開始唔得，佢叫董事會快啲搵接班人。1977年8月，佢因為肚痛而畀人送去醫院，證實係腸梗阻。手術好順利，不過醫生發現班拿貝有癌症。1978年5月，佢被證實有肝臟併發症，最終響6月2號上晝6點15分過身，終年82歲。


魔法少女係日本漫畫、卡通、小說同電子遊戲一種女仔角色，通常有變身同法術道具，如神仙棒、寶石盒之類，伴隨寵物仔形角色指導，以變身同法術解決問題，或者對抗邪惡，打走妖怪。唔少亦以愛情故事穿插。香港等唐人地方，早年亦冠以仙女嘅說法。


魔法少女雛型，可追至一九五三年漫畫藍寶石王子，化身男子又得，女子又得。接住一九六二年漫畫小魔鏡，以魔鏡仔為法術道具，可以化身為乜都得。而卡通呢，就係一九六六年，魔法使莎利，香港當時譯名小仙女，卡通取材自一九六四年美國電視片集歡喜冤家。


到咗1970年代，有卡通就生出咗魔女子嘅講法，由一九七二年仙女青萍，以及一九七四年仙女下凡帶動。一九八〇年，小仙女麗寶，日文名為魔法少女ララベル，係日本首部以魔法少女稱呼卡通。八十年代，又有兩部小學生變身長大成人嘅形態，分別為皮樂一九八二年甜甜仙女，同一九八三年嘅我係小忌廉。


甜甜仙女開始咗寵物仔角色伴隨。我係小忌廉亦為完整魔法少女典型，而且甚為成功，原本對象為女仔，發覺亦好多男人睇。此後皮樂創造一系列魔法少女卡通，魔法少女題材大為流行。一九九一年美少女戰士，一九九六年百變小櫻，二〇〇四年光之美少女，二〇一一年魔法少女小圓，代表住各年代魔法少女演變。


魔法少女興起，同日本女子解放，社會上女子影響力大升，以及男女平等有關。女人進入各行各業，亦生出新嘅題材。另外，亦有多方面營銷策畧有關，推廣歌手，玩具產品等。我係小忌廉亦為歌手太田貴子出道之作，真實出道歌手扮演卡通中出道歌手。


呢套劇嘅演員班底同造型，都同《宮心計》非常相近，兩者都以唐朝做背景，當時甚至有啲媒體形容佢係《宮心計2》。不過，《公主嫁到》係一套喜劇，而且故事同《宮心計》完全無關。但係《公主嫁到》入面亦的確將《宮心計》嘅插曲《風車》進行咗一啲二次創作，喺故事入面用嚟諷刺包括佘詩曼在內嘅一班刁蠻公主。


秦二世元年七月，楚人陳勝同吳廣揭竿而起，開始發動大澤起義。秦國少府章邯出兵鎮壓，平定戰事。佢響定陶之戰殺死項梁，一路向北。與此同時，地方群雄四起。人人意欲逐鹿中原，誓言一統天下。不過佢哋畏於秦軍嘅兵力，不敢造次。


裝置藝術係一種場域特定嘅藝術形式，通常有時限性，整到睇作品嘅人會置身其中，睇作品嘅人同件作品互動，又或者件作品同現場環境互動，而所謂裝置係指喺現場擺或者裝置一啲嘢，以達致藝術表達嘅目的，呢啲嘢可以係個藝術家自己整，又或者係買或者執返來嘅嘢都得，但係成個擺設嘅格局一定要改變現場環境，唔係就唔算係裝置藝術。


藍月通常係指同一個月份有第二個望月，每隔2到3年會出現一次，原因係一個月相循環大約係29.53日，而一年大約有365.25日，換言之一年唔止有12個月相循環，而係有12.37個。多出嚟嘅日子到兩三年後就累積成一個月相循環。


親王國亦係歐洲封建制中嘅一種封地，英文為Principality / Princedom，其統治者稱為親王，字義為「元首」。喺某啲國家親王係皇帝或國王嘅仔，或其爵位嘅世襲繼承人。不過，一啲主權國家，如摩納哥、安道爾、列支敦士登，其元首喺中文常被譯為『大公』。


因語言唔同，中歐同東歐嘅一啲封國嘅譯名喺中文、英文中有既可譯作『親王國』又可譯作『公國』。歷史上嘅親王國仲有阿爾巴尼亞親王國、班都斯親王國、沿海克羅地亞親王國等。一啲近現代私人成立嘅未被普遍承認嘅國家都使用親王國為名，如西蘭親王國、赫特河親王國、塞波加親王國、馬爾堡親王國、弗里多尼亞親王國。


喺文化大革命嗰陣，呢條路重同西邊嘅時敏路、如意坊嘅東邊都合埋咗，嗌咗「新風路」呢隻名，不過到咗1982年，呢條路就重新改返原嚟之前嘅名，啫係依家嗌「多寶路」，不過時敏路同如意坊嘅東邊嗰兩條路就冇再畀返之前嘅名喇。


香港官報，即今日香港憲報裏面，佢署名 CHARLES ST. GEO. CLEVERLY，唐字寫做基化厘。1854年8月24號，佢代經歴司賣羣帶路西便啲地，孖剌煤倉到水師粮倉嘅地畀人起屋。之後重幾次拍賣 。


基化厘喺愛爾蘭County Cork嘅Kiilworth出世，不過相信佢唔係愛爾蘭本地人，因為佢遺囑有講佢祖籍英格蘭Middlesex裏面 South Kensington嘅Collingham Place 。


喺以前嘅舊社會或者係現今某啲發展中國家，隨時喺街度見到一啲拎住擦鞋箱，膊頭搭住條毛巾嘅擦鞋從業員，當中以細路仔最多，只要畀少少錢就可以將對鞋擦乾淨，好多要趕住去飲或者要見客嘅人，有名流紳士商行大班，亦都有普通打工嘅白領一族，當喺街度聽到有人大叫「擦鞋！


擦鞋者嘅謀生工具好簡單輕便，基本上會有一個簡陋嘅木箱，入面裝住有幾種顏色嘅鞋油、鞋蠟，重有鞋刷、海綿…等嘅用具，再加上一塊抹布用嚟打蠟，因為咁輕鬆方便，佢哋搵食就可以好流動，去到邊度都可以開工，尤其是喺一啲大酒店西餐廳附近，嗰度分分鐘有好多商賈大班紳士淑女出入，遇着啲闊佬手鬆鬆隨時有多啲貼士醒，到時咁多同行喺度爭生意，要第一時間搶到個闊佬客就梗係要跑得快，再講萬一俾人趕嘅時候要散水都唔使雞手鴨腳執餐懵，走鬼都快啲。


喺1986年，香港知名男填詞人黎彼德填咗一首名為《擦鞋仔》嘅歌，將擦鞋呢種意識形態生鬼咁表現喺歌詞上面，令聽嘅人會心微笑。呢隻歌係由香港著名男歌手許冠傑所主唱，作曲人係香港男作曲家倫永亮，收錄喺許冠傑嘅個人專輯【熱力之冠】入面，由新藝寶唱片有限公司發行。


呢次演唱會對張學友嚟講係個意外驚喜，完成「1/2世紀演唱會」後，佢成日懷疑自己重可唔可以再做呢種又唱又跳嘅表演。喺評估過體力同身體狀況後，佢決定再挑戰自己，希望將過去一啲留給自己印象深刻嘅經典表演，無論係歌曲、舞蹈或者一啲場面集合整理後，喺呢次演唱會嘅舞台上重新呈現一次，重希望呢次演唱會日後可以成為「經典」留喺大家心目中。


1991年1月，修改咗《星加坡共和國憲法》，規定總統要由直選選出。直選總統出現顯示出星加坡憲法同政治嘅大改革。總統擁有對國家儲備金同公務員嘅否決權，有權審查內部安全法令同維護宗教和諧法令嘅執行，同埋可以調查貪污案。


十日嘅宣傳期應該係周圍都貼滿政綱之類嘅「君子之戰」，但係蔡錦耀偏偏用盡「千方百計」叫佢嘅支持者絕對唔好投票畀佢。而佢喺電視出現嘅次數就只有兩次，甚至喺投票嗰日話王鼎昌先係更好嘅總統人選。但係即使係咁，蔡錦耀都攞到41.


岩田聰喺1959年12月6號喺日本北海道札幌出世。細個鍾意搞遊戲開發同研究電腦程序，到中學鍾意整各種電子遊戲控制器件。其中佢用咗電子計算機發明咗幾部簡單嘅數字遊戲畀其他學生一齊睇同玩。去咗東京工業大學讀書之後揀咗計算機專業，加上佢鍾意遊戲，所以好快加入遊戲界，但未完成學業就到HAL株式會社做兼職遊戲程序師直到1982年轉正為止。


雖然岩田聰係遊戲發燒友，但屋企人反對佢加入遊戲界。直到佢入咗公司半年之後以自由創作家嘅身份幫NCL株式會社寫咗好幾個遊戲，包括咗開放高爾夫同打氣球大戰呢啲出名嘅FC遊戲。岩田聰入咗HAL一年之後開始同其他人搞開發軟件兼出咗好多任天堂遊戲，嗰時幫任天堂公司嘅影響力範圍發展到全球各地。


岩田聰喺2014年6月公開話自己有膽管癌，經手術後休養，喺2014年10月嘅經營方針說明會重新見面。但2015年7月11號，岩田聰因月初膽管癌復發，喺京都市左京區嘅京都大學醫學部附屬病院死咗，終年55歲。


崑山科技大學，全銜係財團法人崑山科技大學，簡稱崑山科大、崑科大，喺臺南市永康區崑山里崑大路，面積22.3483公頃。喺1965年4月29號經教育部核定為「崑山工商專科學校」。2000年奉教育部核定改名為科技大學。


遊戲係以三維立體的模式呈現，等遊戲中嘅嘢顯得有真實感。而遊戲中嘅情節會不斷增加，用「代」同「章節」做單位來增加新地區、人物同埋主線任務。另外遊戲中嘅圖形使用者介面同微軟Windows作業系統嘅好相似，等玩家可以簡化工作同使用快捷鍵等等嘅工作。


喺商業嘅角度嚟講，瑪奇係建立喺一個混合增值模式之中，等玩家可以免費玩，但係需要受到一定嘅限制。因此玩家可以喺便利店或者遊戲店買一啲遊戲點數，以享受一啲便利嘅服務來解除某啲限制。而家遊戲喺南韓、日本、香港、中國同美國公開營運。


廣州版喺2018年6月尾出街，係繼港澳、上海、臺北後嘅第四個大中華地方指南。米芝蓮指南發佈前嘅宣傳等係由廣州市旅遊局同米芝蓮公司一起搞，政府預算出近五十萬請米芝蓮整廣州旅遊定製版嘅廣州米芝蓮指南，包埋搞宣傳等 。


首版嘅廣州米芝蓮指南未有使用粵語譯名「米芝蓮」，而係照用北話譯名「米其林」。另外，佢初頭嘅宣傳project句口號係「米到羊城」，粵語諧音就係「咪到羊城」，英文名就照搬北話拼音而唔用返Canton，一出街陣畀唔少網民批評，畀傳媒稱之為「公關災難」。


米芝蓮11月12號喺廣州白天鵝賓館舉行典禮，推出咗全球第一本米芝蓮粵菜指南，覆蓋亞歐、美國及義大利等15個國家，共收錄咗291家優質餐廳，其中78間係米芝蓮星級餐廳、62間必比登推介餐廳，同埋151間米芝蓮餐盤餐廳。


1919年，嚴修、張伯苓喺天津創校，係間私立大學，初頭設文、理、商三個學系，之後擴充做綜合大學，二戰期間校舍畀戰火整爛，同清華大學、北京大學一齊搬到昆明，合組國立西南聯合大學，戰後返走原址復校，改做國立。


ARexx 係用喺 Amiga 嘅 Rexx 語言嘅實現版本，由 William S. Hawes 喺 1987 年編寫，具有超出標準 REXX 工具嘅許多 Amiga 特定功能。同大多數 REXX 實現版本一樣，ARexx 嘅一種解釋型語言。


花地灣站嘅站廳分開咗南北兩個。由於佢嘅月台用咗敞開式設計，所以兩個站廳嘅免費區冇連埋一齊。而收費區有好多部樓梯往返月台都得。但係專用𨋢喺車站北邊嘅免費區入面，乘客如估有需要嘅話，可以向車站嘅工作人員查咗車飛之後嚟協助用。


呢個站嘅人流都麻麻地。由於車站附近冇幾遠就係啲城中村，加上附近有兩個專業批發市場，所以除咗D出入口同C出入口嘅人流比較多之外，另外嗰兩個出入口嘅人流比較少。呢個站主要係畀附近嘅居民同啲城中村嘅人，重有兩個專業批發市場運貨嘅人嚟用呢個站。


會幕或者叫「聖幕」，意思係「居住地」，又叫做會議帳篷，係以色列人從出埃及直到征服迦南期間用既便攜式住所，亦都係神會見以色列大祭司既地方。摩西喺西奈山受指示，同以色列人一齊建造同埋運輸會幕，穿越郊野，同埋之後征服應許之地。


英文既 tabernacle，源自拉丁文既 tabernāculum，意思係「帳篷」或者係「小屋」，係古羅馬宗教嗰度，佢係一種儀式用既結構物。 喺希伯來文，mishkan 既意思係「居住」、「休息」或者「住所」 。


喺後續既歷史，約櫃同埋契約分開咗。約櫃俾非利士人攞走之後，掃羅王將會幕搬咗去佢既家鄉基比亞附近的諾布，但係喺佢屠殺咗嗰度既祭司之後，會幕又俾人搬咗去基遍，一座耶和華既聖山嗰度。就喺大衛將約櫃搬去耶路撒冷之前，約櫃係喺基列耶琳嗰度。


通常仲有一盞長明燈或者燭台，會放喺原始燭台大約既位置，代表永恆之光，喺儀式期間會點著。猶太教堂既中心係一個高咗啲既講台，叫做比馬，係誦讀妥拉既地方，相當於會幕既祭壇，上面獻有香同埋動物祭品。喺主要節日既時候，祭司會聚集喺會堂前面，祝福會眾，好似佢哋既先輩亞倫祭司喺會幕嗰度一樣。


曼達、曼迪、馬什卡納或者叫做貝絲·曼達，意思係「知識之家」，係一座曼達安教建築物，係曼達安教既社區中心，亦係曼達安教信徒既崇拜小屋同埋禮拜場所。 曼達安教係一個諾斯底主義既宗教，有強烈既二元世界觀。佢哋認為施洗約翰係最後一位先知，佢哋拒絕承認亞伯拉罕、摩西同埋耶穌既先知地位。


，簡稱PEGI，係歐洲嘅自我監管協會之一，2003年4月9號由歐洲主動軟件聯邦考慮到電子遊戲出現鹹濕或血腥、暴力、嗌交、打交、粗口等一系列暴力嘅拗數而成立，主要職責係監管啲電子遊戲嘅年紀同內容嘅分級。


日本醫生近藤誠主張癌症去到確診嘅時候，化療只係毒害自身同埋嘥錢。有好多網上關於癌症嘅醫療假資訊，同埋關於醫療假資訊學術研究都提到近藤誠。日本醫學界初期採取無視嘅做法，令佢嘅言論影響越來越多人，久而久之亦有人開始反駁佢。


中國醫生楊永信曾經鼓吹用電休克治療去醫上網成癮，而且期間唔使用任何肌肉放鬆或者麻醉藥。佢當時一度得到好多中國官方媒體嘅吹捧，形容佢係對抗互聯網上癮嘅英雄。但佢嘅做法，後嚟被發現會引起好多心理問題。除咗楊永信自己發佈無根據嘅醫療假資訊之外，亦有學者認為中國官方媒體嘅吹捧，亦有份造成有關醫療假資訊嘅傳播。


香港親中派立法會議員蔣麗芸喺2020年1月29號喺個人Facebook專頁貼咗一條嚟自廣州廣播電視台《G4出動》嘅片段，提議市民可以蒸口罩消毒。但佢呢個建議，引嚟港大感染及傳染病中心總監何栢良炮轟，話影片係假新聞，內容大錯特錯兼害死人。


何又舉例話，喺2003年沙士爆發期間，就有醫護人員因為重覆使用口罩而受到感染。中大呼吸系統科講座教授許樹昌亦都話，蒸口罩或紫外光消毒嘅方式並唔可行，又強調外科口罩用咗幾個鐘就要棄置，高溫消毒反而會破壞口罩嘅三層結構。


除咗醫護人員嘅批評之外，藝人關淑怡亦喺2020年2月1號喺社交網站諷刺政府，指責政府喺疫情持續，確診病例不斷上升嘅情況下仍然拒絕封關，無視市民生命安全，又批評蔣蒸口罩消毒嘅建議冇常識。另外，亦有網民實測一次蒸口罩消毒，結果將口罩幾乎蒸融，引起大批網民討論。


由於呢個站附近冇幾遠就喺廣州國際金融中心同廣州周大福金融中心等其他地標性建築、辦公大樓同金融機構，所以喺呢個站附近嘅辦公大樓做嘢同酒店嘅住客人士就成日喺呢個站坐APM上落班同住宿。不過呢個站喺客流高峰時期都見到幾多乘客出入站，而平時嚟講就冇乜人上落。


佢喺美國留學後返國。1896至1898年參與民權運動。日本侵略朝鮮之後，朝鮮獨立愛國活動展開，但佢覺得朝鮮人民嘅欺詐、欺騙、虛偽、偽善、污穢令佢好失望，而變成消極嘅親日派。之後佢參與朝鮮基督教監理宗宣敎傳播活動。


呂愛平，香港親中派政治人物兼中醫界人士。呂愛平1983年嚮江西中醫藥大學攞到中醫藥學士學位，又分別嚮1987同1997年喺中國中醫研究院攞到病理學中西醫結合碩士同博士學位。2023年被香港浸會大學委任做副校長。


三項鐵人，又叫三項全能，係由三項運動組成嘅比賽，現代比賽通常係由游水、踩單車、跑步三個項目順序組成，運動員需要要一氣呵成連續完成三個運動項目，轉換項目嗰陣換衫同換鞋嘅時間亦計算喺比賽時間之內。所以如果運動員只係擅長其中一項，並唔代表比賽會佔有優勢。


三項全能喺中文世界裏面更廣泛咁稱之為「三項鐵人」。但實際上，「三項鐵人」嘅英文名係「世界鐵人公司」嘅註冊商標，只係用喺WTC舉辦嘅三項全能賽事，而且具有特定嘅賽程，可以當做三項全能嘅一種。「世界鐵人公司」嘅三項鐵人運動賽事具有好高嘅影響力同埋知名度，令「三項鐵人」成為「三項全能」嘅代名詞。


《製作中》係香港MakerVille製作嘅網上節目，輯錄MakerVille新節目嘅製作花絮，2023年7月開始唔定期喺ViuTV官方網站同流動應用程式發佈，長2到7分鐘，絕大部份集數都未有安排喺香港電視娛樂ViuTV電視頻道播出，只有少數例外。


塞凡堡，係烏克蘭嘅一座特殊地位城市，喺克里米亞半島西南邊。2014年，俄羅斯派遣不明武裝分子侵略並佔領塞凡堡，跟住仲搞咗個唔畀聯合國同歐洲安全合作組織監督，受到操縱嘅所謂「公投」，之後俄羅斯宣佈吞併塞凡堡，仲將塞凡堡霸埋嚟做俄羅斯海軍黑海艦隊基地，國際社會普遍都譴責俄羅斯嘅侵略行徑，並呼籲尊重烏克蘭嘅主權同領土完整 。


15歲嘅Tom同8嘅Jerry喺星加坡嘅中產階級出世，父母都忙住工作賺錢，平日缺少溝通，以為只要喺物質上滿足佢哋就已經足夠，又唔知道細路更需要嘅係父母嘅關愛同賞識。另一方面，Tom嘅同學成才亦同佢嘅爸爸同樣都有溝通上嘅問題。


出身卑微嘅成才爸爸，由於自己曾經誤入歧途，所以唔想成才步上自己嘅後塵，對成才寄予厚望，希望佢能夠有出息，好好讀書，但係成才嘅成績偏偏強差人意，令佢極為心痛。佢係個冇學識嘅粗人，以為對成才拳打腳踢就係最好嘅管教方法，結果令到成才對爸爸更加抗拒。


2006年香港選舉委員會界別分組選舉，喺2006年12月10日朝早七點半到夜晚上十點半舉行，目的係為咗選出喺38個界別入面，分組選出六百六十四個人進入選舉委員會，用嚟喺第3屆香港行政長官選舉選出第三屆行政長官。


由於喺2002年行政長官選舉嗰陣，泛民主派因為杯葛選舉而搞到不得民心嘅董建華自動連任，所以泛民入面嘅民主黨同公民黨兩個黨決定積極參與今次選舉委員會嘅選舉，希望可以憑間接選舉而令候選人在意選民關心嘅問題，而唔會單單止為商界服務。


由選委會嘅選舉開始講起。由於民主黨同公民黨兩個黨唔想出現好似2002年香港行政長官選舉同2005年香港行政長官選舉因為一個人得到超過700提名而自動當選嘅情況，為咗令行政長官選舉變得有競爭，於是就積極咁爭取喺選委會入面拎到超過100席，務求達到提名一個人參選特首所需嘅最低要求。


最初兩黨諗住捧「忽然民主」嘅陳方安生出嚟選特首，點知陳方安生突然縮沙，結果臨時拉夫就搵咗公民黨嘅梁家傑出嚟參選，不過睇返轉頭陳方安生實際上從來明確咁講過話自己想參選特首，以為陳方安生想選特首只係泛民一廂情願嘅諗法。


佢有三個非人造嘅同位素，分別係163Ho、165Ho同166m1Ho，其中166m1Ho係166Ho嘅核異構體，半衰期1202年，而166Ho只係有26.83個鐘。其餘嘅同位素都係非常唔穩定，只係喺實驗室製造過，並冇喺自然界出現。


劉祖廸大學讀測量，畢業之後入行做測量師，攞到專業資格，曾經喺香港、新加坡、英國執業，由2019年起住喺英國倫敦。佢喺連登討論區個用戶名叫「我要攬炒」，所以有「攬炒巴」呢個稱號。佢話佢冇政黨聯繫，「只係一個好熱愛香港嘅普通人」。


攬炒巴喺2019年反修例運動早期提出「攬炒」策略，一開始嘅議題係香港好多親中派人士有外國護照，一邊攞住西方世界嘅保障，一邊打壓香港人嘅人權，應該要求佢哋取消外國護照，等佢哋推《逃犯條例修訂草案》嘅時候會顧忌。


「攬炒」倡議越來越多人支持，令攬炒巴開始出名。佢透過 Telegram 通訊軟件搵到一班同路人，一齊做「國際線」倡議，並且同喺英國、美國活躍嘅「Stand With Hong Kong」團隊合流，外界統稱「攬炒團隊」。


11月，美國《香港人權與民主法案》通過之後，佢哋聯同香港大專學界國際事務代表團整合咗有份逼害香港示威者嘅親中派人士名單，交畀美國建議佢哋制裁。報告列出咗大約140名政府官員、警方高層同親中派人士嘅言論同行為，指控佢哋侵犯人權，當中包括林鄭月娥、李家超、鄧炳強、何君堯等人，又遊說多個國家取消香港獨立關稅區嘅地位。


劉祖廸喺2020年元旦大遊行之後俾香港警察拉咗，係嗰日好多個俾人拉嘅示威者之一。嗰陣時佢以為自己嘅攬炒巴身份已經俾警察發現咗，一世唔會再自由，人生就噉玩完。但結果佢個身份冇曝光，警察只係當佢係求其一個示威者，扣留咗佢48個鐘。


2020年8月，《香港國安法》頒佈生效之後，香港政府宣佈攬炒巴犯咗國安法，而家係通緝犯，並且公開佢嘅身份。10月，劉祖廸拍片公開承認自己就係攬炒巴，同時宣佈攬炒團隊正式分家，分成攬炒巴本人領導嘅「攬炒團隊」同埋其他匿名領袖帶領嘅「重光團隊」。


攬炒巴2020年6月喺倫敦俾人跟蹤然後襲擊。一開始有人話佢扮俾人打搏同情，之後佢貼咗自己受傷嘅相同埋醫生紙上網闢謠。佢接受BBC訪問嘅時候話，襲擊佢嘅人冇任何種族仇恨襲擊常見嘅行徑，亦冇搶佢嘢，所以相信襲擊佢嘅人係受中共指示嘅打手。


當屆競選響香港時間7月11號上晝舉行，即美國7月10號晚，地點喺利舞台，有七十二位佳麗參加。1976年冠軍係Rina Messinger，來自以色列。呢屆無綫電視有份搞嘅，重用人造衞星轉播到全世界，有五億人睇。


蒙地·奧伍係一為已經死咗嘅美國網路動畫師。佢在世嗰陣喺Rooster Teeth工作室嗰度做過嘢，重喺嗰度整過《RWBY》同《Red vs. Blue》呢啲出名嘅作品。佢曾經喺2007年嗰時，喺GameTrailers發咗《哈萊迪》第一部之後就收到一共500000次收睇嘅點擊率，其中Destructoid重話依個係「最得意嘅，同《最後一戰系列》有關嘅片」。


蒙地·奧伍1981年6月22號喺美國羅德島州波維登斯出世。聽話佢有柬埔寨、越南、中國同日本嘅血統響度。佢喺2002年讀緊高中嗰陣就退咗學，嗰時重開始將啲片擺上網。喺2007年1月，佢喺網上發現咗啲逆向工程嘅技術喺《最後一戰2》嗰度攞模同喺《任天堂明星大亂鬥DX》入面加啲《最後一戰系列》嘅角色斯巴達同《銀河戰士系列》嘅沙麥斯·阿倫，而佢整嘅《哈萊迪》系列咁啱就係出喺呢度。


嗰年重俾Midway Games招咗入去動作設計師。甚至喺2008年轉咗職，變咗班大南高遊戲嘅代言人，甚至做咗《非洲武士》嘅動作設計師都有。喺2009年嘅聖地亞哥國際動漫展入面識咗巴尼·賓斯，重傾咗兩人一齊合作搞成團隊嘅事。


喺2015年1月21號，由於佢喺一次例行檢查入面發現咗有嚴重嘅藥物過敏反應，搞到佢陷入咗昏迷，甚至連創辦人話「唔知佢重醒唔醒得返」。就係噉，有網民就去GoFundMe嗰度搞捐款嚟救吓蒙地。結果過咗1日，嗰個網站收到超過15萬美金嘅救助。


巨犀又叫副巨犀，係一種已經絕種，個頭冇角嘅巨型犀牛，亦係世界上真正最大型嘅陸上哺乳動物，佢嘅化石曾經喺中國、蒙古、印度、斯里蘭卡等多個亞洲地方被發現。古生物學家相信佢哋係喺Oligocene中期至Miocene早期出現嘅哺乳動物，維持咗2至3千萬咁耐，而當時嘅亞洲係被亞熱帶森林覆蓋。


自從9世紀因為吐蕃王朝分裂，所以西藏一直冇正規軍隊，一路到18世紀尾清朝嗰陣，清政府派兵幫西藏打走想入侵嘅人，之後制定《欽定藏內善後章程》，成立咗一隊三千人嘅藏軍，支旗就係咁喺1912年設計出嚟，用嚟做藏軍軍旗。


1951年，中華人民共和國中央人民政府同西藏地方政府簽訂《和平解放協定》，解放軍進駐西藏之後，西藏旗就由五星紅旗取代。1959年3月，發生拉薩衝突，之後解放軍佔領西藏全境，又下令取締西藏政府，响西藏境內實施民主改革，第十四世達賴喇嘛同八萬藏人離開西藏後，呢支旗就畀中華人民共和國當係西藏獨立運動嘅標識，下令嚴格禁止唔畀拎出嚟用。


唐貞觀二十三年，即六四九年，高州西平縣、齊安縣、杜陵縣置恩州，治所齊安縣，至德中改為恩平縣，今日廣東省恩平市北。天寶元年，即七四二年，改為恩平郡。乾元元年，即七五八年，又復叫恩州。大順二年，即八九一年，移治陽江縣，今廣東省陽江市。


學校喺1988年8月開辦，初期屬白雲區嘅學校，2003年5月升級成白雲區一級學校，2005年8月因廣州市區域調整而畀咗蘿崗區教育部門睇實，隨後改成蘿崗區一級學校。2006年5月升級成廣州市一級學校，同年7月成為華工嘅學生實習基地。


1978年，陳景潤開始從事培養碩士同博士研究生嘅工作，先後喺貴州民族學院、河南大學、廈門大學、青島大學、華中工學院、福建師範大學等院校做兼職教授，同時擔任《數學季刊》嘅主編同國家科委數學小組成員。1980年，陳景潤當選中科院物理學數學部委員。


資本主義嘅 ｢利潤最大效益化｣ 教條觸發咗眾多環境保育問題嘅出現，特別係1986年烏克蘭嘅切爾諾貝爾核爆發生後，社會上嘅環保意識增強。有啲人用環保來換取自己嘅商機，好似某啲香港嘅裸買店店主，喺「源頭減廢」嘅口號下，提倡透過綠色消費來實踐環保，但係新左翼就批評爾啲人係將環保商品化，變相追求利潤嘅最大效益化，結果係河流仍然被污染，食物同原材料嘅生產能力仍然會被破壞殆盡，但係 ｢自然｣ 就可以變搵錢工具。


清朝末年，四川國營餐館菊下樓舉行新大廚繼位之爭，劉昴星係大廚阿貝嘅仔，對手係阿貝嘅徒弟紹安，喺麻婆豆腐對決中，劉昴星贏大廚之位，但佢按比賽評審李提督嘅建言前往廣州南鮮酒家。佢認識廣州嘅周瑜、佢個女梅麗、上海嘅唐三傑、山西嘅解師傅與雷恩，而後踏上旅程揾傳說廚具。


響2017年3月10號，受南韓干政風波困擾嘅總統朴槿惠，因為呢場風波俾憲法法院通過彈劾而落台。按憲法規定，總統被彈劾落台之後60日內要舉行大選，所以原本12月20號或之前舉行嘅總統選舉要提早七個月舉行，由以往十二月嘅冬天改到五月舉行，適逢係玫瑰花季，當地傳媒紛紛叫呢場係玫瑰選舉。


為咗提高投票率，2013年嘅國會補選首次引入提前投票，2017年4月尾已經響全球一百一十六個國家，開放畀境外選民投票，而5月1號就舉行咗為期四日嘅海上投票，畀響海上做嘢嘅選民提前響船上投票，到5號就畀選舉當日唔能夠到居住地附近票站嘅選民投票，呢個方法大幅提高年輕人嘅投票意欲。


5月3號，共同民主黨候選人文在寅去到慶尚南道馬山市出席造勢活動時，呼籲在場幾千名支持者踴躍投票。佢承諾一旦當選，會增撥政府資源，推動馬山市發展製造業，尤其係造船業。之後又轉到附近嘅晉州市，揚言會盡力為政府帶來改變，團結南韓國民。


4月27號，調查話最大在野黨共同民主黨總統候選人文在寅支持率係百分之四十四點四，係國民之黨候選人安哲秀差唔多兩倍，傳統右翼自由韓國黨候選人洪准杓，支持率係百分之十三排第三。調查又話，文在寅支持率響今個禮拜下跌兩點三個百分比，結束連升四個禮拜嘅勢頭，但係安哲秀跌幅就更大，達到五點六個百分比。


第一階段來往大坪林同新北產業園區，喺2020年1月31號通咗車，有 15.4 公里長，一共 14 個車站。通車後乘客走可以利用本線直接往返新店、中和、板橋、新莊等等人口密集嘅新北市淡水河西各區，唔使再入台北市區轉車，縮短咗車程而且分散咗運量，減少台北市轉車站嘅擠擁。


遮打道又叫做車打道，響香港中環，而家係一條三線嘅行車路。呢條路西面連接德輔道中同畢打街交界，東面連接美利道。地底就係香港地鐵中環站嘅荃灣綫月台。通車初期，車站嘅英文名用遮打道嘅名 Chater Station，直到港島綫通車後至統一叫做中環站。


安睦街花園，香港公園之一，遊樂場之一，喺沙田安睦街，小瀝源渠邊，近大涌橋路，愉德苑側，隔街新界鄉議局，英文叫On Muk Street Garden。行政上歸沙田區。設施有公園，並有長者健身園地。歸康樂及文化事務署管。


Uwants討論區，係中國大陸同香港網上論壇之一，用論壇程式「Discuz!」第6版。Uwants自2003年1月27號「理想論壇」搞電腦同色情網出身。家陣由Uwants Company Ltd, Hong Kong私營擁有，以廣告為主要收入，為用戶提供討論、交易平台等網站服務。


而家Uwants變成中國大陸網站，各項排名持續落後。Alexa公司指出，近一半訪問數據來自中華人民共和國大陸地區，而中國國內網站排名5萬左右。不過，數據更顯示Uwants使用量有長期下降情況。2018年年頭到年尾，Uwants全球網站排名下跌近1000位，10月時排5087名。


而SimilarWeb排名數據同樣指出Uwants排名同用戶量有長期下跌問題，10月時Uwants係世界排10,194名網站，類別排名下跌1,036名。非營利組織GreatFire指出，Uwants過去一直曾遭到中國防火長城封鎖，但大陸人能夠翻牆上去。


2月7號《BBC中文網》報導，有Uwants用戶由1月30號凌晨開始，連日不斷公開上載陳冠希同女星淫穢裸照到Uwants討論區。2月1號凌晨，有4萬個會員通宵登入Uwants，等睇新一批淫照流出。網站死機前，當晚最高達10萬人次，Uwants伺服器終被瘫痪至第二日凌晨。


漾日居係香港西九龍港鐵九龍站第一期嘅私人屋苑，由永泰控股有限公司、淡馬錫控股有限公司、新加坡置地有限公司、吉寶置業有限公司、麗新集團有限公司，環球投資有限公司合組嘅財團投得，喺2000年與曾經喺九龍站裏面嘅迪生數碼世界同步落成。


藺相如係戰國時期趙國大臣，原本係太監繆賢嘅門客，後來做咗上卿。佢最出名嘅有完璧歸趙、澠池之會同埋負荊請罪呢三件事。佢個墓喺𠵱家河北省新樂市入面。佢原本因為升咗做上卿之後廉頗唔妥佢而關係變差，但係後嚟廉頗見識到佢「愛國忘私」嘅精神之後決定「負荊請罪」，最後佢哋重做咗「刎頸之交」𠻹。


合和中心二期係合和實業嚮香港島灣仔嘅地產開發項目，自1980年代提出計劃、收地、可行性研究、設計、申請審批同公眾咨詢都用咗幾十年。設計亦改過好多次，2017年獲城規會通過嘅最終方案採納55層三叉式大樓設計。


2008年12月7號，澳門特別行政區政府交通事務局就開始搞第一階段巴士線調整計劃，1A同34都取消咗唔行提督馬路到媽閣嘅一段路，而呢條線就將總站搬咗去關閘總站，而1A同34唔行嘅地方，就由呢條線頂上，同埋為咗畀乘客有時間轉乘1A同34，呢條線嘅班次都加密到八至十分鐘一班。


喺福利時代，呢條線主要係用從英國買返嚟嘅二手Bristol L5G車。後嚟因為冇咩人搭，就變咗用三菱Rosa嚟出車，不過間唔中都會派中巴嚟行，後嚟因為1A同34縮短咗條線唔行提督馬路到媽閣，加埋將呢條線總站搬到關閘之後就多人搭返，就用咗大巴嚟出車（蘇州金龍10米／12米，間唔中都會派猛獅13.


呢條線一開始至到2008年間，由於有1A、34嘅競爭，加上1A、34班次超多，搞到1號線冇咩獨市地位搭呢條線嘅人超少，而令到要派小巴三菱Rosa嚟行。後來1號線總站搬到關閘總站，加上1A、34取消唔行提督馬路到媽閣一帶，令到1號線變咗獨市嚟做，就越來越多人搭，開始唔再派三菱Rosa小巴嚟行，變咗派大巴嚟行呢條線。


下面係一個中國強姦案件列表。根據世界經濟論壇2013年度《全球性別差距報告》同聯合國婦女署2013年統計126個國家。等多項權威報告，並自從發現中華人民共和國強姦問題嚴重以後，中國媒體對中國婦女安全報導力度大增，以揭發曝光與中國大陸有關大陸人道德水平或“強姦”為新聞重點。


墓主為前漢長沙國丞相利蒼，以及其妻辛追，或有講法叫避，以及其子利豨或兄弟三座墓。一九七一年十二月，時值文化大革命，湖南省博物館開始發掘一號墓，一九七三年，一九七四年，發掘二號墓同三號墓。幾次發掘中，出土一具保存完好女屍，為長沙國丞相利倉之妻，同埋眾多隨葬品，研究而言，極之珍貴。


喺46億年前嘅地球，由於人類嘅誕生，重有人類一直喺度唔停噉進化，所以佢哋可以離開個海度，就到咗陸地嗰邊生存，而家已經唔可以返佢啲海度喇，而且如估自己未親自體驗過海底嘅奧秘，係睇唔出點解海底會咁靚，佢哋為咗去比較大嘅海洋世界度睇下，喺幾千年前到而家，喺大海度都出咗好多海洋嘅冒險古仔。


傳說喺幾十萬年前嘅人開始喺水度唔呼吸嚟搞活動。根據調查出嚟嘅資料話，公元前9世紀，就有水兵喺水度搞攻擊，重有係話古代為咗避開啲兵仔，喺水度用條咪管嚟整出去水面度呼吸。喺嗰陣時，潛水係一項好牙煙嘅職業，唔係所有人都那啱𠼻嘅，佢要有健康嘅身體、足夠嘅信心、豐富嘅常識、熟練嘅技術同埋精良嘅器材先至得。


到咗公元1535年，有位嗌谷力莫·狄羅里拿嘅科學家發明咗潛水鐘，而嗰陣嘅潛水鐘就很簡單，佢係用隻玻璃杯倒轉嚟撳落去啲水度，就睇到杯頂差唔多水平面度有啲升咗起身嘅杯麵，而杯入面重有啲空間響度，而呢啲空間就係空氣。


雖然喺1617年嗰陣，基斯拿設計咗件喺水度用嘅服裝同空氣袋，但係冇大範圍噉用佢。到咗1650年，荷蘭有位嗌雲·古力嘅科學家發明咗第一隻潛水排氣泵。喺1679年，有位意大利佬波里利就整咗世界上第一套潛水衫出嚟，就係將原嚟凈係睇到兩隻眼重裝住條通氣管嘅頭盔式潛水進化咗。


而佢整嘅潛水衫係一件同家陣嘅潛水衫差唔多嘅密封裝備，而且潛水衫入面，喺全靠條排氣泵嚟保持空氣流通，潛水佬喺著咗呢件嘢之後落去水度，就可以降低水底嘅壓力。嗰陣開始，如估冇着潛水衫嘅潛水佬係唔可以落去水底度。


到咗1715年，有位嗌莊·李夫碧治嘅科學家整咗個潛水引擎，而嗰陣嘅「潛水引擎」睇落去好似個木桶噉，入面裝住已經壓過嘅空氣潛水佬，穿咗件用動物皮整嘅防水衫，而呢種防水衫係撳嗮成個身同手腳。而呢種潛水衫，喺手度有2個防滲水同皮革整嘅袖口，可以畀對手伸出嚟做嘢。


到咗1819年，有位嗌史碧嘅英國佬發明咗件水面氣泵式潛水衫，而呢種潛水衫發明得好成功。佢嘅原理係用咗水面嘅空氣筒同潛水衫連埋一齊，重加埋鋼整嘅頭盔喺度。而呢種潛水衫，係可以潛到75米深嘅水底。而潛水衫喺1823年之後就開始發展喇，佢係由莊嘅兩兄弟發明咗火燭衫嚟改嘅，因為嗰陣嘅莊氏兩兄弟喺1828年，就轉咗去搞打撈水底嗰行，就將件火燭衫改裝，改成件潛水衫出嚟，而嗰陣嘅潛水衫都好重下，入面有防寒衫，重有個放喺潛水佬膊頭度嘅頭盔，不過嗰陣嘅潛水衫係重未同衫一齊黐埋，空氣可從件衫底嚟排出去，如估潛水佬企直嚟做嘢嗰陣唔小心跌嚫，頭盔就會跌落都水入面，而呢樣嘢係最早嘅職業潛水裝備，而呢種潛水裝備喺1840年由史碧改咗下，變咗而家嘅職業潛水衫嘅樣出嚟。


到咗1857年，法國佬魯基萊路發明咗用橡皮嚟整嘅潛水衫，而呢種潛水衫之後重改咗好多次，到而家都重喺度用緊。喺1865年，魯基萊路嘅仔Navy Lt.就將之前史碧發明嘅水面氣泵式潛水衫同頭盔和魯基萊路嘅橡皮潛水衫一齊合埋嚟整，就整咗件自由式潛水衫。


就喺噉，可以畀潛水佬好遠噉離開部船就潛到水深40米嗰邊，潛水佬就成日唔使俾部船猛咁送啲氣過嚟，結果就開始發展潛水業重一直行到而家。喺1951年，有位嗌蘇賓迪拿嘅物理學家發明咗現代潛水服。喺20世紀中葉之後，潛水衫就從之前比較渣嘅泡沫氯丁橡膠變咗好似尼龍、氨綸或其他嚴格嘅材料嚟整嘅潛水衫，佢係用咗膠布黐住嚟整，而呢啲嘢係用嚟防水、減少沖洗、換衫同身體之間嘅隔水功能。


熱式潛水衫雖然話睇落去好似個潛水衫噉，但同一般嘅潛水衫有唔同，因為呢件嘢喺背隻度多咗兩嚿鋰電池響度，而呢啲鋰電池係用嚟生產熱量嘅。即使係凍冰冰嘅江河湖海嘅水度，都會覺得好暖下。因為佢有高同低嘅纖維薄層嚟平均分佈熱量。


2016年太平洋颱風季泛指喺2016年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺5月至10月期間形成。


拜倫勳爵係英國英倫詩人。拜倫詩之中，最出名係唐璜，不過到死都未寫好。拜倫成世人都唔平凡，從來都唔循規蹈矩。佢情史有男有女，甚至會亂倫。佢做個上議院議員，注重民生。佢亦有份幫意大利抗奧地利，甚至出錢出力幫希臘獨立打鄂圖曼。


The Carpenters係一支美國搖滾樂隊，1969年由理察卡彭達同埋卡倫卡彭達兩兄妹組成。樂隊對其他音樂類型都有唔同嘅影響，比如話Soft同Rockmusic。Yesterday Once More係樂隊最有代表性嘅歌曲之一。


香港電影發展基金，簡稱電影發展基金，喺1999年成立由香港政府出錢成立，以資助有利香港電影業長遠發展嘅項目。香港政府喺2007年7月將注入3億港元入發展基金，並擴大適用範疇，為中低成本嘅電影製作提供部分融資。


美國輪船製造商亨利·凱澤提出咗一種用流水線整預製件，再將部件焊接嘅造船方案。呢種方案曾經用嚟製造自由輪，但係美國海軍作戰部長恩斯特·金恩反對用呢種方式製造航空母艦，於是亨利·凱澤直接去搵總統富蘭克林，響總統嘅干預之下，海軍通過咗凱澤嘅製造方案。


由於護航航母嘅航速低、裝甲薄，一般都唔可以承擔高強度嘅軍事對抗，通常係用嚟運輸飛機或者對地支援。戰後大部分嘅卡薩布蘭卡級護航航空母艦被拆解，有尐就轉作它用，而最後一艘航母泰芬斯灣號護航航空母艦響1964年俾人拆毀。


卡薩布蘭卡級係美國第一級一開始就按護航航母設計嘅，而之前嘅護航航母多數係改裝。卡薩布蘭卡級好快就整完，通常只要3個月就能整到一艘，其中阿德默勒爾蒂群島號淨係整咗76日。卡薩布蘭卡級護航航空母艦嘅裝甲好少，淨係艦橋同魚雷庫周圍裝咗尐裝甲板。


李炘頤，原名李靜蓮，香港藝人，ViuTV選秀節目《全民造星3》十強，2016年參選ViuTV選美節目《美選D.n.A》晉身最後八強。。而家佢係ViuTV旗下合約藝人，亦都係嗰個台重點推介嘅八大藝人之一。


李炘頤中五會考後考入香港演藝學院，主修現代舞，畢業後做過幾年舞蹈員。到2016年佢想發掘自己跳舞以外嘅演藝細胞，所以去參選ViuTV選美節目《美選D.n.A》。雖然最後八強止步，但佢之後都有機會繼續參與ViuTV節目，亦客串過無綫電視劇集《宮心計2深宮計》。


球會喺1982年12月17號成立，初期嗌過油公象足球會，嗰時由油公集團贊助，期間試過喺1989年攞過唯一嘅K聯賽冠軍。嗰時雖然主場一直未離開過漢城，但主場好多時冇固定，直到1990年12月先至定咗喺東大門運動場踢波。


1995年底因南韓申辦緊2002年FIFA世界盃，加上K聯賽搞分權協定而將主場搬到木洞運動場入面，本嚟諗住年底返漢城，但係冇接受到嗰時嘅K聯賽分權協定而將主場搬到京畿道富川兼改名做富川油公足球會，但因富川冇專業體育場而一直未將佢嘅主場搬埋入富川，直到2001賽季初搬入嗰時起好無耐嘅富川綜合運動場。


陳安立係已經死咗嘅香港保釣人士陳毓祥個細仔，中學讀浸信會呂明才中學。香港浸會大學畢業後，佢參加now TV搞嘅「CEO 選拔賽」入到總決賽，最後攞冠軍同「觀星台評審大獎」兩個獎，之後正式加入now TV。


夏嫣，原名盛君，係香港電影演員、歌手。佢喺湖南出世，2012年讀北京電影學院時畀香港電影人黃百鳴睇中簽約，開始拍電影，作品包括《百星酒店》、《Z風暴》等，2015年更做埋歌手出派台歌。佢2018年開始改用「夏嫣」做藝名。


非類固醇抗發炎藥，又譯做非甾體抗炎藥，係一類有解熱鎮痛效果嘅藥物，喺施用較高劑量時都會有消炎嘅作用。佢可以緩解M痛，或者係關節炎、痛風等疾病發作造成嘅疼痛，用喺開刀之後止痛都得。為人所知嘅非類固醇抗發炎藥有布洛芬、阿士匹靈。


結果過咗好耐，終於有人搵出係咩筍嘢。係因為麥哲倫嘅船隊由東向西行嘅，而地球喺度唔停噉從西向東轉。搞到白天船隊猛咁追住向西移嘅太陽，而晚黑船隊就匿埋出緊嚟嘅太陽公公。搞到每日長咗分半鐘，而呢3日航行就啱好挾埋係24個鐘咁耐。


嗰時重正式定咗全球統一計幾點嘅「時區系統」。而時區系統重規定咗地球入面每過咗15°嘅經度就係一個時區。結果呢個就將成個地球表面分開咗24個時區出嚟。喺每條中央經線嘅東西兩邊7.5°範圍嘅冚唪唥地區入面，每個時區都按返佢嘅中央子午綫嚟計幾點搞標準時。


為咗避開一個國家同時出現2個日期嘅嘢，國際換日線唔係條直線，而係折線。佢從北極點開始一直向南行，過楚科奇海、白令海峽、白令海同太平洋、一直去到南極洲嘅南極點為止。而且日界線唔經過任何一個國家。而呢條線嘅子夜時分就係地方時間嘅0點，就係日期嘅分界時間。


其實最早嘅國際日期變更線，喺新西班牙殖民地期間，國際日期變更線從北極點出發一直向南，過咗白令海峽之後喺白令海西邊近琴察加半島東邊冇幾遠嘅海上行，一直向西南行，重要經過足利幕府東南，去到南海近石星石塘一帶嚟直角轉彎兜向東南，穿過蘇祿海中間，過嗮菲律賓都督府棉蘭老島南邊後轉東南偏東，喺紹德雷爾王朝同荷屬東印度之間嘅海峽經過，喺珊瑚海東北邊堆群島東北角後轉去東南，之後無耐轉去東南偏南，喺紐西蘭北島東北邊嘅海上經過，之後一直去到南極點為止。


嗰時菲律賓當地同大明、沙俄、澳洲、紐西蘭相差咗足足一日嘅時間，即使係1521年3月16號麥哲倫到咗菲律賓都督府後喺同年4月27號俾班暴徒殺咗都係噉。菲律賓都督府喺1565年4月27號成爲西班牙殖民地，墨西哥政府畀咗菲律賓都督府脫離西班牙政府而喺1821年獨立後，由於西屬菲律賓經常同大清同荷屬東印度屬下啲國家仔同周邊都有貿易往來，所以西屬菲律賓政府宣佈咗國內改時區，𨇣過1844年12月31號而到1845年元旦。


西屬菲律賓嘅改時區所爲令關島、馬里亞納群島同卡露蓮娜島都猛咁效仿，一窩蜂噉改嗮亞洲嘅時區兼同時𨇣過嗮1844年12月31號嗰日。而且嗰時西方傳媒資訊唔發達，相關攷比較少，加上早期歐美國家都對關島、馬里亞納群島同卡露蓮娜島一窩蜂噉改嗮時區嘅所爲，都一問三不知，直到1890年代先至收到噉嘅事。


包括美國參議員查理斯·森拿去新阿查蓋爾出席演講時都將日期同時間搞到亂嗮籠。由於嗰時美俄兩國都用緊唔同嘅日曆。不過呢種現象隨住沙俄政府改組成蘇聯之後先至拋棄儒略曆而改用公曆為止，日期方面先至得到明確嘅界限。


正因為噉，薩摩亞群島試過連續兩日都喺1892年7月4號度過。呢個現象即使馬利埃托亞皇帝喺1898年死咗，及薩摩亞群島一分為二成薩摩亞同美屬薩摩亞之後都冇改過，尤其係法萊阿盧波，經常俾全球各地笑佢做「全球最後一個日落」同「全球最後一個過新年」嘅地方。


總統之所以喺嗰日改，係因為考慮到大除夕同元旦之間係週末，加上爲咗防止打工仔做嘢太過辛苦而決定將工作日減少一日。而隔籬嘅托克勞都喺同一日借鑒咗薩摩亞改時區嘅經驗，同樣都𨇣過咗2011年12月30號當日而直接到達大除夕兼嗌國內民眾將時鐘校慢一個鐘頭。


基里巴斯喺英聯邦政府統治時期，由於佢喺吉爾伯特群島嘅一部份，所以被列入到國際日期變更線西邊。而東邊嘅鳳凰群島同線島群島屬美國殖民地，所以被列入到國際日期變更線東邊。正因爲噉，基里巴斯獨立之後，當地媒體播報國內消息時，成日出現兩個日期嘅情況。


而且當地嘅政府部門同商業組織爲咗方便成個基里巴斯嘅貿易而收聽電話同消息，重要預留四日時間做好心理準備。不過呢個現象隨住1994年12月23號基里巴斯總統宣佈改時區而結束。當日基里巴斯總統考慮到國內因爲喺國際日期變更線附近，加上國內橫跨東西半球，爲咗解决成日出現兩個唔同日期嘅情況而統一修改時區，改到UTC+12、UTC+13、UTC+14呢三個時區入面。


正因爲噉而出現咗UTC+14嘅新時區。期間總統重宣佈從1994年12月30號深夜開始，𨇣過1994年12月31號當日直接到達1995年元旦。正因爲噉改，令好多紐西蘭同俄羅斯楚科奇半島一帶啲居民都唔知，而湯加同紐西蘭嘅漆咸群島都反對基里巴斯政府單方面做出噉嘅所為，重有基里巴斯官方都唔想成爲21世紀第一個睇到第一縷陽光嘅地方。


瓜佳蓮曾經喺19世紀到20世紀初，屬西德日三國嘅殖民地，期間一直喺國際日期變更線嘅西邊。不過瓜佳蓮喺二戰之前成爲太平洋群島託管地之後，美國軍隊喺嗰頭成立咗軍事基地。正因爲噉，時區改到國際日期變更線東邊嘅夏威夷時間一帶，不過美方噉嘅舉動令好多喺馬紹爾群島做棲息地嘅居民都唔知。


即使係1986年10月21號馬紹爾群島脫離美國政府而獨立之後都係噉。直到1993年8月20號深夜，瓜佳蓮當地政府爲咗解決呢個歷史遺留問題而修改時區到UTC+12，重要求國內民眾將時鐘校慢兩個鐘兼𨇣過1993年8月21號當日。


魏秋樺係香港息影女演員。佢喺香港出世，祖籍四川，1975年加入佳藝電視，至1978年倒閉後再轉去麗的電視，到1989年後約滿亞視，轉到台灣發展拍劇，1995年轉去無綫電視，主要拍電視劇同埋電影演出，2000年代中期息影。


大東亞共榮圈，係第二次世界大戰時大日本帝國提出一個關於泛亞地區政治主張。覆蓋範圍包括東亞、東北亞、南亞同大洋洲，主張由日本領導下「由歐美列強統治中解放亞洲」，然後建立「相互尊重、彼此獨立」、「共存共榮新秩序」嘅政治聯合體。


日本教育家福澤諭吉喺佢著作《脫亞論》入邊，認為日本、中國之間如同近鄰。而日本已經成功現代化，但中國仍然好落後，所以福澤認為應該諗方法改善中國，一咪一個勩嘅中國將會牽連到日本，令到日本受害。為咗日本嘅福址，日本應該不惜強佔落後嘅中國、朝鮮，幫佢哋建設。


「大東亞共榮圈」起初只係「將亞洲諸國從西方殖民者手中解放出來」嘅一種理想主義思想，因此受到日本民眾支持，亦都吸引唨一啲亞洲諸國嘅獨立運動者。但好快，呢個諗法就俾日本軍國主義者同極端民族主義者利用，成為唨日本侵略、殖民亞洲諸國嘅藉口。


1938年11月3號，大日本帝國總理大臣近衛文麿發表唨「第二次近衛聲明」，號召建立「大東亞新秩序」，嚟構建「日滿中三國相互提攜，建立政治、經濟、文化等方面互助連環嘅關係」，以大日本帝國、東亞及東南亞「共存共榮嘅新秩序」為目標。


1940年8月，近衛文麿首度明確指出「大東亞共榮圈」呢個名，並指明大日本帝國、中華民國、法屬印度支那半島、荷屬東印度、英屬印度、英屬馬來亞、英屬香港、英屬婆羅洲地區以及新畿內亞、澳洲、紐西蘭等大洋洲地區同埋蘇聯西伯利亞東部都係屬大東亞範圍。


為實現大東亞共榮圈，1942年日本內閣設立唨大東亞省，並喺1943年11月5號由日本首相東條英機同滿洲國、中國嘅汪精衛政權、泰國、菲律賓自由邦、緬甸國、自由印度臨時政府等共同召開唨大東亞會議，並喺會後發表唨《大東亞共同宣言》同埋個目標。


「大東亞共榮圈」概念出現時，好受到亞洲諸國嘅獨立運動者歡迎。由於亞洲多國淪為唨西方列強嘅殖民地或半殖民地好耐，遭受唨文化同經濟嘅多重剝削。西方白色人種更因為種族優越論等思潮影響，歧視亞洲黃色人種。後尾日本入侵東南亞，打亂咗原殖民大國啲常規佈局，並激發唨亞洲多國嘅獨立運動，致使戰後多個東南亞國家相繼獨立。


「大東亞共榮圈」喺戰後俾人批評個本質係美化戰爭。亞洲多地俾日本實際佔領，好多聲稱「獨立」嘅政府實際上只係日本同皇軍嘅傀儡政權。嗰陣時正啱同英美列強交緊戰嘅日本，必定會由佢東南亞佔領地大量噉掠奪大米、橡膠、錫、石油等戰略資源。


日本軍國主義者仲宣揚大和民族優越論，認為日本有權統治澌亞洲其他啲民族。「大東亞共榮圈」實際上只會考慮到日本個利益，而將亞洲其他各國嘅利益擠喺後面，並唔係真正嘅平等。因此，日本喺二戰戰敗、大東亞共榮圈解體嗰陣，亞洲多國都冇乜聲音係同情日本嘅。


《復仇者聯盟》係一部2012年嘅美國電影，由John Moore執導兼編劇，Robert Downey Jr.、Chris Evans、Mark Ruffalo、Chris Hemsworth、Scarlett Johansson、Jeremy Renner、Tom Hiddleston、Clark Gregg、Cobie Smulders、Stellan Skarsgård、Samuel L.


Ubercode 係由 Ubercode Software 設計嘅高級程式語言，喺 2005 年喺 Microsoft Windows 發布。Ubercode 受到 Eiffel 同埋 BASIC 嘅影響。


佢之前係間單獨嘅巴士公司。從2007年6月開始，廣州政府話要解決公交企業嘅惡性競爭同巴士公司數量越嚟越多嘅問題，先至開始整合巴士資源。喺2009年9月10號，呢間巴士公司同新福利、新世界、冠忠、恆通、興華巴士合併成而家嘅第二巴士公司。


光榮號係蘇聯「1164計劃」1976年係蘇聯烏克蘭尼古拉耶夫開工建造，1979年係445號船塢下水，1983年服役。光榮號係1990年進行改裝，解體後等到2000年先改裝完新服役，改名做莫斯科號，成為俄軍黑海艦隊嘅旗艦。


2022年2月，黑海艦隊司令伊戈爾·奧西波夫海軍上將親自檢查莫斯科號導彈巡洋艦嘅防空保護。2022年俄烏戰爭期間，2月24號下晝六點，蛇島受到俄國海軍襲擊，莫斯科號同埋瓦西里·貝科夫號巡邏艦以甲板砲向島嶼開火。


4月13號，烏克蘭政府聲稱幾架TB2無人機吸引艦雷達嘅注意，再由海岸嘅砲台發射兩枚海王星反艦導彈，喺奧迪沙對出黑海擊中莫斯科號引發大火。莫斯科號喺4月14號沉咗，成為第二次世界大戰結束之後，被打沉嘅最大戰艦。


活出生命LIVE演唱會係香港歌手張學友2004年10月5號喺香港會議展覽中心新翼搞嘅一場慈善演唱會，演唱會剩係公演一場，全場爆滿，收入全部捐畀慈善事業。被稱為大中華地區樂壇巨星同實力派歌手代表之一嘅張學友喺演唱會入面分別翻唱嚟自澳洲、台灣，香港嘅流行音樂，而喺加唱部分先至唱返自己原唱嘅歌曲，令成場演唱會最受期待。


呢次演唱會張學友共翻唱咗嚟自20位歌手嘅經典名曲，包括已故台灣歌手鄧麗君嘅但願人長久同好友張國榮嘅《追》，陳百強嘅名曲《等》，亦出現咗當時嘅新歌，包括香港歌手古巨基嘅《傷追人》，同楊千嬅嘅《小城大事》。


演唱會入面張學友以一種另類嘅髮型從暴露畀觀眾嘅後臺出場，透過一層玻璃，觀眾自前排觀眾席入面可以清晰睇到區丁玉等後臺工作人員忙碌嘅場景。而張學友就手攞一個蘋果坐喺一張酒吧凳上面開始佢嘅演唱，並不時喺演唱過程入面食蘋果，據佢所講係因為現場錄音嘅關係，攞住一個蘋果顯得健康，從而消除緊張，而且蘋果可以潤喉，對演唱錄音有幫助。


由於演唱會大部分嘅歌都唔係張學友原唱，所以演唱方式同曲風唔同，再加上好多歌曲已經被原唱歌手唱出多年，一早深入人心，以張學友喺樂壇嘅地位，一次過翻唱咁多歌被認為係有一定難度同壓力，行內同行外都普遍認為對佢嚟講係一個挑戰。


由於剩係公演一場，喺演唱會舉辦後並冇引起太大嘅轟動，但隨住CD唱片喺香港同台灣發行後，越嚟越多人開始關注呢一場慈善演唱會。好多香港樂評人寫文對演唱會發表唔同嘅評價，多數對張學友嘅翻唱表示認可，但亦有樂評人講出佢喺演唱自己嘅名曲《她來聽我的演唱會》時太過追求完美，反而出現一啲小瑕疵，令首歌有啲唔自然感覺。


香港歌手王菀之亦受到參加呢次演唱會嘅影響，從而步入幕前做咗歌手。之前佢係環球唱片公司旗下嘅一位詞曲作者，冇出現過喺幕前同被媒體曝光，多數觀眾都唔識佢，佢喺2001年幫張學友作過一首國語名曲《我真的受傷了》，當佢喺演唱會入面同張學友合唱後，受到各方關注同一致認同，並喺之後正式做咗環球唱片旗下嘅一名唱作歌手。


演唱會嘅CD同後來發行嘅DVD喺香港、台灣同中國大陸都有好好嘅銷量，甚至喺11年後嘅2014年，呢張唱片都打得入京東商城唱片銷量榜頭10名。唱片重喺2004年年尾攞到IFPI國際唱片協會銷量統計嘅大獎，原本已經完全淡出香港音樂頒獎典禮嘅張學友更破天荒出席當晚嘅頒獎典禮，親身攞獎。


喺第11屆中華民國立法委員選舉，身為民進黨成員嘅徐國勇，連同黨友姚文智、王必勝喺臺北市第四選舉區未有支持民進黨嘅代表，競逐連任嘅高嘉瑜，而係支持基進吳欣岱搶奪高嘉瑜嘅席位，做法令民進黨綠營分裂，引起外間一啲討論。


獨立電視台同STV係英國獨立電視台嘅旗艦電視頻道，喺1955年9月22日開播，由獨立電視台公司旗下ITV廣播有限公司同STV集團嘅STV中央同北部營運。英國電視頻道號碼係3。獨立電視台最主要嘅電視頻道獨立電視台同其他跨區域嘅電視頻道名都係ITV。


2012年太平洋颱風季泛指喺2012年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺4月至10月期間形成。


中非教省教會係普世聖公宗部分，包括波茨華拿、馬拉維、贊比亞同津巴布韋共15個教區。教會主教長係中非大主教。艾拔·沙馬）係現任大主教，響2011年3月20日受派立，接替響2007年退休嘅伯納德·阿莫斯·馬蘭戈）。


1861年，嚟爾地區嘅首位聖公宗傳教士係連同大衛·利文斯通）一齊抵達嘅查爾斯·麥肯齊）。 1855年，佢連同約翰·威廉·科倫索）一起去納塔爾。佢哋響英格蘭殖民當中做到1859年。1860年，麥肯齊成為大學傳道團駐中非嘅領導，並響1861年1月1號喺開普敦聖喬治座堂被祝聖為主教。


1861年6月，麥肯齊由開普敦搬到基比薩嘅村莊，目標係響松巴）附近嘅馬格莫羅）建立一個宣教站。麥肯齊主教響曼甘賈）族當中工作，直到1862年1月佢同幾個黨友一齊進行補給之旅。佢哋所坐嘅船沉咗，由於醫療用品無咗，麥肯齊主教嘅瘧疾無法得到治療。


馬拉維北部教區同馬拉維南部上郡教區被列為聖公宗美洲差會嘅「差會拍擋」，但而家唔再存在。教省響2018年6月17至22號喺耶路撒冷舉行嘅全球聖公宗前途第三次會議上3位嚟自馬拉維同1位嚟自津巴布韋共4位成員代表出席。


2010年，由於廣州市要迎接亞運會嚟發展城市嘅新生活，結果廣州發展集團有限公司先向廣州市園林局同廣州市林業局捐錢，一齊嚟起呢間公園嘅同時，重攞埋冠名嘅權限。喺2011年，廣州發展集團有限公司再一次捐錢嚟搞掂夜景嘅燈光照明設施。


威利麻街，又寫成威利蔴街，係香港島中西區一條街道，嚮西營盤近上環之間，南面接皇后大道西近皇后酒店，西近將來港鐵港島綫西延西環站西湖里出口，北去到一洲國際廣場，當地有一線香港小巴總站去九龍，中段近住海味街德輔道西西營盤段。


到1990年代，台灣實行民主化，監察院由原本嘅間選改做委任，兼且將司法院、考試院嘅人事審核權都交畀國民大會，監察院喺呢個時候開始就唔當係國會嘅一部分，中華民國改為兩院制，到2000年，立法院將國民大會虛級化。


第一季節目用2018年FIFA世界盃做主題，每集嘉賓都要同ViuTV藝員對戰，玩四個代表唔同國家隊嘅遊戲，嘉賓贏咗就攞走獎金，輸咗就將獎金累積，另外安排活動送畀市民。第二季就換過另一批遊戲，而ViuTV藝員同「民間高手」組成一隊，同嘉賓對戰。


節目嘅「星級主持」有第一季嘅梁漢文、林敏驄，同第二季嘅杜汶澤。其他主持包括強尼、黃心美、陳俞希、黃奕晨、李昭南，演出者包括余采霖、林聞恩、陳炳銓、朱晉傑、虞逸峯、陳子豐、趙詠瑤、黃劍文、肥仔釘、陳安立、李建邦、王詠珩、陳皓雲、羅伊婷、胡希文、爆胎占、羅沛琪、馬倩宜、詹朗林、譚凱倫、廖嘉輝、劉思美、李文意、提子駿、駱振偉、余逸思、王頌茵、朱汶欣、朱柏康、英健朗同劉泉。


佩皮尼昂自羅馬帝國時就有人住，但係到10世紀初才開始起鎮。之後，佩皮尼昂成為魯西永地區喺首府。1172年，魯西永吉拉爾二世伯爵將土地送畀巴塞隆拿伯爵。1197年，佩皮尼昂獲得部分自治權利。1258年，根據《科爾貝條約》，路易九世開始對佩皮尼昂進行封建統治。


1276年，阿拉貢王國、巴塞隆拿伯爵海梅一世建立馬略卡王國，佩皮尼昂成為馬略卡王國嘅首都。之後嗰幾十年，係佩皮尼昂歷史上嘅黃金期，係制衣、制皮、打金同其它奢侈品製造嘅中心。1285年，腓力三世喺征戰阿拉貢王國失敗咗回國時喺佩皮尼昂死。


1344年，佩德羅四世 再次將馬略卡王國同佩皮尼昂成為巴塞隆拿國嘅一部分。幾年後，由於黑死病傳染，有成一半人口死。1463年，佩皮尼昂俾路易十一攻佔。1473年，佩皮尼昂發生反抗法國統治嘅起義，最終俾人鎮壓。


呢間廟最近喺1999年修葺，用以恢復原貌，並獲得香港賽馬會資助，翌年完工。工程獲得聯合國教科文組織「亞太區2000年文物古蹟保護獎」傑出項目獎。2002年11月15號，古物古蹟辦事處評定古廟係香港法定古蹟。


呢個作客入波優惠喺好多大至洲際嘅比賽、細至小型嘅市級聯賽嘅淘汰賽入面都用呢個規定。例如包括亞洲聯賽冠軍盃、非洲冠軍盃、非洲聯盟盃、中國足協盃、中乙聯賽嘅季後賽、FIFA世界盃外圍賽嘅附加賽等都係用呢個規定。


不過唔係每個洲際嘅足球兩回合比賽完嗮之後都係睇作客入波優惠。喺2005年之前南美洲嘅足球聯賽或比賽係唔玩呢家嘢嘅，如果兩隊主客兩回合打嗮都重係打和嘅話，就唔會睇結果直接互射十二碼嘅。家陣嘅南美自由盃雖然話有作客入球優惠，但係如果兩隊主客兩回合打嗮都重係打和，係唔會打加時直接入互射十二碼嘅。


「中國浸信會神學院」前身係「香港浸信會聖經學院」。由萬國宣道浸信會喺1966年創立，位於九龍城太子道309號。之後喺1972年搬到大角咀福全街十七號自置院舍，並喺1980年成功購買附近兩個單位，學院由一千幾呎增加到六千呎。


2016年7月28號，廣州市人民政府第一次針對上山啲驢友而整咗1Mm路程嘅上山路線規劃，其中一期示範段100km，最先揀咗從化60km嗰路段做試點。其中包括咗上去黃茶園嘅路線。同年11月11號，工程正式完工而對外開放。


佢係源自1931年成立嘅Metal Sections嘅車身生產業務，1980年都普宣佈將業務買入並將佢交畀旗下新成立嘅都普金屬部分。1983年都普金屬部分連同都普俾Hestair Group收購，1989年轉賣畀Trinity Holdings。


2001年TransBus International組成後，都普金屬部分位於Cradley Heath嘅廠房執笠，而旗下DM5000車身嘅生產線就搬去原亞歷山大車身公司位於蘇格蘭Falkirk嘅廠房，DM5000車身一直出到2002年。


呢條路線最先喺2003年份規劃方案入邊出現。嗰時嘅新華綫定咗從花都汽車城去到街口嗰邊，中途出現咗呢個站。雖然2005年修改咗規劃，改成向西延長到飛鵝嶺重將路線一分為二，東邊路段縮短到高增為止重改成9號綫一部分，但係站點位冇變到。


陳惠敏係臺灣政治人，讀過國立臺灣大學土木系、國立清華大學人類學研究所、東海大學社會學博士，曾任自立晚報南部新聞中心記者、台灣大學社會系專案助理教授、島國前進基金會執行長、時代力量秘書長，現職係時代力量高雄黨部主委同時代力量立法院黨團主任。


非洲、歐亞大陸、中國全境、台灣、朝鮮、日本至菲律賓及巽他群島。喺西伯利亞、中國北方、日本北海道同韓國一啲海外離島長年居住並繁殖後代。少數全年滯留喺台灣嘅台北關渡。目前經由繫放得知嘅蒼鷺年齡係18.49年。


葉定仕故居喺香港沙頭角蓮麻坑，大概喺1907年起，係蓮麻坑村葉氏第八代葉定仕出錢起。葉定仕喺1890年代初加入同盟會，積極支持孫中山嘅革命活動，因為咁葉氏起屋嗰時都跟孫中山翠亨村嘅故居咁起。葉定仕故居嘅歷史背景同建築風格好有價值，葉定仕故居曾被香港古物古蹟辦事處評為二級歷史建築，而政府喺2009年11月刊憲，將故居升級為香港法定古蹟。


葉定仕故居混合咗中西建築風格，用木材同青磚起。房屋外觀係意大利式建築風格，設計簡約對稱。成棟建築樓高兩層，每層各有3間房，正立面設有門廊，並用方柱支撐住上層嘅陽台，而陽台嘅欄桿就用琉璃花瓶做裝飾。屋頂就用中式金字瓦頂，而外牆就劃上吉祥圖案嘅壁畫。


故居由1967年之後丟空，屋裏面物品被人搜掠之後，大多數已經散失，連葉定仕嘅個人資料都消失無蹤，包括佢當年參與同盟會嘅文件。而家大屋日久失修，屋外雜草叢生，露台走廊木板爛溶溶，連外牆都需要木條固定支撐住，避免倒塌。


隨住時代進步，市民可以由唔同途徑攞到詳細嘅風球同有關嘅天氣信息，呢啲重要嘅信息都係信號站唔能夠提供。所以香港天文台亦由2002年起唔再「懸掛」同「除下」風球同埋信號燈，改為透過其他途徑「發出」同「取消」風球。


響1687年，靈元天皇傳位畀當時只有八歲嘅皇太子朝仁親王，謐號東山天皇，而靈元天皇就做太上皇，改叫上皇識仁，實施院政。但係因為上皇識仁太過強硬，導致咗江戶幕府加強干涉皇室內政，所以上皇識仁只好讓個實權畀東山天皇。


東山天皇同老豆靈元天皇嘅性格好唔同，靈元天皇好強硬，但係東山天皇就好溫和。所以東山天皇任內同江戶幕府嘅關係好好，江戶幕府都經常送錢畀東山天皇，令到佢有好充足嘅錢去修復皇室陵墓。但就因為佢太溫和，所以響朝廷以外發生咗例如幕府第五代將軍德川綱吉私自發佈生類憐憫令、同埋元祿赤穗事件等等，可以睇得出當時嘅人根本就係當東山天皇冇到。


金門建築有限公司係怡和洋行嘅子公司，源頭可以追溯去1919年由約翰·金門喺印度開創嘅總公司。金門建築總部喺香港九龍觀塘海濱道77號海濱匯1座22樓，並喺將軍澳工業邨設有後勤廠房，主要業務係建築同土木工程。


論盡媒體係澳門一間以網絡為主要平台嘅新媒體，喺2012年10月正式開始營運，亦係澳門少有嘅獨立媒體以及澳門最初成立嘅新興線上媒體之一，佢英文名稱意思係「將事情講清楚」。首任社長係陳麗靜，現任社長係吳小毅。


《論盡媒體》總編輯彭靄慈最早喺2010年同澳門周報《訊報》合作，創立《論盡澳門街》作為每星期專題報導。2012年10月《論盡媒體》正式成立後開始經營Facebook專頁同創立官方網站，之後喺2013年開始每月出版一次紙本。


喺2014年嘅澳門反離保運動期間，當地互聯網嘅號召力發揮咗好大作用，其中《論盡媒體》同澳門民主派議政團體新澳門學社成員創辦嘅《愛瞞日報》兩間網媒表現相對較突出，兩間媒體好多報導都迫使澳門特區政府就市民嘅抗議聲音作出回應，對社會作出較大嘅影響力。


澳門葡英傳媒協會會長馬天龍指出，《論盡媒體》係澳門相對較為獨立同埋能夠喺網上產生較大影響力嘅媒體。亦有研究者認為反離保運動嘅成功唔單只係澳門人嘅勝利，亦係互聯網另類媒體嘅勝利，因為呢啲媒體超越咗主流媒體所設置嘅輿論障礙，創造咗相對自由嘅空間去傳播同親政府嘅建制派抗衡觀點，能夠號召群眾作出行動。


西元220年，曹丕篡漢立魏，做魏文帝，當時坊間流傳漢獻帝已經遇害，於是劉備爲佢發喪追諡。之後又流傳話出現咗祥瑞徵兆，殷純同一班大臣進言，話根據河圖、洛書呢啲讖緯卜書，解釋呢啲徵兆係西南會出皇帝，然後劉備有資格繼承漢室正統，啲大臣紛紛勸佢稱帝。


同八號或以上熱帶氣旋警告信號、山泥傾瀉警告、新界北部水浸特別報告，又或者紅色、黑色暴雨警告信號同時生效嘅機會好細，因為天氣惡劣嗰陣，溫度好難上升到酷熱程度。酷熱天氣警告喺1999年12月制定，2000年5月29號首次生效。


發出酷熱天氣警告目的係及早提醒市民香港將會受到酷熱天氣影響，呼籲市民提高警惕，預防因酷熱而出現中暑、熱衰竭同曬傷。酷熱天氣警告發出後，信息會透過香港嘅電台、電視台同天文台網頁向市民廣播。若有需要，天文台仲會搞新聞發佈會，提醒市民做適當措施。


公元590年開設陽朔時，縣城入面有條長大概200米、闊大概5米嘅街。但嗰時街入面得幾間賣日用品啲舖頭仔且大多數都係農民居住地。直到大元起城牆嗰時開始嗌成西街，嗰時屬縣城繁華嘅商業中心。民國初期，由於政府整條桂荔公路解決交通問題，重將城牆拆咗。


本身出自電視片集插曲，青春學園一類。片中太陽學園，佢演欖球教練沖田先生，同學生交流成長。寄宿之處露臺，自彈自唱支歌。同戲之中，另有一曲青春貴族，營火一幕彈唱。就放喺唱片另一面。原本青春貴族放唱片正面，檢討後接觸放正面 。


2019年9月接受訪問，大嗌「Donald Trump don't trust China. China is asshole！」，片段被美國網民整成唔同嘅remix版本。當勞侵大仔細當勞亦都有喺社交媒體分享。


無性向者同禁慾者同埋獨身主義者唔同，一般無宗教信仰嘅因素。佢哋唔會對男性同女性嘅任何一方產生性趣，但會因自己嘅性別或日常經歷而對某一性別多出一啲好感。一啲無性向者由於各種各樣嘅原因，如渴望擁有孲𤘅或伴侶嘅需求而同人哋發生性關係，雖然佢哋根本無性慾望。


直到最近，無性向開始被更多科學家承認係一種性取向並進行研究，開始有一系列嘅從社會學同心理學角度嘅研究對無性向進行解釋。但仍然有人反對將無性向作為一種性取向。隨住網絡嘅普及，各種無性向社區開始喺互聯網同社交媒體上形成。


佢同時熱衷於戲劇，所以有好多舞台演出經驗。亦都因為咁佢喺2017年加盟微辣，加上佢有嘅逆天大長腿、深邃電眼、冧到爆嘅笑容、天使嘅面孔，韓風暖男嘅Oppa形象，令佢俘虜咗唔少少女嘅心，畀人讚係微辣最靚仔嘅人。


多倫多嘅機場快線係加拿大安大略大多倫多地區嘅一條鐵路，連接多倫多嘅聯合車站同密西沙加市嘅多倫多皮爾遜國際機場，由都市聯通營運，2015年通車，係北美第一條機場聯絡軌道系統專用嘅路線。全線4個站，全長23.


呢條線目前用嘅係日本車輛製造嘅北美版柴油列車，乎合美國環保局柴油車第四期排放標準，將來可以改裝做電氣列車。呢款列車嘅最高時速係 144.8 公里，但係因為路線有彎曲路段，最快只會開 90 公里。車廂設計係載客 53 或 60 人，每組列車由2至3個車廂組成，實際總載客量 115 至 173 人。


而喺臺灣嗰邊，由於中華民國國民政府喺1949年底俾共產黨逼咗過去臺灣，所以嗰時開始，佢哋將大陸人話成係「外省人」，而佢哋話由港澳臺嚟嗰啲人都包埋入中國大陸入面嘅移民。而中國嘅沿海地區同海南省，由於佢哋都喺海邊，同內陸嘅地方文化差咗好遠，所以當地居民唔係嗌「大陸人」。


喺1997年7月1號，由於香港主權移交咗中華人民共和國，嗰時啲傳媒開始跟中共政府叫法，將「中國大陸」改成嗌「中國內地」，「大陸人」改嗌「內地人」。自此「大陸人」呢個詞喺香港傳媒入面愈來愈少見，凈係喺口頭禪入面聽到。


古斯塔夫·阿道夫親王，全名古斯塔夫·阿道夫·奧斯卡·費特力·阿瑟·愛德蒙，西博藤公爵，走嗰陣係瑞典王位第二繼承人，因為空難早死而未能做到國王。佢亦係古斯塔夫六世·阿道夫大仔、卡爾十六世·古斯塔夫個老豆。


由本線喺上車之後兩個半鐘頭內，轉261、261P、270A、270P、270B、276、276P、276A、276B、277X、278X、278P、279X、373、978系、T270或者T277線，又或者由呢啲線轉乘本線，用八達通畀錢，第二程車費可以減港幣4.


西班牙喺2020年1月31號出現第一單感染個案，嗰時喺加那利群島之中嘅拉哥美拉島入面發現，最先出現嚟當地玩嘅德國導遊。9日後喺巴馬又發現一單，嗰位患者曾經接觸過已確診爲武漢肺炎嘅法國公民。4日後出現第一例死亡報告，嗰位死者從尼泊爾玩完返嚟華倫西亞後確診兼死咗。


同年2月24號，由於意大利爆發武漢肺炎疫情，喺倫巴第大區嚟嘅醫生參加咗特尼里弗島舉辦嘅嘉年華，玩完之後正式被確診成爲武漢肺炎患者。第二日又多四位新嘅武漢肺炎患者，不過嗰時夾埋淨得8單感染個案，其中加泰隆尼亞收到確診武漢肺炎嘅報告。


一日後分別喺安達盧西亞、加那利群島同馬德里收到確診武漢肺炎嘅報告。不過確診個案重未停過，到2月29號當日，連續兩日接二連三又收到確診武漢肺炎嘅新個案報告，令感染個案好快升到59單。期間雖然有僑社希望當地政府重視呢個疫情，但政府隻眼開隻眼閉。


由於嗰時政府唔重視疫情，結果一個禮拜後，感染個案直線上升到525單，死亡個案亦上升到兩位數。受到疫情影響，由於好多熱門嘅天主教堂都取消咗祭拜儀式，連復活節前夕例牌嘅錫神像儀式都取消咗。重波及到體育界，喺3月4號歐聯嘅華倫西亞對陣阿特蘭大嗰兩場比賽都必須要空場舉行。


2020年3月17號，由於國內感染個案破萬，去到11826單。喺中國大陸嘅文化旅遊部向西班牙發出旅遊警告，呼籲中國大陸公民近期暫時冇去西班牙嗰邊。兩日後，由於感染個案持續攀升，總確診數去到18077單，死亡個案亦加到833單。


踏入4月第一日，感染案例達到六位數，去到102179單，死亡個案破埋九千大關，去到9121單。由於疫情期間實行全城封鎖，國內有350萬人出現失業。第二日，感染個案去到112065單，死亡個案突破埋一萬大關。


喺馬德里，軍隊甚至徵用巴士嚟運武漢肺炎患者到馬德里交易機構展覽中心改造嘅臨時醫院。喺皇家馬德里足球會，前後衞戈約賓尼圖都死於武漢肺炎。第三日開始，新增病例開始有所下降。總感染個案達到119199單，死亡個案達到11198單。


2020年4月7號，感染案例去到141492單，死亡個案去到14045單。喺加利西亞聖地亞哥金波斯特拉近葡萄牙邊境，有倉庫出現二百萬隻口罩俾西葡雙重國籍嘅商人偷走嘅情況。由於當地農業成日出現人手唔夠嘅問題，有好多牧場破產。


19世紀中葉，美國教育家賀勒斯·曼等人一齊推動美國教育改革，其中有統一教育制度，得到醫學同埋心理學界力撐。佢哋認為學生長期學習壓力大，對成長唔係太好，而且夏天逼埋一齊學嘢會出傳染病。後嚟經過半個世紀嘅努力，加上社會條件越嚟越成熟，美國大陸嘅工業社會開始出現轉型，中產亦開始興起。


按照斯大林傳記嘅作者羅伯特·約翰·瑟維斯嘅講法，史太林好後悔接受咗咁樣一個過於自誇嘅軍銜，佢希望邱吉爾唔好叫佢做「大元帥」，而係繼續叫佢做「元帥」。史太林重拒絕將佢嘅軍銜同其他蘇聯元帥嘅軍銜作出任何區別，又同其他蘇聯元帥一樣戴元帥徽章。


蘇聯授予斯大林大元帥軍銜嘅做法對它嘅鄰國中華人民共和國同朝鮮民主主義人民共和國有好大影響。中華人民共和國大元帥同朝鮮民主主義人民共和國大元帥嘅軍銜徽章樣式都係仿效咗蘇聯大元帥軍銜徽章，而朝鮮人民軍最高司令官金日成亦都被授予朝鮮民主主義人民共和國大元帥嘅軍銜。


石排灣公屋群係澳門一個大型公屋項目，入面包括經濟房屋、社會房屋同其他綜合生活設施，呢個項目係因為當時做特首嘅何厚鏵響上任之後冇起過公屋導致民怨四起，到佢第二屆任期差唔多結束先宣佈要起萬九公屋，而石排灣公屋群就係萬九公屋期中一個最大嘅公屋項目。


穗花係日本鹹片女星，2004年出道，響出道前曾經做過護士同「賽車女王」。除咗鹹片活動之外，佢亦成日喺平時嘅電視節目上面出現，經常喺戲劇、綜藝節目甚至音樂創作出現，同夏目奈奈同蒼井空齊名，喺一般冇鹹片活動亦係好忙嘅女演員。


吊鐘係香港舊時最興嘅年花，好多人上山擲，搞到差唔多冇晒，一九一三年政府頒布特別法令，禁止香港花販賣或「意圖販售」吊鐘，之後演變成一九三七年生效到而家嘅《林務規例》，任何人都唔可以「砍伐、出售及管有」吊鐘花。


而家長圖鐵路係條國際鐵路，接通到朝鮮半島北部，係連結中朝兩國嘅主要線路之一。由長春向東出發，過飲馬河後轉爲東南向到吉林，檻過松花江後轉向東北，過老爺嶺、威虎嶺，經延吉抵達圖們，然後檻過圖們國境鐵路大橋，接入到北朝鮮嘅南陽國境線、咸北線。


呢條鐵路從1905年開始商議鋪設，直到1934年先通車營運。1905年日本打贏咗日俄戰爭，日本同俄國以長春爲界，瓜分滿洲，同時朝鮮淪爲日本嘅保護國。喺之前大清同朝鮮之間有間島呢個領土爭議，淪爲保護國後，間島問題變成大清同日本之間傾數。


日本根據協約獲得鐵路鋪設權。喺1910年到1912年時已經鋪咗長春到吉林嘅吉長鐵路，當時日本諗住再鋪條吉會鐵路，作爲長吉鐵路嘅延長段，以此聯起朝鮮同滿洲，然後再透過會寧到淸津嘅鐵路、以及淸津到日本敦賀嘅定期航船，串起日本到滿洲嘅其中一條交通綫。


1932年滿洲國成立，遞年將日本直接控制嘅鐵路改爲滿洲國控制。爲咗解決吉會鐵路問題，決定原先條輕鐵由私鐵吸收爲滿洲國有鐵路。國有化後，1933年5月鋪掂敦圖鐵路，宣告全綫落成，當時嘅名嗌做「京圖線」，呢個京係指長春，因爲當時長春係滿洲國首都，當時叫新京。


開通咗之後，佢喺圖們過南陽橋，喺南陽站接到北鮮東部線到淸津，再透過海路聯去日本，實現日本當初嘅計劃。不過二戰之後，滿洲國崩潰，中國收復東北，隨之京圖線改名做長圖鐵路。後來由於朝鮮半島局勢演變，到家下長圖綫作爲國際鐵路冇點用到，重要性低過以前好多。


長圖鐵路係百年鐵路，最早嗰段係1910年鋪嘅，所以啲路基、鐵軌、枕木都老化曬，所以而家長圖綫嘅提速改造係重點鐵路項目。呢條鐵路亦出過事，就喺2005年8月15號，長圖鐵路喺九臺嘅路段發生地陷，穿咗直徑20米嘅大坑，不過無直接威脅鐵軌。


天河路，香港一路，喺新界天水圍，行政上歸元朗區。天河路唔長，有啲屈折。東面起自天耀巴士總站，入天耀邨 ，就近天耀輕鐵站。向西偏南直行，過輕便鐵路，過天耀路，直行過天美街，直至天河路遊樂場屈個直角向西北，然後再稍屈西，以廻旋處收尾。


羅塞塔石碑係塊喺1799年出土嘅石碑，經研究發現係公元前196年製作，刻咗古埃及法老托勒密五世嘅詔書，皆因佢刻有聖書體、世俗體同古希臘文三種文字，頭兩種文字一早就失傳咗，所以可以憑住石碑解讀返其中一啲文字，係相當重大嘅考古發現。


許曉暉，SBS，JP，2008年加入香港特區政府，曾任香港民政事務局副局長。許曉暉喺2002年加入渣打銀行，離開前係渣打銀行東北亞地區業務策劃及發展主管，期間曾經兼任香港銀行公會秘書、香港總商會財經事務委員、香港總商會中國委員會召集人之一、以及中央政策組非全職顧問。


許曉暉阿爸叫許宏全，1968年喺廈門大學化學系畢業，係一名老師，亦都係文革先鋒，喺左派社團入面好有名氣。響1970至74年間喺福建寧德市工業局做中共幹部，曾經被人懷疑係中共黨員。1974年許曉暉出世之後，許宏全放棄咗做中共幹部，落嚟香港做生果檔小販。


喺香港，通常藥房都係買西藥，所以亦都叫西藥房。而有部份會兼賣中藥，所以叫中西藥房。通常賣中藥嘅都有中醫師駐舖。如果一間藥舖冇「有牌」嘅藥劑師喺度，咁呢間藥舖就唔可以賣處方藥，同埋唔可以用「藥房」呢個名，祇能夠用「藥行」、「藥粧」呢啲名，同賣普通成藥。


儒略年，時間單位，翻自英文Julian year，符號寫成a，即三百六十五又四分之一日，為古代公認一年嘅平均日數，以現代定義，即當今世界標準八萬六千四百秒。儒略年只係方便天文當常數咁使，同所有曆法嘅年無關，同儒略曆嘅年無關，只係借用儒略曆一年平均日數。


同益棧係香港唯一而家重存在嘅清代客棧，喺新界元朗元朗舊墟利益街20號A同21號，佢起嘅年份無從稽考，但相信喺英國接管新界嘅1899年之前起，已超過110年歷史。建築別具特色，見證住時代嘅變遷，已被古物古蹟辦事處評為一級歷史建築。


1699年，鄧氏鄧文蔚建立咗元朗舊墟，為新界西北地區嘅居民提供買賣農作物同日常生活必須品嘅地方，之後幾百年嚟元朗舊墟都車水馬龍，商業活動繁盛，墟裏面聚集咗唔少商店、客棧、民居同廟宇，同益棧係專門招待喺墟日期間嚟自各鄉嘅商旅旅館。


1899年英國接管新界之前，區裏面叫做太平公局嘅抗英組織成員亦曾經住過。同一街道嘅另一楝建築物，係晉源押，1910年起，至今已有百幾年歷史，係全港第一間押店，同益棧同晉源押係舊墟裏面兩間最具歷史價值嘅商業建築。


浙江街，係香港九龍土瓜灣嘅一條馬路，成條馬路個起點係由靠背壟道開始，不過去到接近九龍城道畀馬頭圍道分隔咗，最後去到海心公園為止。2016年開始，原來入海心公園條掘頭巷封左，再喺2017年駁條新嘅道路進入紅磡貫通土瓜灣填海區，變成依家去到紅磡道為止。


比舒公式係十八世紀法國數學家Étienne Bézout推廣出去嘅定理。佢主要將兩個數字同佢哋嘅GCD寫成一條數學式。佢可以用喺整數度，除咗整數入面，亦可以擴展到多項式。比舒公式係數論入面同抽象代數入面一條好基礎嘅定理，喺所有嘅主理想域入面都有比舒公式，廣義化嚟講，有比舒公式嘅域就叫做比舒域。


喺1993年嘅南京大學，嗰時有個嗌「名草無主」嘅宿舍嘅4位大四學生，每晚黑喺度搞「卧談會」，而佢哋傾嘅嘢都係話點捹甩凈係得返自己一個人噉，而嗰時嘅卧談會嘅人就諗出，喺11月11號搞光棍節嘅活動。結果光棍節就噉一傳十、十傳百。